cyanic-selkie/wikianc huggingface dataset:
ᱡᱚᱨᱡᱽ ᱚᱣᱟᱥᱤᱝᱴᱚᱱ
ᱡᱤᱭᱚᱱ ᱩᱯᱨᱩᱢ
ᱡᱚᱨᱡᱽ ᱚᱣᱟᱥᱤᱝᱴᱚᱱ ᱫᱚ ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱨᱮᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱡᱤᱭᱚᱱ ᱠᱟᱹᱢᱤᱦᱚᱨᱟ ᱫᱚ ᱱᱟᱥᱮ ᱱᱚᱝᱠᱟ ᱛᱟᱦᱮᱸ ᱠᱟᱱᱟ - ᱑᱙ ᱡᱩᱞᱟᱭ ᱑᱗᱔᱙, ᱚᱛ-ᱡᱚᱠᱷᱟ ᱨᱮᱭᱟᱜ ᱠᱟᱹᱢᱤᱭ ᱥᱟᱸᱵᱽᱲᱟᱣ ᱠᱮᱜ-ᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱥᱮᱱᱟ ᱨᱮᱭ ᱥᱮᱞᱮᱫ ᱮᱱᱟ ᱾ ᱩᱱᱤ ᱫᱚ ᱜᱤᱨᱡᱟᱹ, ᱠᱚᱱᱴᱨᱤ ᱟᱨ ᱟᱨᱢᱤ ᱨᱮ ᱟᱹᱰᱤ ᱜᱟᱱ ᱟᱺᱜᱤᱵᱷᱟᱨ ᱛᱚᱨᱟᱣ ᱠᱟᱛᱮ ᱟᱡᱟᱜ ᱫᱟᱢᱟᱱ ᱠᱟᱹᱢᱤᱦᱚᱨᱟᱭ ᱩᱫᱩᱜ ᱥᱚᱫᱚᱨ ᱞᱮᱜ-ᱟ ᱾
᱖ ᱱᱚᱵᱷᱮᱢᱵᱚᱨ ᱑᱗᱕᱒ ᱥᱟᱞᱮᱨᱮ ᱢᱮᱱᱮᱡᱚᱨ ᱯᱚᱫᱽ ᱮ ᱟᱢᱮᱴ ᱠᱮᱫ ᱥᱟᱶ ᱥᱟᱶ ᱛᱮᱜᱮ ᱩᱱᱠᱩᱣᱟᱜ ᱥᱮᱱᱟ ᱡᱤᱭᱚᱱ ᱨᱤᱦᱤᱴ ᱛᱮ ᱪᱟᱞᱟᱣ ᱮᱱᱟ ᱾
᱒᱔ ᱡᱩᱞᱟᱭ ᱑᱗᱕᱘ ᱥᱟᱞᱮᱨᱮ ᱩᱱᱤ ᱫᱚ ᱵᱚᱨᱡᱤᱱᱤᱭᱟᱹ ᱨᱤᱱᱤᱡ ᱯᱨᱚᱛᱤᱱᱤᱜᱷᱤ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾ ᱱᱚᱣᱟ ᱫᱚ ᱩᱱᱤᱭᱟᱜ ᱟᱹᱰᱤ ᱢᱟᱨᱟᱝ ᱡᱤᱛᱠᱟᱹᱨ ᱛᱟᱦᱮᱸ ᱠᱟᱱᱟ ᱾ ᱤᱱᱟᱹ ᱛᱟᱭᱚᱢ ᱑᱗᱖᱑ ᱥᱟᱞᱮᱨᱮ ᱫᱩᱠᱷᱤᱱ ᱯᱚᱱᱚᱛ ᱨᱮᱭᱟᱜ ᱑᱘᱘᱗ ᱢᱤᱞ ᱡᱤᱞᱤᱧ ᱥᱟᱫᱚᱢ ᱜᱟᱹᱰᱤ ᱛᱮ ᱥᱟᱸᱜᱷᱟᱨ ᱞᱟᱹᱜᱤᱫ ᱮ ᱴᱷᱟᱹᱣᱠᱟᱹ ᱠᱮᱜ-ᱟ ᱾
ᱜᱩᱨ
᱑᱔ ᱰᱤᱥᱮᱢᱵᱚᱨ ᱑᱗᱙᱙ ᱥᱟᱞᱮᱨᱮ ᱱᱩᱭ ᱢᱟᱦᱟᱱ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱭᱟᱹ ᱫᱚ ᱟᱢᱮᱨᱤᱠᱟ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮ ᱫᱚᱭ ᱵᱚᱸᱜᱟ ᱫᱤᱥᱚᱢ ᱮᱱᱟ ᱾
ᱡᱚᱨᱡᱽ ᱚᱣᱟᱥᱤᱝ (George Washington) ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱟ ᱨᱤᱱᱤᱡ ᱢᱟᱦᱟᱱ ᱥᱮᱱᱟ ᱨᱩᱯᱨᱮ ᱵᱟᱹᱲᱪᱤ ᱫᱚ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾ ᱡᱚᱨᱡᱽ ᱚᱣᱟᱥᱤᱝᱴᱚᱱ ᱱᱩᱭ ᱤᱫᱤ ᱠᱟᱛᱮ ᱦᱚᱸ ᱱᱚᱝᱠᱟ ᱠᱚ ᱢᱮᱱᱟ ᱫᱚ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱯᱩᱭᱞᱩᱭ ᱛᱟᱦᱮᱸ ᱠᱟᱱᱟ ᱾ ᱱᱮᱢᱚᱥ ᱵᱮᱣᱨᱟ ᱪᱷᱟᱨᱟᱣ ᱨᱮᱦᱚᱸ ᱩᱱᱤ ᱫᱚ ᱯᱩᱭᱞᱩᱭ ᱛᱟᱦᱮᱸ ᱠᱟᱱᱟ ᱾ ᱟᱨ ᱩᱱᱤ ᱫᱚ ᱟᱡᱟᱜ ᱫᱤᱥᱚᱢ ᱨᱤᱱ ᱦᱚᱲ ᱠᱦᱚᱣᱟᱜ ᱠᱟᱞᱡᱟ ᱨᱮᱦᱚᱸ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱢᱮᱨᱤᱠᱟ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱭᱟ ᱾
ᱟᱨ ᱦᱚᱸ ᱧᱮᱞ ᱢᱮ
https://en.m.wikipedia.org/wiki/Benjamin_Tallmadge
https://en.m.wikipedia.org/wiki/American_gentry
https://en.m.wikipedia.org/wiki/Town_Destroyer
https://en.m.wikipedia.org/wiki/Electoral_history_of_George_Washington
https://en.m.wikipedia.org/wiki/List_of_federal_judges_appointed_by_George_Washington
ᱥᱟᱹᱠᱷᱭᱟᱹᱛ
http://www.americanrevolution.org/dental.html
https://books.google.com/books?id=KdMsC4lFg5IC&pg=PA149
https://web.archive.org/web/20120107052916/http://www.aw22.org/history.html
http://newyork.cbslocal.com/2012/06/22/nyc-auction-of-george-washington-document-sets-record/
ᱵᱟᱦᱨᱮ ᱡᱚᱱᱚᱲ
https://web.archive.org/web/20081014141828/http://millercenter.org/index.php/academic/americanpresident/washington
http://bioguide.congress.gov/scripts/biodisplay.pl?index=W000178
http://www.mountvernon.org/
https://www.loc.gov/rr/program/bib/presidents/washington/
https://web.archive.org/web/20060630162324/http://etext.lib.virginia.edu/washington/
ᱫᱳᱢᱠᱚᱪ
ᱰᱳᱢᱠᱚᱪ ᱥᱮ ᱰᱚᱢᱠᱚᱪ ᱫᱚ ᱵᱤᱦᱟᱨ ᱟᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱮᱱ ᱦᱚᱲ ᱮᱱᱮᱡ ᱠᱟᱱᱟ᱾ ᱵᱤᱦᱟᱨ ᱨᱮ, ᱫᱚᱢᱠᱚᱪ ᱮᱱᱮᱡ ᱫᱚ ᱢᱤᱛᱷᱤᱞᱟ ᱟᱨ ᱵᱷᱳᱡᱽᱯᱩᱨᱤ ᱴᱚᱴᱷᱟ ᱨᱮ ᱦᱩᱭᱩᱜᱼᱟ᱾ ᱩᱛᱛᱚᱨ ᱯᱨᱚᱫᱮᱥ ᱨᱮᱫᱚ ᱱᱚᱣᱟ ᱢᱤᱫ ᱞᱮᱠᱟᱱ ᱯᱚᱨᱚᱵᱽ ᱠᱟᱱᱟ᱾
ᱡᱷᱟᱨᱠᱷᱚᱸᱰ ᱨᱮᱫᱚ ᱱᱚᱣᱟ ᱢᱤᱫ ᱱᱟᱜᱽᱯᱩᱨᱤ ᱮᱱᱮᱡ ᱠᱟᱱᱟ᱾ ᱵᱟᱹᱦᱩ ᱟᱨ ᱡᱟᱶᱟᱭ ᱟᱜ ᱜᱷᱟᱨᱚᱸᱡᱽ ᱨᱮᱱ ᱠᱩᱲᱤ ᱟᱨ ᱠᱚᱲᱟ ᱵᱟᱯᱞᱟ ᱡᱚᱠᱷᱮᱡ ᱱᱚᱣᱟ ᱮᱱᱮᱡ ᱠᱚ ᱮᱱᱮᱡᱟ᱾ ᱩᱱᱤ ᱫᱚ ᱢᱤᱫ ᱥᱟᱶ ᱰᱟᱸᱰᱟ ᱥᱟᱵ ᱠᱟᱛᱮ ᱠᱮᱪᱟᱜ ᱜᱩᱞᱟᱹᱴ ᱟᱠᱟᱨ ᱵᱮᱱᱟᱣ ᱠᱟᱛᱮ ᱟᱨ ᱵᱷᱮᱱᱛᱟ ᱛᱮ ᱥᱮᱨᱮᱧ ᱟᱠᱚ ᱟᱨ ᱠᱚ ᱨᱟᱹᱥᱠᱟᱹ ᱡᱚᱝᱟ᱾ ᱱᱟᱜᱽᱯᱩᱨᱤ ᱫᱳᱢᱠᱚᱪ ᱫᱚ ᱟᱨᱦᱚᱸ ᱮᱠᱷᱟᱨᱤᱭᱟ ᱫᱳᱢᱠᱚᱪ, ᱫᱳᱦᱨᱤ ᱫᱳᱢᱠᱚᱪ ᱟᱨ ᱡᱷᱩᱢᱛᱟᱛᱮ ᱫᱳᱢᱠᱚᱪ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ᱾ ᱮᱱᱮᱡ ᱨᱮᱱᱟᱜ ᱧᱩᱛᱩᱢ ᱫᱚ ᱰᱟᱢᱵᱽᱨᱩ ᱧᱩᱛᱩᱢᱟᱱ ᱢᱤᱫ ᱥᱟᱸᱰᱮ ᱥᱟᱯᱟᱵ ᱨᱮᱭᱟᱜ ᱧᱩᱛᱩᱢ ᱛᱮ ᱧᱩᱢ ᱟᱠᱟᱱᱟ᱾ ᱠᱟᱹᱨᱛᱤᱠ ᱪᱟᱸᱫᱚ (ᱚᱠᱴᱚᱵᱚᱨ-ᱱᱚᱵᱷᱮᱢᱵᱚᱨ) ᱨᱮ ᱫᱮᱵᱽᱛᱷᱟᱱ ᱛᱟᱭᱚᱢ ᱟᱨ ᱡᱟᱹᱯᱩᱫ ᱮᱦᱚᱵ ᱨᱮ ᱟᱥᱟᱲ ᱪᱟᱸᱫᱚ (ᱡᱩᱱ-ᱡᱩᱞᱟᱭ) ᱨᱚᱛᱷ ᱡᱟᱛᱲᱟ ᱦᱟᱹᱵᱤᱫ ᱦᱩᱭᱩᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱚᱨᱚᱵᱽ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱚᱨᱚᱵᱽ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ
ᱜᱤᱛᱟᱧᱡᱚᱲᱤ ᱜᱽᱨᱩᱯ
ᱜᱤᱛᱟᱧᱡᱚᱲᱤ ᱜᱽᱨᱩᱯ ᱫᱚ ᱫᱷᱟ.ᱨᱛᱤ ᱨᱮᱭᱟᱜ ᱢᱟᱨᱟᱝ ᱜᱚᱦᱚᱬᱟᱯᱟ.ᱛᱤ ᱟ.ᱠᱷᱨᱤᱧ ᱠᱩᱢᱯᱟ.ᱱᱤ ᱛᱟᱦᱮᱸ ᱞᱮᱱᱟᱭ ᱾ ᱱᱚᱶᱟ ᱜᱽᱨᱩᱯ ᱨᱮᱭᱟᱜ ᱢᱩᱬᱩᱛ ᱠᱟᱛᱟᱲ ᱫᱚ ᱢᱩᱢᱵᱟᱭ ᱨᱮ ᱢᱮᱱᱟᱜᱼᱟ ᱾ ᱜᱤᱛᱟᱧᱡᱚᱲᱤ ᱜᱽᱨᱩᱯ ᱔,᱐᱐᱐ ᱜᱚᱴᱮᱡ ᱜᱟᱱ ᱴᱷᱟᱶ ᱨᱮ ᱟᱡᱟᱜ ᱜᱚᱦᱬᱟᱯᱟ.ᱛᱤ ᱠᱚᱭ ᱟ.ᱠᱷᱨᱤᱧ ᱛᱟᱦᱮᱸᱫ ᱟᱨ ᱵᱷᱟᱨᱚᱛ ᱜᱚᱦᱬᱟᱯᱟ.ᱛᱤ ᱵᱟᱡᱟᱨ ᱨᱮᱭᱟᱜ ᱕᱐% ᱵᱷᱟᱜᱽ ᱫᱚ ᱟᱡᱟᱜ ᱜᱮ ᱛᱟᱦᱮᱸᱞᱮᱱᱟ ᱾ ᱱᱚᱶᱟ ᱜᱽᱨᱩᱯ ᱨᱮᱭᱟᱜ ᱧᱩᱛᱩᱢᱟᱱ ᱵᱽᱨᱟᱸᱰ ᱠᱚ ᱫᱚ ᱱᱚᱠᱷᱭᱚᱛᱨᱟ,ᱰᱤᱼᱫᱟᱢᱟᱥ,ᱜᱤᱞᱤ,ᱟᱥᱢᱤ,ᱥᱟᱱᱜᱤᱱᱤ,ᱢᱟᱭᱟ,ᱡᱤᱭᱟᱱᱛᱤ,ᱥᱩᱫᱷᱤ ᱮᱢᱟᱱ ᱾
ᱛᱟ.ᱞᱠᱟ. ᱠᱚ
ᱵᱚᱢᱵᱮ ᱥᱴᱚᱠ ᱮᱠᱥᱪᱮᱧᱡᱽ ᱯᱟᱦᱴᱟ ᱠᱷᱚᱱ ᱱᱚᱶᱟ ᱠᱩᱢᱯᱟ.ᱱᱤ-ᱟᱜ ᱥᱠᱨᱤᱯᱴ ᱠᱳᱰ ᱕᱓᱒᱗᱑᱕ ᱠᱟᱱᱟ ᱟᱨ ᱱᱮᱥᱱᱟᱞ ᱥᱴᱚᱠ ᱮᱠᱥᱪᱮᱧᱡᱽ ᱚᱯᱷ ᱤᱱᱰᱤᱭᱟ ᱯᱟᱦᱴᱟ ᱠᱷᱚᱱ ᱱᱩᱭᱟᱜ ᱥᱠᱨᱤᱯᱴ ᱧᱩᱛᱩᱢ ᱫᱚ ᱜᱤᱛᱟᱧᱡᱚᱲᱤ ᱠᱟᱱᱟ ᱾
᱒᱐᱐᱘ ᱛᱚᱡᱽᱵᱤᱡᱽ
ᱵᱤᱥᱛᱤ ᱰᱚᱜᱚᱨ ᱞᱟ.ᱜᱤᱱ ᱱᱚᱶᱟ ᱧᱮᱞ ᱢᱮ: ᱯᱚᱧᱡᱟᱵᱽ ᱱᱮᱥᱱᱟᱞ ᱵᱮᱸᱠ ᱛᱮᱭᱟᱜ ᱫᱮᱣᱟ.ᱲᱤᱭᱟ. ᱠᱮᱥ ᱒᱐᱑᱘
ᱢᱮᱦᱩᱞ ᱪᱳᱠᱥᱤ, ᱜᱮ 'ᱜᱤᱛᱟᱧᱡᱚᱲᱤ ᱡᱮᱢᱥ' ᱨᱤᱱᱤᱡ ᱵᱮᱨᱮᱫᱤᱡ ᱟᱨ ᱢᱮᱱᱮᱡᱤᱝ ᱰᱤᱨᱮᱠᱴᱚᱨ ᱠᱟᱱᱟᱭ ᱾ ᱢᱮᱦᱩᱞ ᱪᱳᱠᱥᱤ ᱟᱨ ᱟ-ᱡᱤᱡ ᱯᱩᱛᱨᱟ. ᱠᱚᱲᱟ ᱱᱤᱨᱚᱵ ᱢᱳᱫᱤ ᱛᱤᱠᱤᱱᱟᱜ ᱧᱩᱛᱩᱢ ᱛᱮ ᱫᱮᱣᱟ.ᱲᱤᱭᱟ. ᱠᱮᱥ ᱦᱮᱡᱼᱮᱱ ᱛᱟᱭᱚᱢ ᱛᱚᱡᱽᱵᱤᱡᱽ ᱮᱡᱮᱸᱱᱥᱤ ᱮᱱᱯᱷᱳᱨᱥᱢᱮᱱᱴ ᱰᱤᱨᱮᱠᱴᱳᱨᱮᱴ(Enforcement Directorate) (ᱤ.ᱰᱤ.) ᱯᱚᱧᱡᱟᱵᱽ ᱱᱮᱥᱱᱟᱞ ᱵᱮᱸᱠ ᱯᱟᱦᱴᱟ ᱠᱷᱚᱱ ᱛᱚᱡᱽᱵᱤᱡᱽ ᱮᱦᱚᱵ ᱞᱮᱜ-ᱟ ᱾ ᱱᱚᱶᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱢᱟᱨᱟᱝ ᱵᱮᱸᱠ ᱫᱮᱣᱟ.ᱲᱤᱭᱟ. ᱠᱮᱥ ᱢᱮᱱᱛᱮ ᱵᱟᱰᱟᱭ ᱠᱟᱱᱟ ᱾ ᱵᱮᱸᱠ ᱫᱮᱣᱟ.ᱲᱤᱭᱟ. ᱞᱮᱠᱟᱛᱮ ᱠᱮᱥ ᱨᱟᱠᱟᱵᱮᱱ ᱛᱟᱭᱚᱢ ᱢᱮᱦᱩᱞ ᱪᱳᱠᱥᱤ ᱟᱨ ᱯᱩᱛᱨᱟ. ᱠᱚᱲᱟ ᱱᱤᱨᱚᱵᱽ ᱢᱳᱫᱤ ᱥᱤᱧᱚᱛ ᱫᱤᱥᱚᱢ ᱵᱟ.ᱜᱤ ᱠᱟᱛᱮ ᱠᱤ ᱯᱩᱪᱩᱡ ᱞᱮᱱᱟ ᱾
ᱵᱟᱜᱷᱢᱩᱱᱰᱤ ᱜᱚᱵᱷᱚᱨᱢᱮᱱᱴ ᱯᱚᱞᱤᱴᱮᱠᱱᱤᱠ
ᱵᱟᱜᱷᱢᱩᱱᱰᱤ ᱜᱚᱵᱷᱚᱨᱢᱮᱱᱴ ᱯᱚᱞᱤᱴᱮᱠᱱᱤᱠ ᱥᱮ ᱵᱟᱜᱷᱢᱩᱱᱰᱤ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱵᱟᱜᱷᱢᱩᱱᱰᱤ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱟᱱᱟ᱾ ᱵᱟᱜᱷᱢᱩᱱᱰᱤ ᱫᱚ ᱟᱡᱚᱫᱤᱭᱟᱹ ᱵᱩᱨᱩ ᱠᱳᱞᱮ ᱨᱮ ᱢᱮᱱᱟᱜ ᱢᱤᱫ ᱵᱞᱚᱠ ᱥᱚᱦᱚᱨ ᱠᱟᱱᱟ᱾ ᱱᱚᱣᱟ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱠᱟᱭᱩᱱᱥᱤᱞ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ, ᱟᱨ ᱱᱟᱣᱟ ᱫᱤᱞᱞᱤ ᱨᱮᱭᱟᱜ ᱮ.ᱟᱭ.ᱥᱤ.ᱴᱤ.ᱤ ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾ ᱵᱟᱜᱷᱢᱩᱱᱰᱤ ᱯᱚᱞᱤᱴᱮᱠᱱᱤᱠ ᱨᱮᱫᱚ ᱤᱞᱮᱠᱴᱨᱤᱠᱟᱞ, ᱢᱮᱠᱟᱱᱤᱠᱮᱞ ᱟᱨ ᱥᱤᱵᱷᱤᱞ ᱤᱧᱡᱤᱱᱤᱭᱚᱨᱤᱝ ᱨᱮ ᱰᱤᱯᱞᱳᱢᱟ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱠᱚ
ᱱᱚᱱᱫᱤᱜᱨᱟᱢ ᱩᱯᱚᱡᱮᱞᱟ
ᱱᱚᱱᱫᱤᱜᱨᱟᱢ ᱫᱚ ᱵᱚᱜᱩᱲᱟ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱸ ᱩᱯᱚᱡᱮᱞᱟ ᱨᱮᱱᱟᱜ ᱫᱟᱹᱠᱷᱤᱱ ᱫᱚ ᱱᱟᱴᱚᱨ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱠᱟᱦᱟᱞᱩ ᱩᱯᱚᱡᱮᱞᱟ, ᱩᱛᱟᱹᱨ ᱫᱚ ᱟᱫᱚᱢᱫᱤᱜᱷᱤ ᱩᱯᱚᱡᱮᱞᱟ ᱟᱨ ᱫᱩᱯᱪᱟᱪᱤᱭᱟ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱚᱱᱫᱤᱜᱨᱟᱢ ᱨᱮᱱᱟᱜ ᱤᱧ ᱠᱚ,
ᱦᱚᱲᱠᱚ
ᱱᱤᱭᱟᱸ ᱩᱯᱚᱡᱮᱞᱟ ᱨᱮ ᱑,᱖᱘,᱑᱕᱕ ᱜᱚᱴᱟᱝ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱚᱱᱟ ᱛᱟᱞᱟ ᱨᱮ ᱠᱚᱲᱟ - ᱘᱕,᱘᱖᱐, ᱠᱩᱲᱤ ᱫᱚ - ᱘᱒,᱔᱖᱕ ᱜᱚᱴᱟᱝ᱾ ᱯᱨᱚᱛᱤ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱨᱮ ᱖᱓᱓ ᱜᱚᱴᱟᱝ ᱠᱟᱛᱮᱜ ᱠᱚ ᱥᱟᱸᱜᱮᱜ ᱠᱟᱱᱟ᱾
ᱥᱤᱠᱱᱟᱸᱛ ᱠᱚ
ᱥᱤᱠᱱᱟᱸᱛ ᱫᱚ ᱔᱒.᱒%᱾ ᱠᱚᱲᱟ ᱔᱘,᱔%, ᱠᱩᱲᱤ ᱓᱕,᱖%᱾
ᱫᱩᱨᱤᱵᱽ
ᱱᱚᱸᱰᱮᱱ ᱠᱚ ᱡᱟᱹᱥᱛᱤ ᱜᱟᱱ ᱦᱚᱲ ᱠᱚ ᱜᱮ ᱠᱷᱮᱛ ᱠᱟᱹᱢᱤ ᱠᱷᱚᱱ ᱧᱩ-ᱡᱚᱢ ᱫᱩᱨᱤᱵᱽ ᱠᱚ ᱛᱩᱢᱟᱹᱞ-ᱟ᱾
ᱱᱤᱨᱩ ᱵᱟᱡᱽᱣᱟ
ᱱᱤᱨᱩ ᱵᱟᱡᱽᱣᱟ (ᱡᱟᱱᱟᱢ ᱒᱖ ᱚᱜᱚᱥᱴ ᱑᱙᱘᱐) ᱫᱚ ᱢᱤᱫ ᱠᱟᱱᱟᱰᱟᱭ ᱮᱠᱴᱨᱮᱥ, ᱫᱤᱥᱟᱹ ᱩᱫᱩᱜᱤᱡ ᱟᱨ ᱵᱮᱱᱟᱣᱤᱡ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱢᱩᱬ ᱞᱮᱠᱟᱛᱮ ᱯᱟᱸᱡᱟᱵᱤ ᱟᱨ ᱦᱤᱱᱫᱤ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ ᱾ ᱩᱱᱤᱫᱚ ᱑᱙᱘᱘ ᱥᱟᱞ ᱨᱮ ᱫᱮᱵᱽ ᱟᱱᱚᱱᱫᱟᱜ ᱵᱚᱞᱤᱣᱩᱰ ᱯᱷᱤᱞᱢ ᱢᱟᱭ ᱥᱳᱞᱟᱦ ᱵᱟᱨᱟᱥ ᱠᱤ ᱠᱷᱚᱱ ᱟᱡᱟᱜ ᱠᱟᱹᱢᱤᱭ ᱮᱛᱚᱦᱚᱵ ᱠᱮᱜᱼᱟ ᱟᱨ ᱟᱨᱦᱚᱸ ᱦᱤᱱᱫᱤ ᱥᱳᱯ ᱚᱯᱮᱨᱟ ᱟᱨ ᱯᱟᱸᱡᱟᱵᱤ ᱯᱷᱤᱞᱢ ᱨᱮ ᱠᱟᱹᱢᱤᱭ ᱮᱦᱚᱵ ᱠᱮᱜᱼᱟ ᱾
ᱠᱟᱹᱢᱤ
ᱵᱟᱡᱽᱣᱟ ᱫᱚ ᱒᱐᱐᱕ ᱥᱟᱞ ᱨᱮ ᱰᱤᱰᱤ᱑ ᱨᱮ ᱦᱟᱨᱤ ᱢᱤᱨᱪᱤ ᱞᱟᱞ ᱢᱤᱨᱪᱤ ᱥᱟᱶᱛᱮ ᱥᱤᱧᱚᱛᱤᱭᱟᱹ ᱥᱳᱯ ᱚᱯᱮᱨᱟ ᱨᱮ ᱟᱡᱟᱜ ᱠᱟᱹᱢᱤᱭ ᱮᱦᱚᱵ ᱠᱮᱜᱼᱟ, ᱚᱱᱟ ᱢᱟᱲᱟᱝ ᱫᱚ ᱡᱤ ᱴᱤᱵᱷᱤ ᱨᱮ ᱟᱥᱛᱤᱛᱵᱽ...ᱮᱠ ᱯᱨᱮᱢ ᱠᱟᱹᱦᱱᱤ ᱟᱨ ᱚᱱᱟ ᱛᱟᱭᱚᱢ ᱫᱚ ᱥᱴᱟᱨ ᱯᱞᱟᱥ ᱨᱮ ᱡᱤᱛ ᱟᱨ ᱟᱨᱦᱚᱸ ᱥᱴᱟᱨ ᱣᱟᱱ ᱨᱮ ᱜᱚᱸᱥ ᱮᱱᱰ ᱨᱚᱡᱮᱡᱽ ᱥᱟᱶᱛᱮ ᱮᱛᱚᱦᱚᱵ ᱠᱮᱜᱼᱟ ᱾
ᱡᱟᱱᱩᱣᱟᱨᱤ ᱒᱐᱑᱓ ᱥᱟᱞ ᱨᱮ, ᱵᱟᱡᱽᱣᱟ ᱫᱚ ᱡᱤᱢᱤ ᱥᱮᱨᱜᱤᱞ ᱫᱤᱥᱟᱹ ᱩᱫᱩᱜᱤᱡ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ, ᱫᱷᱤᱨᱟᱡᱽ ᱨᱚᱛᱚᱱ ᱦᱚᱛᱮᱛᱮ ᱫᱤᱥᱟᱹ ᱩᱫᱩᱜ ᱟᱨ ᱫᱤᱞᱡᱤᱛ ᱫᱳᱥᱟᱸᱡᱷ, ᱚᱢᱨᱤᱱᱫᱚᱨ ᱜᱤᱞ ᱟᱨ ᱥᱩᱨᱵᱤᱱ ᱪᱟᱣᱞᱟ ᱦᱚᱛᱮᱛᱮ ᱟᱬᱜᱚ ᱮᱱᱟ ᱢᱟᱞᱴᱤ-ᱥᱴᱟᱨᱟᱨ ᱯᱟᱸᱡᱟᱵᱤ ᱯᱷᱤᱞᱢ ᱥᱟᱰᱤ ᱞᱟᱵᱽ ᱥᱴᱚᱨᱤ ᱨᱮ ᱧᱮᱞ ᱮᱱᱟᱭ ᱾ ᱩᱱᱤᱫᱚ ᱫᱤᱞᱡᱤᱛ ᱫᱳᱥᱟᱸᱡᱷ ᱥᱟᱞᱟᱜ ᱟᱨᱦᱚᱸ ᱡᱟᱴᱴ ᱮᱱᱰ ᱡᱩᱞᱤᱭᱮᱴ ᱒ ᱨᱮ ᱡᱩᱨᱤ ᱵᱮᱱᱟᱣ ᱮᱱᱟᱭ, ᱡᱟᱦᱟᱸᱭ ᱫᱚ ᱯᱟᱸᱡᱟᱵᱤ ᱥᱤᱱᱮᱢᱟ ᱞᱟᱹᱜᱤᱫ ᱯᱩᱭᱞᱩ ᱢᱟᱦᱟᱸ ᱨᱮᱱᱟᱜ ᱡᱚᱛᱚ ᱨᱤᱠᱚᱨᱰᱮ ᱨᱟᱹᱯᱩᱫ ᱠᱮᱜᱼᱟ ᱾ ᱚᱜᱚᱥᱴ ᱒᱐᱑᱓ ᱨᱮ, ᱟᱡᱟᱜ ᱯᱷᱤᱞᱢ ᱱᱳᱴᱤ ᱡᱟᱴᱥ ᱫᱚ ᱨᱤᱞᱤᱡᱽ ᱮᱱᱟ, ᱡᱟᱦᱟᱸ ᱨᱮ ᱩᱱᱤᱫᱚ ᱵᱤᱱᱱᱩ ᱰᱷᱤᱞᱞᱳᱱ, ᱟᱨᱭᱚ ᱵᱟᱵᱽᱵᱟᱨ ᱟᱨ ᱨᱳᱥᱟᱱ ᱯᱨᱤᱸᱥ ᱥᱟᱞᱟᱜ ᱮ ᱮᱠᱴᱤᱝ ᱠᱮᱜᱼᱟ ᱾
ᱵᱟᱡᱽᱣᱟ ᱫᱚ ᱒᱐᱑᱗ ᱥᱟᱞ ᱨᱮ ᱯᱟᱸᱡᱟᱵᱤ ᱯᱷᱤᱞᱢ ᱥᱟᱨᱜᱤ ᱥᱟᱶᱛᱮ ᱢᱤᱫ ᱫᱤᱥᱟᱹ ᱩᱫᱩᱜᱤᱡ ᱞᱮᱠᱟᱛᱮ ᱮᱛᱚᱦᱚᱵ ᱠᱮᱜᱼᱟ, ᱡᱟᱦᱟᱸ ᱨᱮ ᱟᱡᱤᱜ ᱢᱤᱥᱨᱟ ᱨᱩᱵᱤᱱᱟ ᱵᱟᱡᱽᱣᱟ ᱫᱚ ᱡᱚᱥᱥᱤ ᱜᱤᱞ ᱟᱨ ᱵᱚᱵᱽᱵᱚᱞ ᱨᱟᱭ ᱥᱟᱶ ᱢᱩᱬ ᱯᱟᱴ ᱛᱮ ᱱᱤᱵᱷᱟᱣ ᱠᱮᱜᱼᱟ ᱾ ᱩᱱᱤ ᱱᱤᱨᱩ ᱵᱟᱡᱽᱣᱟ ᱮᱱᱴᱟᱨᱴᱮᱱᱢᱮᱱᱴ ᱫᱚ ᱧᱩᱛᱩᱢᱤᱡ ᱢᱤᱫ ᱵᱮᱱᱟᱨᱡᱟᱣ ᱠᱚᱢᱯᱟᱹᱱᱤ ᱭᱤᱡ ᱦᱚᱸ ᱢᱟᱹᱞᱤᱠ ᱠᱟᱱᱟᱭ ᱾ ᱱᱚᱵᱷᱮᱢᱵᱚᱨ ᱒᱐᱑᱙ ᱨᱮ, ᱵᱟᱡᱽᱣᱟ ᱥᱴᱟᱨᱟᱨ ᱟᱨ ᱵᱮᱱᱟᱣ ᱯᱷᱤᱞᱢ ᱫᱚ ᱵᱭᱩᱴᱤᱯᱷᱩᱞ ᱵᱤᱞᱞᱳ ᱥᱩᱴᱤᱝ ᱮᱦᱚᱵ ᱮᱱᱟ, ᱡᱟᱦᱟᱸ ᱨᱮ ᱱᱩᱭ ᱟᱡᱤᱜ ᱢᱤᱥᱨᱟ ᱨᱩᱵᱤᱱᱟ ᱵᱟᱡᱽᱣᱟ ᱥᱟᱞᱟᱜ ᱠᱤᱱ ᱥᱠᱨᱤᱱ ᱦᱟᱹᱴᱤᱧᱟ ᱾ ᱮᱯᱨᱤᱞ ᱒᱐᱒᱑ ᱠᱷᱚᱱ ᱵᱟᱡᱽᱣᱟ ᱫᱚ ᱢᱤᱫ ᱯᱟᱸᱡᱟᱵᱤ ᱫᱮᱠᱷᱟᱣ ᱡᱚᱡᱽᱵᱟ ᱫᱚ ᱦᱚᱥᱴᱤᱝ ᱮᱜᱼᱟ ᱾
ᱱᱤᱡᱮᱨᱟᱜ ᱡᱤᱭᱚᱱ
ᱥᱚᱨᱤ, ᱵᱨᱤᱴᱤᱥ ᱠᱚᱞᱚᱢᱵᱤᱭᱟ, ᱠᱟᱱᱟᱰᱟ ᱨᱮ ᱡᱚᱥᱶᱚᱛ ᱵᱟᱡᱽᱣᱟ ᱟᱨ ᱥᱩᱨᱤᱱᱫᱚᱨ ᱵᱟᱡᱽᱣᱟ ᱛᱤᱠᱤᱱᱟᱜ ᱚᱲᱟᱜ ᱨᱮ ᱡᱟᱱᱟᱢ ᱮᱱᱟᱭ, ᱵᱟᱡᱽᱣᱟ ᱨᱤᱱ ᱫᱚ ᱵᱟᱨᱭᱟ ᱢᱤᱥᱨᱟ ᱢᱮᱱᱟᱜ ᱠᱤᱱᱟ - ᱨᱩᱵᱤᱱᱟ, ᱢᱤᱫ ᱮᱠᱴᱨᱮᱥ; ᱥᱚᱵᱽᱨᱤᱱᱟ, ᱢᱤᱫ ᱰᱤᱡᱟᱭᱱᱟᱨ ᱟᱨ ᱢᱤᱫ ᱵᱚᱭᱦᱟ ᱫᱚ ᱥᱩᱦᱮᱞ ᱾  ᱟᱡᱟᱜ ᱰᱚᱠᱭᱩᱢᱮᱱᱴᱨᱤ ᱯᱷᱤᱞᱢ ᱫᱚ ᱵᱚᱞᱤᱣᱩᱰ ᱵᱟᱶᱩᱰ ᱨᱮ, ᱵᱟᱡᱽᱣᱟ ᱫᱚ ᱢᱤᱫ ᱩᱱᱩᱥᱩᱞ ᱟᱥᱲᱟ ᱰᱨᱚᱯ ᱟᱣᱩᱴ ᱦᱩᱭᱩᱜ ᱨᱮᱱᱟᱜ ᱜᱟᱞᱢᱟᱨᱟᱣ ᱮ ᱵᱟᱛᱟᱣᱟ, ᱡᱟᱦᱟᱸ ᱯᱟᱲᱦᱟᱜ ᱨᱮ ᱟᱹᱰᱤ ᱠᱟᱹᱡ ᱢᱚᱱᱮ ᱛᱟᱭ ᱛᱟᱦᱮᱸ ᱠᱟᱱᱟᱭ ᱟᱨ ᱩᱱᱤ ᱫᱚ ᱞᱮᱛᱟᱲ ᱵᱚᱞᱤᱣᱩᱰ ᱨᱮᱱᱟᱜ ᱜᱞᱮᱢᱚᱨ ᱠᱷᱚᱱᱮ ᱤᱱᱥᱯᱟᱭᱨᱰ ᱛᱟᱦᱮᱸᱫ, ᱚᱱᱟ ᱞᱟᱹᱜᱤᱫ ᱩᱱᱤ ᱫᱚ ᱟᱡᱟᱜ ᱠᱩᱠᱢᱩ ᱯᱩᱨᱟᱹᱣ ᱞᱟᱹᱜᱤᱫ ᱛᱮ ᱢᱩᱢᱵᱟᱭᱮ ᱥᱮᱱ ᱮᱱᱟᱭ ᱾
ᱵᱟᱡᱽᱣᱟ ᱫᱚ ᱘ ᱯᱷᱮᱵᱽᱣᱟᱨᱤ ᱒᱐᱑᱕ ᱨᱮ ᱦᱮᱨᱤ ᱡᱚᱶᱚᱫᱷᱟ ᱥᱟᱞᱟᱜ ᱮ ᱵᱟᱯᱞᱟ ᱮᱱᱟᱭ ᱾ ᱡᱚᱲᱟᱣ ᱨᱮᱱᱟᱜ ᱯᱩᱭᱞᱩ ᱜᱤᱫᱽᱨᱟᱹ ᱫᱚ ᱢᱤᱫᱴᱟᱹᱝ ᱠᱩᱲᱤ ᱚᱜᱚᱥᱴ ᱒᱐᱑᱕ ᱨᱮ ᱦᱩᱭ ᱮᱱᱟᱭ ᱾ ᱒᱐᱒᱐ ᱥᱟᱞ ᱨᱮ, ᱵᱟᱡᱽᱣᱟ ᱫᱚ ᱡᱟᱣᱟ ᱜᱤᱫᱽᱨᱟᱹᱭ ᱡᱟᱱᱟᱢ ᱠᱮᱫ ᱠᱤᱱᱟ, ᱩᱱᱠᱤᱱ ᱫᱚ ᱵᱟᱱᱟᱨ ᱠᱩᱲᱤ ᱜᱤᱫᱽᱨᱟᱹ ᱠᱟᱱᱟ ᱠᱤᱱ ᱾
ᱥᱢᱤᱛᱟ ᱨᱟᱡᱟᱱ
ᱥᱢᱤᱛᱟ ᱨᱟᱡᱟᱱ (ᱡᱟᱱᱟᱢ ᱺ ᱑᱙᱖᱙) ᱫᱚ ᱠᱮᱨᱟᱞᱟ ᱯᱚᱱᱚᱛ ᱨᱮᱱ ᱢᱤᱫᱴᱮᱱ ᱢᱚᱦᱤᱱᱤ ᱭᱟᱴᱴᱟᱢ ᱮᱱᱮᱡ ᱜᱟᱭᱱᱟᱦᱤᱭᱟᱹ ᱠᱟᱱᱟᱭ ᱟᱨ ᱜᱟᱹᱠᱷᱩᱲ ᱥᱤᱧᱚᱛᱤᱭᱟᱹ ᱥᱟᱥᱛᱚᱨ ᱮᱱᱮᱡ ᱜᱟᱭᱱᱟᱦᱤᱭᱟᱹ ᱡᱩᱨᱤ ᱯᱟᱹᱨᱤ ᱯᱟᱫᱽᱢᱟ ᱥᱨᱤ ᱠᱟᱞᱟᱢᱟᱱ ᱰᱟᱞᱟᱢ ᱠᱨᱤᱥᱱᱟᱱ ᱱᱟᱭᱟᱨ ᱟᱨ ᱠᱟᱞᱟᱢᱟᱱ ᱰᱟᱞᱟᱢ ᱠᱟᱞᱭᱟᱱᱤ ᱠᱩᱴᱴᱤ ᱟᱢᱢᱟ ᱨᱮᱱ ᱜᱚᱲᱚᱢ ᱠᱩᱲᱤᱭᱮ ᱛᱟᱦᱮ ᱠᱟᱱᱟ| ᱩᱱᱤ ᱟᱡᱟ ᱜᱚᱜᱚ ᱥᱨᱤ ᱫᱮᱵᱤ ᱨᱟᱡᱟᱱ ᱫᱚ ᱢᱤᱫᱴᱮᱱ ᱯᱟᱹᱨᱩᱠᱷᱤᱭᱟᱹ ᱢᱚᱦᱤᱱᱤ ᱭᱟᱴᱴᱟᱢ ᱮᱱᱮᱡ ᱜᱩᱨᱩ ᱟᱨ ᱥᱢᱤᱛᱟ ᱨᱮᱱ ᱢᱟᱪᱮᱼᱛᱟᱱᱤᱭᱮ ᱛᱟᱦᱮ ᱠᱟᱱᱟ| ᱩᱱᱤ ᱟᱡ ᱵᱟᱵᱟ ᱧᱩᱛᱩᱢ ᱫᱚ ᱛᱟᱦᱮ ᱠᱟᱱᱟ ᱴᱤᱹ ᱟᱨᱹ ᱨᱟᱟᱡᱟᱯᱯᱟᱱ|
ᱩᱱᱩᱯᱨᱩᱢ
ᱥᱢᱤᱛᱟ ᱨᱟᱡᱟᱢ ᱫᱚ ᱠᱩᱪᱤ ᱨᱮᱭᱟᱜ ᱛᱨᱤᱯᱩᱱᱤ ᱛᱷᱩᱨᱟ ᱨᱮ ᱢᱮᱱᱟᱜ ᱟᱡ ᱢᱟᱢᱟ ᱦᱟᱲᱟᱟᱢᱵᱟ ᱣᱟᱜ ᱚᱲᱟᱜ ᱨᱮ ᱮᱱᱮᱡ ᱨᱮᱭᱟᱜ ᱤᱛᱩᱱ ᱫᱚᱭ ᱪᱮᱫ ᱞᱮᱫᱟ| ᱦᱩᱰᱤᱧ ᱥᱢᱤᱛᱟ ᱞᱟᱹᱜᱤᱫ ᱮᱱᱮᱡ ᱟᱨ ᱥᱮᱨᱮᱧ ᱨᱮᱭᱟᱜ ᱦᱚᱭ ᱦᱤᱥᱤᱫ ᱥᱟᱶᱛᱮ ᱢᱚᱱ ᱞᱟᱜᱟᱣ ᱠᱟᱛᱮ ᱮᱱᱮᱡ ᱪᱮᱪᱮᱫ ᱫᱚ ᱱᱚᱝᱠᱟ ᱛᱟᱦᱮ ᱠᱟᱱᱟ ᱡᱮᱞᱮᱠᱟ ᱟᱡ-ᱟᱜ ᱜᱚᱜᱚ ᱯᱟᱹᱨᱥᱤ ᱨᱚᱨᱚᱲ ᱪᱮᱪᱮᱫ ᱞᱮᱠᱟ ᱥᱟᱫᱷᱟᱨᱚᱱ ᱛᱟᱦᱮ ᱠᱟᱱᱟ| ᱥᱢᱤᱛᱟ ᱫᱚ ᱦᱟᱲᱟᱢ ᱵᱩᱰᱤ ᱜᱚ ᱴᱷᱮᱱ ᱛᱟᱦᱮ ᱠᱟᱱ ᱚᱠᱛᱮ ᱨᱮ ᱟᱡ ᱦᱚᱯᱚᱱ ᱜᱚ, ᱠᱟᱞᱟ ᱵᱤᱡᱟᱭᱟᱱ (ᱚᱠᱚᱭ ᱫᱚ ᱥᱟᱝᱜᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱠᱷᱚᱱ ᱢᱚᱦᱤᱱᱤ ᱭᱟᱴᱴᱟᱢ ᱮᱱᱮᱡ ᱠᱷᱟᱹᱛᱤᱨ ᱛᱮ ᱥᱟᱝᱜᱤᱛ ᱟᱠᱟᱫᱮᱢᱤ ᱟᱣᱟᱨᱰᱮ ᱦᱟᱢᱮᱴ ᱞᱮᱫ) ᱨᱮᱱᱟᱜ ᱢᱟᱥᱴᱟᱨ ᱠᱞᱟᱥ ᱚᱠᱛᱮ, ᱛᱨᱤᱯᱩᱱᱤ ᱛᱷᱩᱨᱟ ᱨᱮᱭᱟᱜ ᱠᱮᱨᱟᱞᱟ ᱠᱟᱞᱟᱞᱟᱭᱟᱢ ᱨᱮ ᱜᱮ ᱟᱡ ᱦᱚᱯᱚᱱᱜᱚ ᱫᱚ ᱪᱚᱠᱞᱮ ᱠᱩᱴᱴᱩ ( ᱢᱚᱦᱤᱱᱤ ᱭᱟᱴᱴᱟᱢ ᱨᱮᱭᱟᱜ ᱯᱟᱹᱦᱤᱞ ᱫᱷᱟᱯ) ᱮᱱᱮᱡ-ᱮ ᱪᱮᱫ ᱟᱭ ᱠᱟᱱ ᱛᱟᱦᱮ ᱠᱟᱱᱟ| ᱩᱱᱠᱷᱳᱱ ᱜᱮ ᱜᱩᱨᱩ ᱠᱟᱞᱟ ᱵᱤᱡᱟᱭᱟᱱ ᱫᱚ ᱵᱷᱟᱨᱟᱛ ᱱᱟᱴᱭᱟᱢ ᱮᱱᱮᱡ-ᱮ ᱪᱮᱫ ᱟᱭ ᱠᱟᱱ ᱛᱟᱦᱮ ᱠᱟᱱᱟ ᱟᱨ ᱥᱢᱤᱛᱟ ᱫᱚ ᱟᱡᱟᱜ ᱔ (ᱯᱚᱱ) ᱥᱮᱨᱢ ᱟᱩᱢᱮᱨ ᱨᱮ ᱵᱷᱟᱨᱟᱛ ᱱᱟᱴᱭᱟ ᱨᱮᱭᱟᱜ ᱟᱨᱟᱝᱜᱮᱛᱨᱟᱢ ᱫᱳᱭ ᱯᱩᱨᱟᱹᱣ ᱞᱮᱫᱟ| ᱟᱡ ᱜᱚᱜᱚ ᱜᱩᱨᱩ ᱥᱨᱤ ᱫᱮᱵᱤ ᱨᱟᱡᱟᱱ, ᱫᱚ ᱢᱚᱦᱤᱱᱤ ᱭᱟᱴᱴᱟᱢ ᱨᱮᱭᱟᱜ ᱢᱤᱢᱤᱫ ᱛᱷᱚᱠ ᱠᱚ ᱥᱢᱤᱛᱟᱭ ᱪᱮᱫ-ᱟᱭ ᱠᱟᱱ ᱛᱟᱦᱮ ᱠᱟᱱᱟ ᱟᱨ ᱥᱢᱤᱛᱟ ᱫᱚ ᱟᱡᱟᱜ ᱖ (ᱛᱩᱨᱩᱭ) ᱥᱮᱨᱢᱟ ᱩᱢᱮᱨ ᱨᱮ ᱢᱚᱦᱤᱱᱤᱤ ᱭᱟᱴᱴᱟᱢ ᱨᱮ ᱟᱝᱜᱮᱛᱨᱟᱭ ᱩᱫᱩᱜ ᱥᱚᱫᱚᱨ ᱞᱮᱫᱟ| ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱟᱡ ᱜᱚᱲᱚᱢ ᱵᱩᱰᱤ ᱴᱷᱮᱱ ᱠᱷᱚᱱ ᱢᱚᱦᱤᱱᱤ ᱭᱟᱴᱴᱟᱢ ᱮᱱᱮᱡ ᱨᱮ ᱫᱚᱭ ᱜᱟᱹᱠᱷᱩᱲ ᱞᱮᱱᱟ| ᱩᱱᱤ ᱟᱡ ᱜᱚᱲᱚᱢ ᱵᱟᱵᱟ, ᱜᱩᱨᱩ ᱠᱟᱞᱟᱢᱟᱱ ᱰᱟᱞᱟᱢ ᱠᱨᱤᱥᱱᱟᱱ ᱱᱟᱭᱟᱨ, ᱫᱚ ᱠᱟᱛᱷᱟᱠᱟᱞᱤ ᱭᱮ ᱪᱮᱫ ᱟᱫᱮᱭ ᱟᱨ ᱩᱱ ᱤᱭᱟᱜ ᱢᱮᱫᱦᱟ ᱮᱠᱴᱤᱝ ᱠᱚᱭ ᱪᱮᱫ ᱟᱫᱮᱭᱟ| ᱥᱢᱤᱛᱟ ᱫᱚ ᱟᱨᱦᱚᱸ ᱠᱟᱱᱱᱟᱲᱟ ᱥᱟᱥᱛᱚᱨ ᱥᱮᱨᱮᱧ ᱨᱮ ᱢᱚᱱᱮ ᱞᱟᱜᱟᱣᱮ ᱛᱟᱭᱟ, ᱩᱱᱤ ᱫᱳ ᱯᱨᱚᱯᱷᱥᱟᱨ ᱠᱟᱞᱭᱟᱱ ᱥᱩᱱᱫᱟᱨᱟᱢ ᱴᱷᱮᱱ ᱠᱟᱱᱱᱟᱟᱲᱟ ᱥᱮᱨᱮᱧᱮ ᱪᱮᱫ ᱡᱚᱝ ᱠᱟᱱ ᱛᱟᱦᱮ ᱠᱟᱱᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱠᱴᱨᱮᱥ
ᱥᱟᱰᱮ
ᱥᱟᱰᱮ ᱫᱚ ᱢᱤᱫᱴᱟᱝ ᱡᱟᱱᱛᱨᱤᱠᱚ ᱛᱚᱨᱚᱝᱜᱚ ᱠᱟᱱᱟ ᱡᱟᱦᱟᱸ ᱛᱚᱨᱚᱞ, ᱠᱩᱴᱷᱤᱱ ᱟᱨ ᱵᱷᱟᱯ ᱵᱷᱤᱛᱤᱨ ᱛᱮ ᱥᱮᱱ ᱠᱮᱭᱟ ᱟᱨ ᱞᱮᱛᱟᱲ ᱞᱩᱛᱩᱨ ᱨᱮ ᱛᱟᱠᱮᱨᱚᱜᱼᱟ ᱾
ᱥᱟᱰᱮ ᱯᱟᱥᱱᱟᱶ
ᱥᱟᱰᱮ ᱫᱚ ᱦᱚᱭ ᱟᱨ ᱫᱟᱜ ᱛᱟᱞᱟ ᱛᱮᱦᱸᱭ ᱥᱮᱱ ᱠᱮᱭᱟ ᱾ ᱥᱟᱰᱮ ᱫᱚ ᱠᱚᱴᱷᱤᱱ ᱡᱤᱱᱤᱥ ᱛᱟᱞᱟ ᱛᱮᱦᱸᱭ ᱥᱮᱱ ᱠᱮᱭᱟ ᱾ ᱥᱟᱰᱮ ᱯᱟᱥᱱᱟᱶ ᱫᱚ ᱱᱚᱶᱟ ᱠᱚ ᱯᱮᱭᱟ ᱠᱟᱨᱚᱱ ᱛᱮ ᱵᱷᱮᱜᱟᱨᱚᱜᱼᱟ ᱾
ᱥᱟᱰᱮ ᱨᱮᱭᱟᱜ ᱫᱷᱟᱨᱱᱟ
ᱡᱚᱛᱚ ᱡᱟᱱᱶᱟᱨ ᱜᱮ ᱥᱟᱰᱮ ᱫᱚᱠᱚ ᱟᱹᱭᱠᱟᱶ ᱟᱠᱟᱫ ᱜᱮᱭᱟ ᱾ ᱢᱟᱹᱱᱢᱤ ᱞᱟᱹᱜᱤᱫ ᱥᱟᱰᱮ ᱨᱮᱭᱟᱜ ᱥᱤᱢᱟᱹ ᱫᱚ ᱦᱩᱭᱩᱜ ᱠᱟᱱᱟ ᱒᱐ ᱠᱷᱚᱱ ᱒᱐,᱐᱐᱐ ᱦᱚᱨᱡᱽ ᱾ ᱪᱮᱛᱟᱱ ᱥᱤᱢᱟᱹ ᱫᱚ ᱩᱢᱮᱨ ᱰᱷᱮᱨᱚᱜ ᱥᱟᱶᱛᱮ ᱠᱚᱢᱚᱜᱼᱟ ᱾ ᱮᱴᱟᱜ ᱡᱟᱱᱶᱟᱨ ᱠᱚᱶᱟᱜ ᱥᱟᱰᱮ ᱨᱮᱭᱟᱜ ᱥᱤᱢᱟᱹ ᱰᱚ ᱵᱷᱮᱜᱟᱨ ᱵᱷᱮᱜᱟᱨ ᱜᱮᱭᱟ ᱾ ᱡᱮᱢᱚᱱ ᱥᱮᱛᱟ ᱠᱚᱫᱚ ᱒᱐ ᱦᱚᱨᱡᱽ ᱠᱷᱚᱱᱟᱜ ᱵᱤᱥᱛᱤ ᱥᱟᱰᱮ ᱠᱚ ᱟᱧᱡᱚᱢ ᱠᱮᱭᱟ ᱤᱠᱷᱟᱱ ᱔᱐ ᱦᱚᱨᱡᱽ ᱠᱷᱚᱱᱟᱜ ᱠᱚᱢ ᱥᱟᱰᱮ ᱫᱚ ᱵᱟᱠᱚ ᱟᱧᱡᱚᱢ ᱠᱮᱭᱟ ᱾ ᱱᱤᱡᱮᱨᱟᱜ ᱥᱟᱰᱮ ᱤᱱᱫᱨᱤᱭᱚ ᱵᱮᱵᱷᱟᱨ ᱠᱟᱛᱮ ᱡᱤᱭᱟᱹᱞᱤ ᱠᱚ ᱵᱤᱯᱚᱫᱽ ᱠᱚ ᱪᱤᱱᱶᱟᱹᱶᱟ, ᱥᱤᱠᱟᱹᱨ ᱠᱚ ᱧᱟᱢ ᱠᱚᱶᱟ ᱟᱨ ᱡᱚᱜᱟᱡᱚᱜᱽ ᱠᱚ ᱠᱟᱹᱢᱤᱭᱟᱹ ᱾ ᱱᱚᱶᱟ ᱫᱷᱟᱹᱨᱛᱤ ᱨᱮᱭᱟᱜ ᱦᱚᱭ, ᱫᱟᱜ, ᱥᱮᱝᱜᱮᱞ, ᱚᱛ ᱞᱟᱲᱟᱶ ᱮᱢᱟᱱ ᱵᱷᱮᱜᱟᱨ ᱵᱷᱮᱜᱟᱨ ᱥᱟᱰᱮ ᱠᱚ ᱵᱮᱱᱟᱶᱟ ᱾ ᱨᱚᱴᱮ, ᱪᱮᱬᱮ, ᱡᱚᱞ ᱡᱤᱭᱟᱹᱞᱤ, ᱛᱷᱚᱞ ᱡᱤᱭᱟᱹᱞᱤ, ᱛᱚᱶᱟ ᱧᱩ ᱡᱤᱭᱟᱹᱞᱤ ᱠᱚᱶᱟᱜ ᱰᱚ ᱥᱟᱰᱮ ᱵᱮᱱᱟᱶ ᱞᱟᱜᱤᱫ ᱵᱷᱮᱜᱟᱨ ᱚᱝᱜᱚ ᱛᱟᱠᱚ ᱢᱮᱱᱟᱜᱼᱟ ᱾ ᱢᱟᱹᱱᱢᱤ ᱠᱚᱫᱚ ᱠᱚ ᱨᱚᱲᱟ ᱟᱨ ᱠᱚ ᱥᱮᱨᱮᱧᱟ ᱾ ᱢᱟᱹᱢᱤ ᱫᱚ ᱴᱮᱞᱤᱯᱷᱚᱱ, ᱨᱮᱰᱤᱭᱚ, ᱪᱚᱝᱜᱟ ᱮᱢᱟᱱ ᱛᱮ ᱥᱟᱰᱮ ᱠᱚ ᱵᱮᱱᱟᱶ ᱟᱨ ᱠᱚ ᱯᱟᱥᱱᱟᱶ ᱮᱫᱟ ᱾
ᱥᱤᱧᱡᱚ ᱯᱚᱬᱟ
ᱥᱤᱧᱡᱚ ᱯᱚᱬᱟ ᱫᱚ ᱳᱰᱤᱥᱟ ᱨᱮᱭᱟᱜ ᱳᱰᱤᱭᱟ ᱠᱚᱣᱟᱜ ᱟᱠᱷᱟᱱ ᱚᱠᱛᱚ ᱨᱮ ᱥᱤᱧᱡᱚ ᱛᱮ ᱛᱮᱭᱟᱨᱚᱜ ᱠᱟᱱ ᱢᱤᱫ ᱧᱩ ᱡᱤᱱᱤᱥ ᱠᱟᱱᱟ ᱾
ᱥᱟᱰᱮ
ᱥᱟᱰᱮ ᱥᱟᱬᱮᱥ
ᱥᱟᱰᱮ ᱫᱚ ᱠᱚᱴᱷᱤᱱ, ᱛᱚᱨᱚᱞ ᱟᱨ ᱦᱚᱭ ᱵᱷᱤᱛᱤᱨ ᱛᱮ ᱥᱮᱱ ᱠᱮᱭᱟᱭ ᱾ ᱥᱟᱰᱮ ᱥᱮᱱᱚᱜ ᱞᱟᱹᱜᱤᱱ ᱢᱤᱫᱴᱟᱝ ᱢᱟᱫᱷᱭᱚᱢ ᱞᱟᱹᱠᱛᱤ ᱾ ᱪᱷᱟᱱᱟᱝ ᱨᱮ ᱫᱚ ᱥᱟᱰᱮ ᱵᱟᱭ ᱥᱮᱱ ᱠᱮᱭᱟ ᱾
ᱥᱤᱧᱡᱚ ᱯᱚᱬᱟ
ᱛᱮᱭᱟᱨ ᱵᱷᱚᱝ
ᱥᱤᱧᱡᱚ ᱠᱷᱚᱱ ᱨᱟᱥᱟ ᱩᱰᱩᱠ ᱟᱛᱮ, ᱚᱱᱟᱨᱮ ᱫᱩᱦᱤ, ᱜᱩᱲ, ᱪᱷᱮᱱᱟ ᱠᱟᱭᱨᱟ ᱠᱚ ᱥᱤᱯᱤ ᱢᱮᱥᱟ ᱞᱮᱛᱮ ᱯᱚᱬᱟ ᱠᱚ ᱛᱮᱭᱟᱨᱻᱟ ᱾
ᱯᱟ.ᱛᱭᱟ.ᱣ
ᱟᱠᱷᱟᱱ ᱦᱤᱞᱚᱜ ᱳᱰᱤᱭᱟ ᱦᱚᱲ ᱠᱚ ᱛᱩᱲᱥᱤ ᱪᱟ.ᱣᱨᱟ. ᱪᱮᱛᱟᱱ ᱨᱮ ᱢᱤᱫ ᱦᱚᱯᱚᱱ ᱪᱩᱠᱟᱜ ᱨᱮ ᱥᱤᱧᱡᱚ ᱯᱚᱬᱟ ᱫᱚᱦᱚ ᱠᱟᱛᱮ ᱠᱚ ᱟᱠᱟᱭᱟ ᱾ ᱚᱱᱟ ᱪᱩᱠᱟᱜ ᱞᱟᱛᱟᱨ ᱨᱮ ᱠᱚ ᱵᱷᱩᱜᱟ.ᱜ ᱠᱟᱜᱻᱟ ᱾ ᱚᱱᱟ ᱵᱷᱩᱜᱟ.ᱜ ᱠᱷᱚᱱ ᱴᱷᱚᱯ ᱴᱷᱚᱯ ᱟᱛᱮ ᱡᱟᱦᱟᱸ ᱥᱤᱧᱡᱚ ᱡᱚᱨᱚᱜᱻᱟ, ᱚᱱᱟ ᱫᱚ ᱥᱮᱨᱢᱟ ᱠᱷᱚᱱ ᱫᱟᱜ ᱠᱚ ᱱᱮᱣᱛᱟ ᱭᱟ ᱾
ᱜᱚᱢᱯᱟᱦᱟ ᱦᱚᱱᱚᱛ
ᱜᱚᱢᱯᱟᱦᱟ ᱦᱚᱱᱚᱛ ᱫᱚ ᱥᱨᱤᱞᱚᱝᱠᱟ ᱨᱮᱱᱟᱜ ᱒᱕ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱫᱚᱥᱟᱨ ᱞᱮᱵᱷᱟᱞ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ ᱠᱟᱱᱟ ᱾ ᱱᱚᱣᱟ ᱠᱚᱞᱚᱢᱵᱚ ᱦᱚᱱᱚᱛ ᱛᱟᱭᱚᱢ ᱥᱨᱤᱞᱚᱝᱠᱟ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ ᱾ ᱱᱮᱜᱚᱸᱵᱚ ᱫᱚ ᱜᱚᱢᱯᱟᱦᱟ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱵᱮᱯᱟᱨ ᱛᱟᱞᱢᱟ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱜᱚᱢᱯᱟᱦᱟ ᱥᱚᱦᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱥᱮᱯᱴᱮᱢᱵᱚᱨ ᱑᱙᱗᱘ ᱥᱟᱞ ᱨᱮ ᱠᱚᱞᱚᱢᱵᱚ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫᱟᱜ ᱵᱷᱮᱡᱟᱨ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚᱜ
ᱜᱚᱢᱯᱟᱦᱟ ᱦᱚᱱᱚᱛ ᱫᱚ ᱥᱨᱤᱞᱚᱝᱠᱟ ᱨᱮᱱᱟᱜ ᱯᱟᱪᱮ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑,᱓᱘᱗ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱓᱖ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮᱫᱚ ᱠᱩᱨᱩᱜᱚᱞᱟ ᱟᱨ ᱯᱚᱴᱴᱟᱞᱚᱢ ᱦᱚᱱᱚᱛ, ᱥᱟᱢᱟᱝ ᱨᱮᱫᱚ ᱠᱮᱜᱽᱞᱮ ᱦᱚᱱᱚᱛ, ᱮᱛᱚᱢ ᱨᱮᱫᱚ ᱠᱚᱞᱚᱢᱵᱚ ᱦᱚᱱᱚᱛ ᱟᱨ ᱯᱟᱪᱮ ᱨᱮᱫᱚ ᱵᱷᱟᱨᱚᱛ ᱢᱟᱦᱟᱫᱚᱨᱭᱟ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱚᱧᱮ ᱨᱮᱫᱚ ᱢᱟ ᱳᱭᱟ, ᱮᱛᱚᱢ ᱨᱮᱫᱚ ᱠᱮᱞᱟᱱᱤ ᱜᱟᱰᱟ ᱟᱨ ᱥᱟᱢᱟᱝ ᱨᱮᱫᱚ ᱑,᱐᱐᱐ ᱯᱷᱤᱴ ᱠᱟᱱᱴᱩᱨ ᱜᱟᱨ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱒ ᱥᱟᱞ ᱨᱮ ᱜᱚᱢᱯᱟᱦᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒,᱒᱙᱔,᱖᱔᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱟᱹᱡ ᱦᱚᱲ ᱮᱞ ᱫᱚ ᱥᱨᱤᱞᱚᱝᱠᱟᱭ ᱢᱩᱨ ᱟᱨ ᱥᱨᱤᱞᱚᱝᱠᱟᱭ ᱛᱟᱢᱤᱞ ᱦᱚᱲ ᱮᱞ ᱥᱟᱶ ᱰᱮᱦᱮᱨ ᱥᱟᱸᱜᱮ ᱦᱚᱲ ᱮᱞ ᱫᱚ ᱥᱤᱝᱦᱚᱞᱤ ᱢᱮᱱᱟᱜ ᱠᱚᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱨᱤᱞᱚᱝᱠᱟ ᱨᱮ ᱑᱙᱗᱘ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ ᱛᱷᱚᱠ:ᱥᱨᱤᱞᱚᱝᱠᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱫᱷᱟᱱᱵᱟᱫᱽ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ
ᱫᱷᱟᱱᱵᱟᱫᱽ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱠᱷᱟᱫᱟᱱ, ᱭᱩᱴᱤᱞᱤᱴᱤᱡᱽ, ᱨᱤᱴᱮᱞ, ᱟᱭᱤᱴᱤ ᱟᱨ ᱥᱤᱢᱮᱸᱴ ᱮᱢᱟᱱ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾ ᱫᱷᱟᱱᱵᱟᱫᱽ ᱫᱚ ᱡᱷᱟᱨᱠᱷᱚᱸᱰ ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ : ᱟᱨ ᱴᱚᱴᱷᱟ ᱨᱮᱦᱚᱸ ᱟᱨ ᱦᱚᱲ ᱮᱞ ᱞᱮᱠᱟᱛᱮ ᱦᱚᱸ ᱾ ᱦᱚᱲ ᱮᱞ ᱞᱮᱠᱟᱛᱮ ᱱᱚᱣᱟ ᱥᱤᱧᱚᱛ ᱨᱮ ᱓᱓ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟᱹ "ᱥᱤᱧᱚᱛ ᱨᱮᱱᱟᱜ ᱠᱚᱭᱞᱟ ᱨᱟᱡᱽᱜᱟᱲ" ᱠᱚ ᱢᱮᱛᱟᱜᱼᱟ ᱾
ᱥᱤᱢᱮᱸᱴ
ᱮᱥᱤᱥᱤ (ᱠᱚᱢᱯᱟᱹᱱᱤ) ᱫᱚ ᱫᱷᱚᱨᱚᱢ ᱨᱮ ᱢᱤᱫᱴᱟᱹᱝ ᱥᱤᱢᱮᱸᱴ ᱯᱞᱟᱸᱴ ᱛᱷᱟᱯᱚᱱ ᱟᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱢᱩᱢᱵᱟᱭ (ᱵᱚᱢᱵᱮ), ᱢᱚᱦᱟᱨᱟᱥᱴᱨᱚ ᱢ ᱥᱤᱧᱚᱛ ᱨᱮ ᱢᱮᱱᱟᱜᱼᱟ ᱾ ᱱᱩᱭ ᱠᱚᱢᱯᱟᱹᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱴᱷᱟᱶ ᱟᱨ ᱥᱚᱦᱚᱨ ᱨᱮ ᱥᱤᱢᱮᱸᱴ ᱯᱞᱟᱸᱴ ᱛᱷᱟᱯᱚᱱ ᱟᱠᱟᱱᱟ ᱾ ᱫᱷᱟᱱᱵᱟᱫᱽ ᱨᱮ ᱥᱤᱸᱫᱽᱨᱤ ᱨᱮ ᱥᱤᱢᱮᱸᱴ ᱯᱞᱟᱸᱴ ᱟᱨ ᱠᱚᱨᱯᱚᱨᱮᱴ ᱳᱯᱷᱤᱥ ᱨᱮᱱᱟᱜ ᱪᱟᱸᱠᱟ ᱢᱮᱱᱟᱜᱼᱟ ᱾ ᱮᱥᱤᱥᱤ ᱥᱤᱢᱮᱸᱴ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱤᱢᱮᱸᱴ ᱵᱮᱱᱟᱣ ᱠᱚᱢᱯᱟᱹᱱᱤ ᱠᱷᱚᱱᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱱᱚᱣᱟ ᱟᱞᱴᱨᱟ ᱴᱮᱠ ᱥᱤᱢᱮᱸᱴ ᱟᱨ ᱚᱢᱵᱩᱡᱟ ᱥᱤᱢᱮᱸᱴ ᱮᱢᱟᱱ ᱥᱟᱶ ᱥᱤᱧᱚᱛ ᱨᱮ ᱚᱜᱽᱨᱚᱱᱤ ᱥᱤᱢᱮᱸᱴ ᱠᱚᱢᱯᱟᱹᱱᱤ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾
ᱠᱷᱩᱫᱽᱨᱟ, ᱵᱮᱯᱟᱨ ᱟᱨ ᱵᱟᱹᱱᱤᱡ
ᱠᱷᱩᱫᱽᱨᱟ ᱫᱚ ᱫᱷᱟᱱᱵᱟᱫᱽ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱠᱟᱹᱣᱰᱤ ᱟᱹᱨᱤ ᱴᱷᱟᱶ ᱠᱟᱱᱟ ᱾ ᱨᱟᱺᱪᱤ ᱟᱨ ᱡᱟᱢᱥᱮᱫᱽᱯᱩᱨ ᱛᱟᱭᱚᱢ ᱾ ᱫᱷᱟᱱᱵᱟᱫᱽ ᱨᱮ ᱱᱚᱸᱰᱮ ᱱᱟᱜ ᱥᱳᱯᱤᱝ ᱢᱳᱞ ᱨᱮᱱᱟᱜ ᱮᱞ ᱰᱮᱦᱮᱨ ᱜᱮᱭᱟ ᱾ ᱮᱴᱟᱜ ᱥᱚᱦᱚᱨ ᱨᱤᱱ ᱦᱚᱲ ᱢᱟᱨᱠᱮᱴᱤᱝ ᱞᱟᱹᱜᱤᱫ ᱛᱮ ᱫᱷᱟᱱᱵᱟᱫᱽ ᱠᱚ ᱦᱤᱡᱩᱜᱼᱟ ᱾ ᱫᱷᱟᱱᱵᱟᱫᱽ ᱨᱮ ᱟᱹᱰᱤ ᱜᱟᱱ ᱵᱨᱟᱸᱰᱮᱝ ᱨᱤᱴᱮᱞ ᱥᱴᱚᱨ ᱞᱮᱠᱟᱱ ᱴᱨᱮᱸᱰᱥ, ᱢᱮᱭᱠᱥ ᱮᱢᱟᱱ ᱦᱚᱸ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱷᱟᱱᱵᱟᱫᱽ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱫᱷᱟᱱᱟᱵᱫᱽ
ᱢᱟᱨᱟᱢ ᱯᱟᱹᱨᱥᱤ
ᱢᱟᱨᱟᱢ ᱫᱚ ᱥᱤᱧᱚᱛ ᱨᱮᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱛᱮ ᱪᱮᱛᱟᱱ ᱛᱟᱞᱢᱟ ᱵᱤᱨᱫᱟᱹᱜᱟᱲ ᱦᱟᱹᱵᱤᱫ ᱠᱚ ᱯᱟᱲᱦᱟᱣᱮᱫ ᱠᱚᱣᱟ, ᱟᱨ ᱥᱟᱱᱟᱢ ᱡᱩᱣᱟᱹᱱ ᱠᱚᱲᱟ-ᱠᱩᱲᱤ ᱠᱚᱜᱮ ᱱᱚᱣᱟ ᱯᱟᱹᱨᱥᱤ ᱛᱮ ᱚᱞᱚᱜ ᱯᱟᱲᱦᱟᱜ ᱠᱚ ᱵᱟᱲᱟᱭᱟ᱾
ᱴᱷᱟᱶ
ᱮᱛᱷᱱᱚᱞᱚᱜᱽ ᱟᱜ ᱨᱤᱯᱳᱨᱴ ᱞᱮᱠᱟᱛᱮ ᱛᱟᱞᱟᱨ ᱨᱮᱭᱟᱜ ᱱᱚᱣᱟ ᱠᱚ ᱴᱚᱴᱷᱟ ᱨᱮ ᱢᱟᱨᱟᱢ ᱯᱟᱹᱨᱥᱤ ᱠᱚ ᱨᱚᱲᱟ᱾
ᱪᱟᱸᱜᱟ ᱯᱟᱹᱨᱥᱤ
ᱮᱛᱷᱱᱚᱞᱚᱜᱽ ᱫᱚ ᱢᱟᱨᱟᱢ ᱯᱟᱹᱨᱥᱤ ᱨᱮᱭᱟᱜ ᱱᱚᱣᱟ ᱠᱚ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮᱭ ᱞᱤᱥᱴ ᱟᱠᱟᱫᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ:ᱢᱟᱱᱤᱯᱩᱨ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱟᱥᱟᱢ ᱨᱮᱱᱟᱜ ᱯᱟᱹᱨᱥᱤ
ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ
ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ, ᱵᱤᱦᱟᱨ, ᱡᱷᱟᱨᱠᱷᱚᱸᱰ, ᱳᱰᱤᱥᱟ ᱟᱨ ᱟᱥᱟᱢ ᱯᱚᱱᱚᱛ ᱨᱤᱱ ᱦᱚᱲ ᱠᱚ ᱴᱷᱮᱱ ᱟᱹᱰᱤ ᱥᱤᱵᱤᱞ ᱢᱤᱫ ᱧᱩᱛᱩᱢ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱱᱟᱦᱟᱜ ᱡᱩᱜᱽ ᱨᱮ ᱩᱱᱤ ᱫᱚ, ᱫᱷᱟᱹᱨᱛᱤ ᱨᱤᱱ ᱥᱟᱱᱟᱢ ᱟᱹᱫᱤᱵᱟᱹᱥᱤ ᱠᱚ ᱨᱮᱱ ᱡᱩᱞᱩᱜ ᱤᱯᱤᱞ ᱞᱮᱠᱟᱛᱮ ᱢᱮᱱᱟᱭ ᱟᱠᱟᱫᱮᱭᱟ ᱾ ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮᱱ ᱱᱩᱭ ᱫᱚ ᱵᱷᱩᱨᱠᱟᱹᱜ ᱤᱯᱤᱞ ᱑᱙᱒᱙ ᱥᱮᱨᱢᱟ ᱵᱟᱝ ᱦᱟᱹᱴᱤᱧ ᱵᱷᱟᱨᱚᱛ ᱫᱤᱥᱚᱢ ᱨᱮᱭᱟᱜ ᱢᱟᱱᱵᱟᱡᱟᱨ ᱒ ᱱᱳ ᱵᱽᱞᱚᱠ ᱨᱮᱱᱟᱜ ᱫᱟᱬᱤᱠᱟᱰᱳᱵᱟ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ ᱾
ᱡᱟᱱᱟᱢ
ᱚᱱᱚᱞᱤᱭᱟ ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ ᱫᱚ ᱒ ᱯᱷᱮᱵᱨᱩᱣᱟᱨᱤ ᱑᱙᱒᱙ ᱥᱟᱞᱮ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱨᱮᱱ ᱟᱯᱟᱛᱼᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱪᱚᱨᱚᱱ ᱠᱤᱥᱠᱩ ᱟᱨ ᱮᱸᱜᱟᱛᱼᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱫᱷᱚᱱᱢᱚᱱᱤ ᱠᱤᱥᱠᱩ ᱾ ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮᱱ ᱢᱤᱫ ᱢᱟᱨᱟᱝ ᱢᱟᱭᱞᱤᱱᱥᱴᱳᱱ ᱟᱨ ᱥᱟᱹᱫᱷᱩ ᱨᱟᱢᱪᱟᱸᱫᱽ ᱢᱩᱨᱢᱩ ᱨᱮᱱ ᱫᱮᱞᱟᱭ ᱛᱟᱦᱮ ᱠᱟᱱᱟ ᱾ ᱑᱙᱒᱖ ᱥᱟᱹᱦᱤᱛ ᱨᱮᱭᱟᱜ ᱯᱩᱨᱩᱞᱤᱭᱟᱹ ᱡᱤᱞᱟᱹ ᱨᱮᱭᱟᱜ ᱵᱟᱱᱫᱟᱣᱟᱱ ᱥᱳᱨ ᱫᱟᱹᱲᱤᱵᱳᱰᱟ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟ ᱾ ᱟᱯᱟᱛ ᱧᱩᱛᱩᱢ ᱪᱚᱨᱚᱱ ᱠᱤᱥᱠᱩ ᱟᱨ ᱮᱜᱟᱛ ᱧᱩᱛᱩᱢ ᱫᱷᱚᱱᱢᱚᱱᱤ ᱠᱤᱥᱠᱩ ᱾
ᱥᱮᱪᱮᱫ
ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ ᱫᱚ ᱡᱚᱨᱚᱵᱟᱲᱤ ᱟᱹᱛᱩ ᱵᱤᱨᱫᱟᱹᱜᱟᱲ ᱨᱮ ᱑᱙᱓᱘ ᱥᱟᱞᱮ ᱠᱷᱚᱱ ᱚᱞ ᱯᱟᱲᱦᱟᱣ ᱛᱟᱭᱱᱚᱢ ᱵᱚᱲᱜᱮᱹᱲᱤᱭᱟ ᱵᱤᱨᱫᱟᱹᱜᱟᱲ ᱛᱮᱠᱚ ᱩᱪᱟᱹᱲ ᱞᱮᱫᱮᱭᱟ ᱾ ᱚᱸᱰᱮᱠᱷᱚᱱ ᱑᱙᱔᱐ ᱥᱟᱞᱮ ᱨᱮ ᱫᱚ ᱵᱟᱸᱠᱩᱲᱟ ᱡᱤᱞᱟᱹ ᱨᱮᱭᱟᱜ ᱨᱟᱱᱤᱵᱟᱸᱫᱷ ᱢᱤᱰᱤᱞ ᱤᱝᱨᱮᱹᱡᱤ ᱵᱤᱨᱫᱟᱹᱜᱟᱲ ᱨᱮ ᱠᱚ ᱩᱪᱟᱹᱲ ᱞᱮᱫᱮᱭᱟ᱾ ᱚᱸᱰᱮᱠᱷᱚᱱ ᱜᱮ ᱑᱙᱔᱓ ᱥᱟᱞᱮ ᱨᱮ "ᱢᱮᱴᱨᱤᱠ ᱥᱠᱚᱞᱟᱨᱥᱤᱯ"ᱼᱮ ᱧᱟᱢ ᱞᱮᱫᱼᱟ᱾ ᱚᱱᱟ ᱜᱚᱜᱼᱲᱚ ᱠᱟᱹᱣᱰᱤ ᱛᱮᱜᱮ ᱯᱟᱲᱦᱟᱣ ᱠᱟᱛᱮᱫ ᱑᱙᱔᱘ ᱥᱟᱞᱮ ᱨᱮ ᱯᱩᱭᱞᱩ ᱛᱷᱚᱠ (First Division) ᱛᱮ ᱜᱮᱞ ᱪᱟᱱᱚᱪ ᱯᱟᱲᱦᱟᱣ ᱯᱩᱨᱟᱹᱣ ᱛᱟᱭᱱᱚᱢ ᱟᱭ ᱮ. (I. A.) ᱯᱟᱲᱦᱟᱜ ᱞᱟᱹᱜᱤᱫ ᱵᱤᱥᱱᱩᱯᱩᱨ ᱨᱟᱢᱟᱱᱚᱱᱫᱚ ᱠᱚᱞᱮᱡᱽ ᱨᱮᱭ ᱵᱷᱩᱨᱛᱤ ᱞᱮᱱᱟ᱾ ᱢᱮᱱᱠᱷᱟᱱ ᱦᱚᱲᱢᱚ ᱡᱤᱣᱤ ᱵᱳᱜᱮ ᱵᱟᱝᱛᱮ ᱞᱟᱯᱷᱟᱝ ᱥᱮᱪᱮᱫ ᱵᱟᱝᱼᱮ ᱯᱟᱲᱦᱟᱣ ᱯᱩᱨᱟᱹᱣ ᱞᱮᱫᱼᱟ ᱾ ᱑᱙᱓᱘ ᱥᱟᱹᱦᱤᱛ ᱨᱮ ᱡᱳᱨᱳᱵᱨᱤ ᱱᱤᱢᱱᱚ ᱯᱨᱟᱛᱷᱚᱢᱤᱠ ᱤᱥᱠᱩᱞ ᱠᱷᱚᱱ ᱟᱡᱟᱜ ᱡᱤᱣᱤᱱ ᱮᱦᱚᱵ ᱞᱮᱱᱟ ᱾ ᱚᱞᱚᱜ ᱡᱤᱣᱤᱱ ᱨᱮ ᱢᱮᱨᱤᱴ ᱥᱠᱳᱞᱟᱨᱥᱤᱯ ᱮ ᱧᱟᱢ ᱞᱮᱫᱟ ᱾ ᱢᱮᱴᱨᱤᱠ ᱦᱚ ᱯᱳᱭᱞᱳ ᱵᱤᱜᱷᱟᱠ ᱛᱮ ᱯᱟᱥ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱢᱟᱪᱮᱫ ᱞᱮᱱᱛᱮ ᱵᱟᱦᱟᱞ ᱞᱮᱱᱟ᱾ ᱢᱟᱪᱮᱫ ᱛᱟᱦᱮᱱ ᱚᱠᱛᱚ ᱜᱮ ᱢᱟᱹᱱ ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ ᱜᱚᱢᱠᱮ ᱫᱚ ᱑᱙᱗᱓ ᱥᱟᱹᱦᱤᱛ ᱨᱮ ᱩᱱᱡᱚᱦᱚᱜᱤᱡ ᱵᱷᱟᱨᱚᱛ ᱨᱮᱱ ᱨᱟᱥᱴᱨᱚᱯᱚᱛᱤ ᱵᱷᱤ. ᱡᱤ ᱜᱤᱨᱤ ᱦᱟᱜ ᱛᱤ ᱠᱷᱚᱱ ᱨᱟᱡᱜᱟᱲ ᱫᱤᱞᱞᱤ ᱨᱮ ᱟᱫᱚᱨᱥᱚ ᱥᱤᱠᱷᱚᱠ ᱨᱮᱭᱟᱜ ᱢᱟᱹᱱ ᱮ ᱧᱟᱢ ᱞᱮᱫᱟ᱾
ᱠᱟᱹᱢᱤ ᱡᱤᱭᱚᱱ
ᱠᱚᱵᱤ ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ ᱫᱚ ᱟᱯᱟᱥᱩᱞᱚᱜ ᱞᱟᱹᱜᱤᱫ ᱑᱙᱕᱐ ᱥᱟᱞᱮ ᱨᱮ ᱯᱩᱨᱩᱞᱤᱭᱟ ᱡᱤᱞᱟ. ᱨᱮᱭᱟᱜ ᱵᱟᱱᱫᱳᱭᱟᱱ ᱨᱮᱭᱟᱜ ᱦᱤᱱᱫᱤ ᱥᱮᱪᱮᱫ ᱵᱤᱨᱫᱟ.ᱜᱟᱲ ᱠᱷᱚᱱ ᱯᱮ ᱪᱟᱱᱫᱳ ᱨᱮᱭᱟᱜ ᱥᱤᱠᱷᱱᱟᱹᱛᱼᱮ ᱟᱨᱡᱟᱣᱼᱟᱱ ᱛᱟᱦᱮᱸ ᱠᱟᱱᱟ ᱾ ᱤᱱᱟᱹ ᱛᱟᱭᱱᱚᱢ ᱤᱱᱟᱹ ᱥᱮᱨᱢᱟ ᱜᱮ ᱡᱟᱢᱛᱳᱲᱤᱭᱟ ᱢᱤᱰᱤᱞ ᱵᱤᱨᱫᱟᱹᱜᱟᱲ ᱨᱮᱱ ᱢᱟᱪᱮᱫ ᱦᱤᱥᱟᱹᱵᱽ ᱛᱮᱭ ᱵᱟᱦᱟᱞ ᱞᱮᱱᱟ ᱾ ᱡᱟᱹᱛᱤ ᱥᱟᱶᱛᱟ ᱩᱛᱱᱟᱹᱣ ᱞᱟᱹᱜᱤᱫ ᱩᱭᱦᱟᱹᱨ ᱠᱟᱛᱮᱫ ᱑᱙᱖᱑ ᱥᱟᱞᱮ ᱨᱮ ᱠᱚᱵᱤ ᱠᱥᱠᱩ ᱫᱚ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱠᱚᱝᱜᱨᱮᱥ ᱜᱟᱸᱛᱟᱠ ᱦᱚᱛᱮᱛᱮᱭ ᱛᱤᱸᱜᱩ ᱞᱮᱱᱟ ᱾ ᱢᱮᱱᱠᱷᱟᱱ ᱵᱟᱝᱼᱮ ᱡᱤᱛᱠᱟᱹᱨ ᱞᱮᱱᱛᱮ ᱟᱫᱚ ᱚᱲᱟᱜ ᱨᱮᱭᱟᱜ ᱪᱟᱥ ᱠᱟᱹᱢᱤ ᱨᱮᱭ ᱫᱷᱩᱨᱟᱹᱣ ᱞᱮᱱᱟ ᱾ ᱤᱱᱟᱹ ᱛᱟᱭᱱᱚᱢ ᱟᱠᱚ ᱟᱹᱛᱩ ᱠᱷᱚᱱᱟᱜ ᱛᱩᱨᱩᱭ ᱢᱟᱭᱤᱞ ᱥᱟᱺᱜᱤᱧ ᱥᱤᱝᱨᱟᱭᱰᱤ ᱮᱛᱚᱦᱚᱵ ᱥᱮᱪᱮᱫ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱢᱟᱪᱮᱫ ᱦᱤᱥᱟᱹᱵᱽ ᱛᱮᱭ ᱵᱟᱦᱟᱞ ᱞᱮᱱᱟ ᱾ ᱚᱸᱰᱮ ᱵᱟᱨ ᱥᱮᱨᱢᱟ ᱠᱟᱹᱢᱤ ᱛᱟᱭᱱᱚᱢ ᱟᱠᱚ ᱟᱹᱛᱩ ᱥᱩᱨ ᱵᱚᱲᱫᱚᱦᱤ ᱮᱛᱚᱦᱚᱵ ᱥᱮᱪᱮᱫ ᱵᱤᱨᱫᱟᱹᱜᱟᱲ ᱨᱮᱭ ᱩᱪᱟᱹᱲ ᱞᱮᱱᱟ ᱟᱨ ᱚᱸᱰᱮ ᱜᱮ ᱑᱙᱘᱙ ᱥᱟᱞᱮ ᱦᱟᱹᱵᱤᱡ ᱢᱟᱪᱮᱫ ᱠᱟᱹᱢᱤ ᱯᱩᱨᱟᱹᱣ ᱠᱟᱛᱮᱫᱼᱮ ᱡᱤᱨᱟᱹᱣ ᱞᱮᱱᱟ ᱾ ᱥᱟᱱᱛᱟᱲ ᱥᱟᱶᱦᱮᱫ ᱡᱮᱜᱮᱛ ᱨᱮ ᱟᱡᱟᱜ ᱚᱱᱚᱬᱦᱮ, ᱥᱮᱨᱮᱧ, ᱠᱟᱦᱱᱤ ᱮᱢᱟᱱ ᱾ ᱚᱱᱟ ᱥᱟᱶ ᱛᱮ ᱟᱰᱤ ᱞᱮᱠᱟᱱ ᱥᱤᱨᱯᱟᱹᱠᱚᱭ ᱦᱟᱢᱮᱴ ᱟᱠᱟᱫᱟ ᱾
ᱚᱞ ᱵᱮᱞ
ᱯᱟᱲᱦᱟᱜ ᱡᱤᱭᱚᱱ ᱨᱮ ᱢᱟᱱᱚᱛᱟᱱ ᱠᱤᱥᱠᱩ ᱴᱷᱮᱱ ᱥᱟᱱᱛᱟᱲᱤ ᱯᱟᱹᱨᱥᱤ ᱪᱮᱛᱟᱱ ᱫᱩᱞᱟᱹᱲ ᱫᱚ ᱠᱤᱱ ᱥᱤᱨᱡᱟᱹᱣ ᱞᱮᱫ ᱛᱟᱦᱮᱸ ᱠᱟᱱᱟ ᱢᱟᱪᱮᱫ ᱫᱟᱨᱚᱠᱱᱟᱛᱷ ᱥᱤᱠᱫᱟᱨ ᱟᱨ ᱦᱟᱨᱟᱫᱷᱚᱱ ᱦᱮᱢᱵᱽᱨᱚᱢ ᱾ ᱤᱱᱟᱹ ᱥᱟᱶᱛᱮ ᱠᱚᱵᱤ ᱜᱩᱨᱩ ᱥᱟᱹᱫᱷᱩ ᱨᱟᱢᱪᱟᱸᱫᱽᱼᱟᱜ ᱚᱱᱚᱬᱦᱮ ᱥᱮᱨᱮᱧ ᱠᱚ ᱯᱟᱲᱦᱟᱣ ᱠᱟᱛᱮ ᱥᱟᱱᱛᱟᱲᱤ ᱛᱮ ᱚᱞᱚᱜᱼᱮ ᱮᱛᱚᱦᱚᱵ ᱞᱮᱫᱼᱟ ᱾ ᱯᱩᱭᱞᱩ ᱩᱛᱟᱹᱨ ᱫᱚ ᱵᱤᱦᱟᱨ ᱥᱚᱨᱠᱟᱨᱼᱟᱜ ᱠᱷᱚᱵᱚᱨ ᱠᱟᱜᱚᱡᱽ "ᱦᱚᱲ ᱥᱚᱢᱵᱟᱫᱽ" ᱨᱮ "ᱚᱞ" ᱧᱩᱛᱩᱢᱟᱱ ᱚᱱᱚᱬᱦᱮ ᱩᱪᱷᱟᱹᱱ ᱞᱮᱱ ᱛᱟᱭᱟ ᱾ ᱤᱱᱟᱹ ᱛᱟᱭᱱᱚᱢ ᱛᱟᱢᱟᱢ ᱵᱤᱦᱟᱨ ᱟᱨ ᱠᱚᱞᱠᱟᱛᱟ ᱠᱚᱨᱮᱱᱟᱜ ᱥᱟᱶᱦᱮᱫ ᱥᱟᱠᱟᱢ ᱠᱚ ᱨᱮ ᱚᱞ ᱵᱮᱞᱠᱳ ᱪᱷᱟᱯᱟᱣᱟᱠᱟᱱ ᱛᱟᱭᱟ᱾ ᱑᱙᱕᱗-᱕᱘ ᱥᱟᱞᱮ ᱨᱮ ᱫᱚ ᱵᱷᱚᱵᱚᱛᱳᱥ ᱥᱚᱨᱮᱱᱼᱟᱜ "ᱠᱷᱮᱨᱣᱟᱲ ᱟᱲᱟᱝ" ᱥᱟᱶᱦᱮᱫ ᱥᱟᱠᱟᱢ ᱨᱮ "ᱴᱚᱴᱠᱳ ᱢᱚᱞᱚᱝ" ᱵᱟᱦᱱᱟ ᱧᱩᱛᱩᱢ ᱛᱮᱭ ᱚᱜᱼᱚᱞ ᱠᱟᱱ ᱛᱟᱦᱮᱸ ᱠᱟᱱᱟ᱾ᱚᱱᱟ ᱥᱟᱶᱛᱮ "ᱦᱚᱲ ᱥᱚᱢᱵᱟᱫᱽ" ᱟᱨ "ᱛᱮᱛᱨᱮ" ᱯᱟᱛᱷᱟᱢ ᱨᱮ ᱫᱚ "ᱯᱟᱛᱟᱝ ᱥᱩᱨᱟ.ᱭ" ᱵᱟᱦᱱᱟ ᱧᱩᱛᱩᱢ ᱛᱮᱭ ᱚᱜᱼᱚᱞ ᱠᱟᱱ ᱛᱟᱦᱮᱸ ᱠᱟᱱᱟ᱾ ᱠᱚᱵᱤ ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩᱼᱟᱜ ᱧᱩᱛᱩᱢᱟᱱ ᱚᱱᱚᱬᱦᱮ ᱯᱩᱛᱷᱤ ᱠᱚ ᱫᱚ ᱦᱩᱭᱩᱜ ᱠᱟᱱᱟ -
᱑) "ᱵᱷᱩᱨᱠᱟ.ᱜ ᱤᱯᱤᱞ"(᱑᱙᱕᱓),
᱒) "ᱠᱩᱦᱩᱵᱟᱹᱣ"(᱑᱙᱖᱐),
᱔) "ᱞᱟᱦᱟᱜ ᱦᱚᱨᱨᱮ"(᱑᱙᱘᱕),
᱕) "ᱵᱤᱫᱟᱹᱜ ᱵᱮᱲᱟ"(᱑᱙᱙᱗),
᱖) "ᱥᱮᱨᱮᱧ ᱥᱮᱯᱮᱧ"(ᱨᱚᱵᱤᱱᱫᱨᱚᱱᱟᱛᱷ ᱴᱷᱟᱠᱩᱨᱼᱟᱜ "ᱜᱤᱛᱟᱧᱡᱚᱞᱤ" ᱠᱟᱵᱭᱚᱜᱨᱚᱱᱛᱷᱚ ᱨᱮᱭᱟᱜ ᱥᱟᱱᱛᱟᱲᱤ ᱛᱚᱨᱡᱚᱢᱟ),
᱘) ᱥᱟᱱᱟᱢ ᱚᱱᱚᱞᱠᱳ ᱨᱮᱭᱟᱜ ᱯᱩᱛᱷᱤ "ᱡᱩᱰᱟ.ᱥᱤ ᱚᱱᱚᱞ ᱢᱚᱞᱟ"(᱑᱙᱙᱔)᱾
ᱥᱤᱨᱯᱷᱟᱹ ᱟᱨ ᱥᱟᱨᱦᱟᱣᱱᱟ
ᱠᱚᱵᱤ ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ, ᱫᱤᱥᱚᱢ ᱦᱚᱲ ᱟᱨ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱡᱟᱸᱦᱟᱠᱳ ᱢᱟ.ᱱᱼᱮ ᱧᱟᱢ ᱟᱠᱟᱫᱼᱟ ᱚᱱᱟᱠᱳ ᱫᱚ ᱦᱳᱭᱳᱜ ᱠᱟᱱᱟ-
᱑) ᱑᱙᱖᱓ ᱥᱟᱞᱮ ᱨᱮ "ᱟᱵᱳᱣᱟᱜ ᱜᱟᱶᱛᱟ" ᱯᱟᱦᱴᱟ ᱠᱷᱚᱱ ᱥᱟᱨᱦᱟᱣ ᱥᱤᱨᱷᱯᱟ.᱾
᱒)᱑᱙᱗᱓ ᱥᱟᱞᱮ ᱨᱮ "ᱵᱷᱟᱨᱚᱛᱤᱭᱚ ᱥᱟᱶᱦᱮᱫ ᱯᱚᱨᱤᱥᱚᱫᱽ" ᱯᱟᱦᱴᱟ ᱠᱷᱚᱱ ᱥᱟᱨᱦᱟᱣ ᱥᱤᱨᱯᱷᱟ.᱾
᱓)᱑᱙᱗᱓ ᱥᱟᱞᱮ ᱨᱮ "ᱡᱟᱹᱛᱤᱭᱟᱹᱨᱤ ᱢᱟᱪᱮᱫ" ᱢᱮᱱᱛᱮ ᱨᱟᱥᱴᱨᱚᱯᱚᱛᱤ ᱥᱤᱨᱷᱯᱟᱹ ᱾ ᱩᱱ ᱡᱚᱦᱚᱜᱼᱤᱡ ᱨᱟᱥᱴᱨᱚᱯᱚᱛᱤ ᱵᱷᱤ ᱵᱷᱤ ᱜᱤᱨᱤᱼᱟᱜ ᱛᱤ ᱠᱷᱚᱱᱼᱮ ᱟᱛᱟᱝ ᱞᱮᱫᱼᱟ ᱾
᱔)᱑᱙᱘᱑ ᱥᱟᱞᱮ ᱨᱮ ᱢᱚᱦᱟᱨᱟᱡᱟ ᱱᱟᱜᱟᱨ ᱟᱹᱫᱤᱵᱟᱹᱥᱤ ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱥᱟᱨᱦᱟᱣ ᱥᱤᱨᱯᱷᱟᱹ ᱾
᱕) ᱑᱙᱘᱒ ᱥᱟᱞᱮ ᱨᱮ ᱵᱤᱠᱠᱨᱚᱢᱥᱤᱞᱟ ᱦᱤᱱᱫᱤ ᱵᱤᱫᱼᱫᱟᱯᱤᱴᱷ (ᱵᱷᱟᱜᱚᱞᱯᱩᱨ) ᱠᱷᱚᱱ "ᱠᱚᱵᱤᱨᱚᱛᱱᱚ" ᱢᱟᱹᱱ ᱾
᱖)᱑᱙᱘᱖ ᱥᱟᱞᱮ ᱨᱮ ᱥᱟᱱᱛᱟᱲᱤ ᱨᱟᱭᱴᱟᱨᱥ ᱨᱤᱥᱮ.ᱯᱥᱚᱱ ᱠᱩᱢᱩᱴ (ᱥᱟᱸᱛᱨᱟᱜᱟᱪᱷᱤ, ᱦᱟᱵᱽᱲᱟ) ᱯᱟᱦᱴᱟ ᱠᱷᱚᱱ "ᱦᱤᱦᱤᱲᱤ ᱯᱤᱯᱤᱲᱤ" ᱥᱤᱨᱯᱷᱟᱹ ᱾
᱗)᱑᱙᱘᱖-᱘᱗ ᱥᱟᱞᱮ ᱨᱮ ᱵᱤᱦᱟᱨ ᱥᱚᱨᱠᱟᱨ ᱨᱟᱡᱽᱵᱷᱟᱥᱟ ᱯᱟᱦᱴᱟ ᱠᱷᱚᱱ "ᱡᱚᱱᱚᱡᱟᱛᱤᱭᱚ" ᱥᱤᱨᱯᱷᱟᱹ ᱾
ᱠᱚᱵᱤ ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ ᱫᱚ ᱩᱯᱚᱢᱚᱦᱟᱫᱮᱹᱥ ᱨᱮᱱᱟᱜ ᱜᱳᱱᱚᱛᱚᱱᱛᱨᱚ ᱞᱟᱦᱟ ᱞᱟᱹᱜᱤᱫ ᱟᱹᱰᱤ ᱜᱟᱹᱠᱦᱩᱲ ᱢᱤᱫ ᱦᱚᱲᱼᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱥᱟᱺᱛ ᱫᱚᱥᱚᱢ ᱨᱮ ᱨᱟᱡᱽᱱᱤᱛᱤᱠ ᱠᱟᱹᱢᱤᱭᱟᱹ ᱥᱟᱸᱣᱦᱮᱫ ᱥᱚᱢᱟᱡᱽ ᱥᱚᱸᱥᱠᱟᱨᱚᱠ ᱦᱚᱸᱭᱮ ᱛᱟᱦᱮᱸ ᱠᱟᱱᱟ ᱾ ᱟᱡᱼᱟᱜ ᱡᱟᱱᱟᱢ ᱫᱤᱥᱚᱢ ᱯᱩᱨᱩᱞᱤᱭᱟ ᱨᱮᱭᱟᱜ ᱥᱚᱢᱟᱡᱽ ᱥᱚᱸᱥᱠᱟᱨ ᱞᱟ.ᱜᱤᱫ ᱦᱚᱸᱭᱮ ᱠᱟᱢᱤ ᱞᱮᱫᱼᱟ᱾ ᱠᱩᱲᱤ ᱦᱚᱯᱚᱱᱠᱳ ᱰᱟᱹᱱ ᱢᱮᱱᱛᱮ ᱥᱚᱢᱟᱡᱽ ᱠᱷᱚᱱ ᱵᱟᱦᱮᱨ ᱜᱤᱰᱤ ᱟᱨ ᱢᱟᱜ ᱜᱚᱡ ᱟᱹᱱ ᱵᱤᱨᱩᱫᱽ ᱨᱮ ᱯᱩᱭᱞᱩ ᱫᱚ ᱩᱱᱤᱭᱮ ᱛᱤᱝᱜᱩ ᱞᱮᱱᱟ ᱾
ᱵᱚᱸᱜᱟ ᱛᱟᱞᱟ
ᱠᱚᱵᱤ ᱥᱟᱨᱚᱫᱟ ᱯᱨᱚᱥᱟᱫᱽ ᱠᱤᱥᱠᱩ ᱫᱚ ᱑᱙᱙᱖ ᱥᱟᱞᱮ ᱨᱮᱱᱟᱜ ᱑᱘ ᱢᱟᱨᱪ (᱒ ᱪᱟᱹᱛ ᱑᱔᱐᱒) ᱦᱤᱞᱳᱜ ᱱᱚᱣᱟ ᱫᱷᱩᱤ ᱫᱷᱟᱹᱨᱛᱤ ᱵᱟᱹᱜᱤ ᱠᱟᱛᱮᱫᱼᱮ ᱵᱚᱝᱜᱟᱛᱟᱞᱟ ᱟᱠᱟᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ
ᱡᱩᱞᱟᱭ
ᱡᱩᱞᱤᱭᱟᱱ ᱟᱨ ᱜᱨᱮᱜᱚᱨᱤᱭᱟᱱ ᱠᱟᱞᱮᱱᱰᱟᱨ ᱚᱝᱥᱟᱨ ᱡᱩᱞᱟᱭ ᱫᱚ ᱥᱮᱨᱢᱟ ᱨᱮᱭᱟᱜ ᱮᱭᱟᱭᱟᱜ ᱪᱟᱸᱫᱚ ᱠᱟᱱᱟ ᱾ ᱱᱚᱶᱟ ᱪᱟᱸᱫᱚ ᱫᱚ ᱡᱩᱱ ᱛᱟᱭᱚᱢ ᱟᱨ ᱚᱜᱚᱥᱴ ᱢᱟᱬᱟᱝ ᱦᱤᱡᱩᱜᱼᱟ ᱾ ᱱᱚᱶᱟ ᱪᱟᱸᱫᱚ ᱫᱚ ᱓᱐ ᱢᱟᱦᱟᱸ ᱛᱟᱦᱮᱸᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱝᱨᱟᱡᱤ ᱪᱟᱸᱫᱚ ᱧᱩᱛᱩᱢ
ᱭᱮᱨᱮᱵᱷᱟᱱ
ᱭᱮᱨᱮᱵᱷᱟᱱ (ᱟᱨᱢᱮᱱᱤᱭᱟᱱ: Երեւան ᱟᱨᱵᱟᱝ Երևան) ᱫᱚ ᱟᱨᱢᱮᱱᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱒᱐᱐᱔ ᱥᱟᱞᱮ ᱨᱮ ᱱᱚᱸᱰᱮ ᱑,᱐᱘᱘,᱓᱐᱐ ᱦᱚᱲ ᱠᱚ ᱵᱟᱥᱟᱜ ᱠᱟᱱ ᱛᱟᱦᱮᱸᱫ ᱭᱮᱨᱮᱵᱷᱟᱱ ᱨᱮ ᱾ ᱛᱤᱢᱤᱱ ᱜᱟᱱ ᱦᱚᱲ ᱭᱮᱨᱮᱵᱷᱟᱱ ᱫᱚ ᱤᱭᱮᱨᱮᱵᱷᱟᱱ ᱟᱨᱵᱟᱝ ᱮᱨᱮᱵᱷᱟᱱ ᱦᱚᱸ ᱠᱚ ᱚᱞ ᱜᱮᱭᱟ ᱾
ᱯᱚᱝᱜᱚᱯᱟᱞ(Locust)
ᱯᱚᱝᱜᱚᱯᱟᱞ ᱫᱚᱠᱚ ᱦᱩᱭᱩᱜ ᱠᱟᱱᱟ Acrididea ᱜᱷᱟᱨᱚᱪ ᱨᱮᱱ ᱠᱟᱴᱤᱡ ᱯᱨᱚᱡᱟᱛᱤ ᱡᱤᱵ ᱡᱟᱦᱟᱸ ᱫᱚ ᱫᱚ ᱵᱟ ᱡᱷᱟᱠ ᱠᱚ ᱵᱮᱱᱟᱣ-ᱟ᱾ ᱱᱩᱠᱩ ᱡᱤᱵ-ᱡᱤᱣᱤᱞᱤ ᱫᱚ ᱮᱠᱞᱟ ᱜᱮᱠᱚ ᱛᱟᱸᱦᱮᱱᱟ ᱤᱠᱷᱟᱹᱱ ᱵᱤᱥᱮᱥ ᱠᱟᱨᱚᱱ ᱨᱮ ᱡᱷᱟᱠ ᱠᱚ ᱛᱮᱭᱟᱨᱟ᱾ ᱚᱱᱟ ᱚᱠᱛᱚ ᱨᱮ ᱩᱱᱠᱩᱣᱟᱜ ᱟᱪᱚᱨᱚᱱ ᱚᱵᱷᱟᱥ ᱦᱩᱭᱩᱜ ᱛᱟᱠᱚᱣᱟ ᱟᱹᱰᱤ ᱜᱟᱱ ᱥᱟᱶ ᱨᱮ᱾ ᱯᱚᱝᱜᱚᱯᱟᱞ ᱟᱨ ᱥᱚᱥᱨᱚᱡ ᱠᱚᱣᱟᱜ ᱚᱢᱤᱞ ᱥᱮ ᱵᱷᱮᱜᱟᱨ ᱫᱚ ᱵᱟᱹᱱᱩᱜ-ᱟ᱾ ᱛᱚᱵᱮ ᱚᱠᱛᱚ ᱯᱩᱨᱟᱣ ᱨᱮ ᱡᱚᱛᱤᱛ ᱨᱮᱱᱟᱜ ᱡᱟᱦᱟᱸ ᱢᱚᱱ ᱫᱟᱲᱮ ᱧᱮᱞᱚᱜ-ᱟ ᱚᱱᱟ ᱜᱮ ᱱᱩᱠᱩᱣᱟᱜ ᱵᱷᱮᱜᱟᱨ ᱫᱚ᱾ ᱱᱩᱠᱩ ᱫᱚ ᱮᱠᱞᱟ ᱛᱟᱦᱮᱱ ᱚᱠᱛᱚ ᱨᱮ ᱟᱹᱰᱤ ᱵᱟᱝᱠᱚ ᱩᱯᱠᱟᱨᱤᱭᱟ᱾ ᱡᱟᱦᱟᱱ ᱠᱚᱦᱚᱸ ᱵᱟᱝᱠᱩ ᱠᱷᱚᱛᱤᱭᱟ᱾ ᱤᱠᱷᱟᱹᱱ ᱟᱹᱰᱤ ᱫᱟᱜ ᱡᱟᱹᱬᱤ ᱛᱟᱭᱚᱢ ᱱᱩᱠᱩᱣᱟᱜ ᱦᱟᱛᱟᱝ ᱨᱮ ᱢᱮᱱᱟᱜ serotonin ᱱᱩᱠᱩᱣᱟᱜ ᱟᱪᱟᱨ-ᱵᱮᱵᱷᱟᱨ ᱮ ᱵᱟᱹᱲᱤᱡ ᱛᱟᱠᱚᱣᱟ᱾ ᱚᱱᱟ ᱛᱟᱭᱚᱢ ᱟᱹᱰᱤ ᱩᱥᱟᱹᱨᱟ ᱡᱟᱱᱟᱢ ᱥᱟᱝᱜᱮ ᱠᱚ ᱫᱟᱲᱮᱜ-ᱟ᱾
ᱭᱮᱨᱮᱵᱷᱟᱱ
ᱱᱚᱶᱟ ᱫᱚ ᱦᱟᱨᱟᱡᱟᱱ (Hrazdan) ᱜᱟᱰᱟ ᱪᱮᱴᱟᱱ ᱨᱮ ᱢᱮᱱᱟᱜᱼᱟ ᱟᱨ ᱢᱤᱫ ᱟᱰᱢᱤᱱᱤᱥᱴᱨᱮᱴᱤᱵᱽ, ᱞᱟᱠᱪᱟᱨ ᱟᱨ ᱠᱟᱹᱨᱜᱟᱹᱲ ᱛᱟᱞᱢᱟ ᱠᱟᱱᱟ, ᱚᱱᱟ ᱫᱤᱥᱚᱢ ᱨᱮᱱᱟᱜ ᱾
ᱭᱮᱨᱮᱵᱷᱟᱱ ᱨᱮᱱᱟᱜ ᱱᱟᱜᱟᱢ ᱫᱚ ᱘ ᱥᱟᱭᱟᱸᱫ ᱤᱥᱟᱹᱭ ᱞᱟᱦᱟ ᱨᱮᱱᱟᱜ ᱠᱟᱱᱟ ᱾ ᱗᱘᱒ ᱥᱮᱨᱢᱟ ᱤᱥᱟᱹᱭ ᱞᱟᱦᱟ ᱨᱮ ᱮᱨᱮᱵᱩᱱᱤ ᱨᱮ ᱩᱨᱟᱥᱤᱭᱟᱱ ᱯᱷᱚᱨᱴᱨᱮᱥ (fortress) ᱠᱚ ᱛᱷᱟᱚᱯᱚᱱ ᱞᱮᱫ ᱴᱟᱦᱮᱸᱫ ᱾ ᱢᱮᱱᱠᱷᱟᱱ ᱮᱨᱮᱵᱩᱱᱤ ᱠᱷᱚᱱ ᱧᱩᱢ ᱟᱹᱨᱩ ᱠᱟᱛᱮ ᱭᱮᱨᱮᱵᱷᱟᱱ ᱫᱚ ᱕ ᱥᱟᱭᱟᱸᱫ ᱟᱨᱵᱟᱝ ᱔ ᱥᱟᱭᱟᱸᱫ ᱤᱥᱟᱹᱭ ᱞᱟᱦᱟ ᱨᱮ ᱦᱩᱭ ᱟᱠᱟᱱᱟ ᱢᱮᱱᱛᱮ ᱛᱤᱢᱤᱱ ᱜᱟᱱ ᱥᱟᱹᱠᱷᱭᱟᱹᱛ ᱠᱷᱚᱱ ᱯᱟᱭᱛᱟᱨᱚᱜᱼᱟ ᱾
ᱦᱚᱭ ᱦᱤᱥᱤᱫ
ᱭᱮᱨᱮᱵᱷᱟᱱ ᱨᱮᱱᱟᱜ ᱦᱚᱭ ᱦᱚᱭ ᱦᱤᱥᱤᱫ ᱫᱚ ᱨᱚᱦᱚᱲ, ᱞᱚᱞᱚ ᱥᱤᱛᱩᱝ ᱨᱤᱛᱩ, ᱨᱮᱭᱟᱲ ᱟᱨ ᱠᱷᱟᱴᱚ ᱨᱟᱵᱟᱝ ᱨᱤᱛᱩ ᱥᱟᱶ ᱡᱚᱲᱟᱣᱟᱱᱟ ᱾ ᱚᱜᱚᱥᱴ ᱪᱟᱸᱫᱚ ᱨᱮ ᱫᱚ ᱞᱚᱞᱚᱥᱚᱝ ᱔᱐°C ᱜᱟᱱ ᱨᱟᱠᱟᱵᱼᱟ, ᱢᱮᱱᱠᱷᱟᱱ ᱡᱟᱱᱩᱣᱟᱨᱤ ᱪᱟᱸᱫᱚ ᱨᱮ  ᱱᱚᱶᱟ ᱫᱚ -᱑᱕ °C (᱕ °F) ᱜᱟᱱ ᱟᱬᱜᱚᱱᱟ ᱾ ᱫᱟᱜ ᱡᱟᱹᱯᱩᱫ ᱠᱚ ᱫᱚ ᱠᱚᱢ ᱫᱦᱟᱨᱟ ᱜᱮ ᱦᱩᱭᱩᱜᱼᱟ, ᱜᱚᱴᱟ ᱜᱩᱴᱤ ᱡᱟᱦᱟᱸᱫᱚ ᱥᱮᱨᱢᱟ ᱨᱮ ᱓᱕᱐ ᱢᱤᱞᱤᱢᱤᱴᱚᱨ ᱜᱟᱱ  ᱦᱩᱭᱩᱜᱼᱟ ᱾
ᱠᱟᱹᱣᱰᱤ ᱟᱹᱨᱤ
ᱭᱮᱨᱮᱵᱷᱟᱱ ᱫᱚ ᱟᱨᱢᱮᱱᱤᱭᱟ ᱨᱮᱱᱟᱜ ᱠᱟᱹᱨᱜᱟᱲ (industrial), ᱦᱮᱥᱮᱱ (transportation) ᱟᱨ ᱞᱟᱠᱪᱟᱨ (cultural) ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾ ᱱᱚᱸᱰᱮ ᱠᱮᱢᱤᱠᱟᱞ, ᱢᱮᱴᱟᱞ, ᱢᱮᱥᱤᱱᱟᱨᱤ, ᱨᱚᱵᱚᱨ ᱥᱟᱢᱟᱱ, ᱯᱞᱟᱥᱴᱤᱠ ᱥᱟᱢᱟᱱ, ᱞᱩᱜᱽᱲᱤ ᱛᱮᱧ ᱮᱢᱟᱱ ᱠᱚ ᱨᱮᱱᱟᱜ ᱠᱟᱹᱨᱜᱟᱹᱲ ᱮᱢᱟᱱ ᱠᱚ ᱢᱮᱱᱟᱜ ᱛᱮ ᱠᱟᱹᱣᱰᱤ ᱟᱹᱨᱤ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱦᱚᱸ ᱢᱮᱱ ᱜᱟᱱᱚᱜᱼᱟ ᱾ ᱥᱩᱢᱩᱝ ᱟᱨᱢᱮᱱᱤᱭᱟ ᱨᱮᱱᱟᱜ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱠᱚᱢᱯᱟᱹᱱᱤ ᱠᱚᱣᱟᱜ ᱵᱮᱯᱟᱨ ᱪᱟᱞᱟᱜ ᱠᱟᱱᱟ ᱾
ᱩᱛᱱᱟᱹᱣ
ᱱᱮᱦᱟᱹᱞᱤ ᱜᱮ, ᱭᱮᱨᱮᱵᱷᱟᱱ ᱨᱮ ᱩᱛᱱᱟᱹᱣ ᱨᱩᱣᱟᱹᱲ ᱠᱟᱹᱢᱤ ᱛᱚᱨᱟᱣᱜ ᱠᱟᱱᱟ ᱾ ᱥᱚᱵᱷᱤᱭᱮᱛ ᱥᱴᱟᱭᱤᱞ ᱛᱮ ᱵᱮᱱᱟᱣ ᱟᱠᱟᱱ ᱚᱲᱟᱜ ᱫᱩᱣᱟᱹᱨ ᱠᱚᱨᱟᱹᱯᱩᱫ ᱨᱩᱣᱟᱹᱲ ᱠᱟᱛᱮ ᱱᱤᱛ ᱢᱚᱰᱚᱨᱱ ᱥᱴᱟᱭᱤᱞ ᱛᱮ ᱠᱚ ᱵᱮᱱᱟᱣ ᱨᱩᱣᱟᱹᱲᱮᱫᱼᱟ ᱾ ᱢᱮᱱᱠᱷᱟᱱ ᱱᱚᱶᱟ ᱟᱹᱨᱩ ᱨᱩᱣᱟᱹᱲ ᱯᱚᱨᱛᱚᱱ ᱫᱚ ᱟᱹᱰᱤ ᱜᱟᱱ ᱡᱟᱺᱜᱮ ᱫᱟᱨᱟᱢ ᱟᱨ ᱟᱱᱟᱴ ᱥᱟᱢᱟᱝ ᱞᱮᱫ ᱛᱟᱦᱮᱸᱫ ᱾ ᱡᱮᱝᱨᱢᱟᱱᱤ ᱡᱮᱠᱥᱚᱱ ᱫᱚ ᱱᱟᱜᱟᱨ ᱨᱮᱱᱟᱜ ᱕-ᱤᱯᱤᱞ ᱦᱚᱴᱮᱞ ᱨᱮ ᱢᱤᱫ ᱢᱚᱱᱮᱵᱷᱩᱞᱟᱹᱣ ᱠᱚᱢᱯᱞᱮᱠᱥ ᱵᱮᱱᱟᱣ ᱞᱟᱹᱜᱤᱫ ᱮ ᱯᱚᱨᱛᱚᱱ ᱟᱠᱟᱫᱼᱟ ᱾
ᱫᱷᱚᱨᱚᱢ
ᱭᱮᱨᱮᱵᱷᱟᱱ ᱨᱤᱱ ᱙᱐-᱙᱕ % ᱦᱚᱲ ᱫᱚ ᱟᱨᱢᱮᱱᱤᱭᱟᱱ ᱟᱯᱚᱥᱴᱚᱞᱤᱠ ᱪᱚᱨᱪ ᱢᱮᱱᱫᱚ ᱠᱨᱤᱥᱛᱟᱱ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱼᱟ ᱾ ᱚᱸᱰᱮ ᱠᱟᱛᱷᱚᱞᱤᱠ ᱟᱨ ᱯᱨᱚᱴᱮᱥᱴᱟᱱᱴ, ᱛᱤᱢᱤᱱ ᱜᱟᱱ ᱜᱟᱶᱛᱟ ᱨᱩᱥᱤᱭᱟᱱ ᱚᱨᱛᱷᱚᱰᱚᱠᱥ ᱪᱚᱨᱪ ᱠᱚ ᱯᱟᱧᱡᱟᱭᱟ ᱾ ᱭᱮᱨᱮᱵᱷᱟᱱ ᱨᱮ ᱑᱕ ᱜᱚᱴᱟᱝ ᱪᱚᱨᱪ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱥᱟᱱ ᱤᱭᱟᱛ ᱥᱮᱱ
ᱡᱤᱭᱳᱱ
ᱥᱟᱱ ᱤᱭᱟᱛ ᱥᱮᱱ ᱫᱚ ᱑᱘᱖᱖ ᱥᱮᱨᱢᱟ ᱨᱮᱱᱟᱜ ᱑᱒ ᱱᱚᱵᱷᱮᱢᱵᱚᱨ ᱮ ᱡᱟᱱᱟᱢ ᱞᱮᱱᱟ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱠᱷᱨᱤᱥᱴᱟᱱ ᱫᱷᱚᱨᱚᱢ ᱮ ᱦᱟᱛᱟᱣ ᱞᱮᱫᱟ᱾ᱰᱟᱠᱛᱟᱨᱤ ᱯᱟᱲᱦᱟᱣ ᱢᱩᱪᱟᱹᱫ ᱠᱟᱛᱮᱜ ᱩᱱᱤ ᱫᱚ ᱞᱚᱱᱰᱚᱱᱮ ᱥᱮᱱ ᱮᱱᱟ᱾ ᱫᱤᱥᱟᱹᱨᱮ ᱨᱟᱡᱽᱱᱤᱛᱮ ᱠᱟᱨᱚᱢ ᱛᱮ ᱮᱴᱠᱮᱴᱚᱬᱮ ᱨᱮᱭ ᱯᱟᱲᱟᱣ ᱮᱱᱟ᱾᱑᱙᱑᱑ ᱥᱮᱨᱢᱟ ᱢᱟᱱᱪᱩ ᱨᱟᱡᱟᱜ ᱢᱟᱞᱚᱴ ᱦᱭᱭᱮᱱᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱯᱨᱮᱥᱤᱰᱮᱱᱴ ᱮ ᱦᱩᱭᱞᱮᱱ ᱨᱮᱦᱚᱸ ᱛᱟᱭᱚᱢ ᱫᱟᱨᱟᱢᱛᱮᱭ ᱞᱮᱧᱡᱮᱛ ᱟᱪᱚᱭᱮᱱᱟ᱾ ᱑᱒ ᱢᱟᱨᱪ ᱑᱙᱒᱕ ᱥᱮᱨᱢᱟ ᱨᱮᱭ ᱜᱚᱡ ᱮᱱᱟ᱾
ᱛᱩᱨᱤ ᱯᱟᱹᱨᱥᱤ
ᱛᱩᱨᱤ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱢᱩᱱᱰᱟ ᱯᱟᱹᱨᱥᱤ ᱠᱟᱱᱟ, ᱱᱚᱣᱟ ᱨᱮᱭᱟᱜ ᱫᱚ ᱢᱩᱱᱰᱟᱨᱤ ᱯᱟᱹᱨᱥᱤ ᱥᱟᱶ ᱥᱩᱯᱩᱨᱼᱥᱟᱹᱜᱟᱹᱭ ᱢᱮᱱᱟᱜᱼᱟ᱾ ᱜᱩᱴ ᱛᱩᱨᱤ ᱡᱟᱹᱛᱤ ᱦᱚᱲ ᱨᱮᱱ ᱥᱟᱭᱠᱚᱲᱟ ᱕᱐% ᱦᱚᱲ ᱜᱮ ᱛᱩᱨᱤ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱠᱟᱱᱟ, ᱟᱨ ᱵᱟᱹᱲᱛᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱ ᱫᱚ ᱥᱟᱫᱽᱨᱤ, ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱫᱚ ᱢᱩᱱᱰᱟᱨᱤ ᱟᱨ ᱳᱰᱤᱥᱟ ᱨᱮᱱ ᱫᱚ ᱳᱰᱤᱭᱟ ᱯᱟᱹᱨᱥᱤ ᱛᱮᱠᱚ ᱩᱪᱟᱹᱱ ᱟᱠᱟᱱᱟ᱾ ᱛᱩᱨᱤ ᱯᱟᱹᱨᱥᱤ ᱟᱫᱚᱜ ᱠᱟᱱ (endangered) ᱯᱟᱹᱨᱥᱤ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱᱟ᱾
ᱯᱟᱥᱱᱟᱣ
ᱳᱥᱟᱫᱟ (᱑᱙᱙᱑) ᱞᱟᱛᱟᱨ ᱨᱮᱭᱟᱜ ᱡᱟᱭᱜᱟ ᱠᱚ ᱛᱩᱨᱤ ᱨᱚᱲᱼᱮᱫ ᱠᱟᱱ ᱡᱟᱭᱜᱟ ᱞᱮᱠᱟᱛᱮᱭ ᱪᱤᱱᱦᱟᱹ ᱟᱠᱟᱫᱟ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱪᱷᱚᱛᱤᱥᱜᱚᱲ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱟᱫᱚᱜ ᱠᱟᱱ ᱯᱟᱹᱨᱥᱤ ᱛᱷᱚᱠ:ᱟᱫᱚᱜ ᱯᱟᱹᱨᱥᱤ
ᱥᱟᱬᱮᱥ
ᱥᱟᱬᱮᱥ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱢᱤᱫ ᱜᱮᱭᱟᱱ ᱥᱚᱛ ᱥᱟᱹᱨᱤ ᱠᱟᱛᱷᱟ ᱨᱮᱱᱟᱜ ᱯᱚᱨᱢᱟᱱ ᱥᱚᱫᱚᱨ ᱨᱮᱱᱟᱝ ᱢᱤᱫ ᱵᱮᱵᱚᱥᱛᱟ ᱾ ᱯᱟᱹᱦᱤᱞ ᱫᱚ ᱥᱟᱬᱮᱥ ᱠᱷᱚᱱ ᱵᱟᱹᱲᱛᱤ ᱫᱚᱨᱥᱚᱱ ᱥᱟᱥᱛᱨᱚ ᱟᱹᱰᱤ ᱵᱟᱹᱲᱛᱤ ᱛᱟᱦᱮᱸ ᱠᱟᱱᱟ ᱾ ᱥᱟᱬᱮᱥ ᱫᱚ ᱥᱟᱹᱨᱤ ᱠᱟᱛᱷᱟ ᱟᱨ ᱥᱟᱬᱮᱥ ᱞᱮᱠᱟᱛᱮ ᱨᱟᱭᱨᱤᱛ ᱮ ᱥᱚᱫᱚᱨᱟ ᱾ ᱥᱟᱬᱮᱥ ᱫᱚ ᱟᱭᱢᱟ ᱜᱮᱭᱟᱱ ᱮ ᱥᱚᱫᱚᱨᱟ ᱡᱟᱦᱟᱸ ᱫᱚ ᱱᱚᱣᱟ ᱱᱚᱣᱟ ᱦᱚᱨᱟ ᱛᱮ ᱚᱰᱚᱠ ᱠᱚᱜᱼᱟ ᱾ ᱠᱷᱚᱸᱫᱽᱨᱚᱸᱫᱽ ᱫᱚ ᱥᱟᱬᱮᱥᱤᱭᱟᱹ ᱦᱚᱨᱟᱭ ᱯᱟᱸᱡᱟᱭᱟ ᱾ ᱥᱟᱬᱮᱥᱤᱭᱟ ᱠᱷᱚᱸᱫᱽᱨᱚᱸᱫᱽ ᱫᱚ ᱢᱟᱬᱟᱝ ᱛᱮ ᱧᱟᱢ ᱟᱠᱟᱱ ᱦᱚᱨᱟ ᱯᱟᱸᱡᱟ ᱠᱟᱛᱮ ᱚᱱᱟ ᱠᱚ ᱨᱮᱱᱟᱜ ᱯᱚᱨᱢᱟᱱ ᱥᱚᱫᱚᱨ ᱞᱟᱹᱜᱤᱫ ᱮ ᱨᱤᱠᱟᱹᱭᱟ ᱾
ᱦᱟᱹᱴᱤᱧ
ᱥᱮᱪᱮᱫ ᱨᱮᱱᱟᱝ ᱱᱚᱡᱚᱨ ᱛᱮ ᱱᱚᱣᱟ ᱫᱚ ᱟᱭᱢᱟ ᱛᱷᱚᱠ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱡᱮᱢᱚᱱ-
ᱡᱟᱜ ᱥᱟᱬᱮᱥ
ᱡᱟᱜ ᱥᱟᱬᱮᱥ ᱢᱮᱱ ᱞᱮᱠᱷᱟᱱ ᱫᱚ ᱢᱤᱫ ᱡᱤᱱᱤᱥ ᱵᱟᱝᱢᱟ ᱥᱟᱢᱟᱱ ᱨᱮᱱᱟᱜ ᱥᱟᱬᱮᱥ ᱠᱟᱛᱷᱟ ᱠᱚ ᱢᱮᱛᱟᱜᱼᱟ ᱾ ᱡᱤᱱᱤᱥ ᱠᱚ ᱨᱮᱱᱟᱜ ᱜᱩᱰᱨᱟᱹᱣ, ᱫᱟᱲᱮ, ᱞᱟᱜᱟᱛ ᱮᱢᱟᱱ ᱠᱚ ᱨᱮᱱᱟᱜ ᱠᱟᱛᱷᱟᱭ ᱥᱚᱫᱚᱨᱟ ᱡᱟᱜ ᱥᱟᱬᱮᱥ ᱫᱚ
ᱜᱩᱱᱩᱱ ᱥᱟᱬᱮᱥ
ᱡᱟᱜ ᱥᱟᱬᱮᱥ ᱟᱨ ᱜᱩᱱᱩᱱ ᱥᱟᱬᱮᱥ ᱵᱟᱱᱟᱨ ᱜᱮ ᱡᱤᱱᱤᱥ ᱠᱚ ᱨᱮᱱᱟᱜ ᱜᱮᱭᱟᱱ ᱠᱤᱱ ᱮᱢᱟᱵᱚᱱᱟ ᱾ ᱜᱩᱱᱩᱱ ᱥᱟᱬᱮᱥ ᱫᱚ ᱡᱟᱜ ᱜᱩᱱᱩᱱ ᱥᱟᱬᱮᱥ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱜᱩᱱᱩᱱ ᱥᱟᱬᱮᱥ ᱫᱚ ᱡᱤᱱᱤᱥ ᱠᱚ ᱨᱮᱱᱟᱜ ᱜᱚᱲᱦᱚᱱ, ᱜᱩᱱ, ᱵᱚᱫᱚᱞ ᱮᱢᱟᱱ ᱠᱚ ᱨᱮᱱᱟᱜ ᱠᱟᱛᱷᱟᱭ ᱥᱚᱫᱚᱨᱟ ᱾
ᱫᱟᱨᱮᱱᱟᱹᱬᱤ ᱥᱟᱬᱮᱥ
ᱫᱟᱨᱮᱱᱟᱹᱬᱤ ᱥᱟᱬᱮᱥ ᱫᱚ ᱫᱟᱨᱮ ᱱᱟᱹᱬᱤ ᱪᱮᱛᱟᱱ ᱨᱮᱱᱟᱜ ᱡᱚᱛᱚ ᱞᱮᱠᱟᱱ ᱠᱟᱛᱷᱟᱭ ᱥᱚᱫᱚᱨᱟ, ᱟᱨ ᱚᱱᱟ ᱠᱚ ᱪᱷᱟᱱᱵᱷᱤᱱ ᱠᱟᱛᱮ ᱠᱷᱚᱸᱫᱽᱨᱚᱸᱫᱽ ᱦᱚᱨᱟ ᱛᱮ ᱱᱚᱣᱟ ᱠᱚ ᱨᱮᱱᱟᱜ ᱜᱩᱱ ᱠᱚᱭ ᱥᱚᱫᱚᱨᱟ ᱾
ᱡᱤᱭᱟᱹᱞᱤ ᱥᱟᱬᱮᱥ
ᱡᱤᱭᱟᱹᱞᱤ ᱥᱟᱬᱮᱥ ᱫᱚ ᱫᱷᱟᱹᱨᱛᱤ ᱨᱮ ᱢᱮᱱᱟᱜ ᱠᱚ ᱡᱤᱵᱽ ᱡᱤᱭᱟᱹᱞᱤ ᱠᱚᱣᱟᱜ ᱠᱟᱛᱷᱟᱭ ᱥᱚᱫᱚᱨᱟ ᱾ ᱡᱤᱵᱽ ᱡᱤᱭᱟᱹᱞᱤ ᱠᱚᱣᱟᱜ ᱵᱟᱧᱪᱟᱣ ᱥᱟᱧᱪᱟᱣ ᱠᱟᱛᱷᱟ ᱦᱚᱸ ᱱᱚᱣᱟ ᱛᱟᱞᱟ ᱛᱮ ᱪᱟᱞᱟᱜᱼᱟ ᱾
ᱦᱚᱨᱟ
ᱥᱟᱬᱮᱥ ᱨᱮᱱᱟᱜ ᱛᱤᱢᱤᱱ ᱜᱟᱱ ᱦᱚᱨᱟ ᱠᱚ ᱢᱮᱱᱟᱜᱼᱟ, ᱡᱟᱦᱟᱸ ᱦᱚᱨᱟ ᱛᱮ ᱟᱵᱚ ᱥᱟᱬᱮᱥ ᱨᱮᱱᱟᱜ ᱠᱟᱛᱷᱟ ᱵᱚᱱ ᱧᱟᱢ ᱫᱟᱲᱮᱭᱟᱜᱼᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ :-
ᱥᱟᱹᱠᱷᱭᱟᱹᱛ ᱧᱟᱢ
ᱥᱟᱬᱮᱥ ᱨᱮᱱᱟᱜ ᱮᱛᱚᱦᱚᱵ ᱨᱮ ᱟᱵᱚ, ᱡᱟᱦᱟᱸ ᱡᱤᱱᱤᱥ ᱥᱟᱬᱮᱥ ᱞᱮᱠᱟᱛᱮ ᱥᱚᱫᱚᱨ ᱥᱟᱱᱟᱭᱮᱫ ᱵᱚᱱᱟ ᱚᱱᱟ ᱡᱤᱱᱤᱥ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱢᱟᱬᱟᱝ ᱧᱟᱢ ᱦᱩᱭ ᱟᱵᱚᱱᱟ ᱾
ᱛᱚᱨᱡᱚᱢᱟ
ᱧᱟᱢ ᱟᱠᱟᱫ ᱥᱟᱹᱠᱷᱭᱟᱹᱛ ᱛᱚᱨᱡᱚᱢᱟ ᱦᱩᱭ ᱟᱵᱮᱱᱟ ᱾ ᱱᱚᱣᱟ ᱜᱮ ᱟᱹᱰᱤ ᱜᱟᱱ ᱜᱮᱭᱟᱱᱮ ᱮᱢᱟᱵᱚᱱᱟ ᱾
ᱯᱟᱭᱛᱟᱨ
ᱡᱟᱦᱟᱸ ᱥᱮᱫ ᱛᱮᱜᱮ ᱚᱱᱟ ᱡᱤᱱᱤᱥ ᱤᱫᱤ ᱠᱟᱛᱮ ᱵᱚᱱ ᱯᱟᱭᱛᱟᱨ ᱢᱟ, ᱱᱚᱣᱟ ᱯᱟᱭᱛᱟᱨ ᱞᱮᱠᱟᱪᱮ ᱠᱤᱪᱷᱤᱜᱟᱱ ᱵᱷᱟᱹᱜᱤ ᱫᱤᱥᱟᱹ ᱦᱚᱸᱭ ᱮᱢᱟᱵᱚᱱᱟ ᱾
ᱵᱤᱱᱤᱰ
ᱚᱱᱟ ᱛᱟᱭᱚᱢ ᱚᱱᱟ ᱫᱤᱱᱤᱥ ᱪᱮᱛᱟᱱ ᱨᱮ ᱟᱭᱢᱟ ᱞᱮᱠᱟᱱ ᱵᱚᱱᱤᱰ ᱦᱩᱭ ᱟᱵᱚᱱᱟ ᱾
ᱢᱩᱪᱟᱹᱫ ᱠᱟᱛᱷᱟ
ᱡᱚᱛᱚ ᱠᱷᱚᱸᱫᱽᱨᱚᱸᱫᱽ ᱧᱟᱢ ᱟᱠᱟᱫ ᱠᱟᱛᱷᱟ ᱠᱚ ᱥᱟᱢᱴᱟᱣ ᱠᱟᱛᱮ ᱪᱮᱫ ᱠᱟᱛᱷᱟ ᱧᱟᱢᱚᱜ ᱠᱟᱱᱟ ᱚᱱᱟ ᱠᱚ ᱚᱞ ᱛᱚᱞ ᱦᱩᱭ ᱟᱵᱚᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱬᱮᱥ
ᱟᱨᱡᱚ ᱥᱟᱶᱛᱟ
ᱟᱨᱡᱚ ᱥᱟᱶᱛᱟ ᱥᱮᱨᱢᱟ ᱑᱘᱗᱕ ᱥᱟᱞᱮᱨᱮ ᱠᱷᱤᱨᱤᱥᱴᱟᱵᱫᱚᱨᱮ ᱥᱟᱢᱤ ᱫᱚᱭᱟᱱᱚᱱᱫᱚ ᱥᱚᱨᱥᱥᱟᱛᱤ ᱛᱷᱟᱯᱚᱱ ᱞᱮᱫᱟᱭ᱾ ᱫᱚᱭᱟᱱᱚᱱᱫᱚ ᱥᱟᱱᱟᱢ ᱫᱷᱚᱨᱚᱢ ᱠᱷᱚᱱᱟᱜ ᱵᱮᱫ ᱫᱷᱚᱨᱚᱢ ᱜᱮ ᱥᱚᱨᱮᱥᱟ ᱢᱮᱱᱛᱮ ᱮ ᱢᱚᱱᱮᱭᱟ᱾ ᱟᱡᱟᱜ ᱢᱮᱱᱛᱮ ᱵᱮᱫ ᱨᱮᱜᱮ ᱥᱟᱱᱟᱢ ᱞᱮᱠᱟᱱ ᱤᱧ ᱥᱟᱬᱮᱥ ᱨᱮᱱᱟᱜ ᱠᱟᱛᱷᱟ ᱢᱮᱱᱟᱜᱼᱟ ᱾ ᱛᱟᱭᱚᱢ ᱛᱮ ᱦᱤᱱᱫᱩ ᱫᱷᱚᱨᱚᱢ ᱢᱩᱫᱽᱨᱮ ᱡᱟᱦᱟᱸ ᱟᱪᱟᱨ ᱥᱮ ᱥᱩᱫᱷᱟᱹᱟᱱ ᱢᱮᱥᱟ ᱞᱮᱱᱟ ᱚᱱᱟᱠᱚ ᱫᱚᱭᱟᱱᱚᱱᱫᱚ ᱢᱩᱫᱽᱨᱮ ᱡᱟᱦᱟᱸ ᱟᱪᱟᱨ ᱥᱮ ᱥᱩᱫᱷᱟᱹᱣᱟᱱ ᱢᱮᱥᱟ ᱞᱮᱱᱟ ᱚᱱᱟᱠᱚ ᱚᱱᱟᱠᱚ ᱫᱚᱭᱟᱱᱚᱱᱫᱚ ᱥᱟᱞᱟᱜᱚᱴᱟ ᱨᱮᱱᱟᱜ ᱫᱤᱥᱟᱹ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱨᱟᱺᱰᱤ ᱵᱟᱯᱞᱟ ᱟᱨ ᱛᱤᱨᱞᱟᱹ ᱥᱮᱪᱮᱫ ᱮ ᱥᱟᱨᱦᱟᱣ ᱠᱮᱭᱟᱭ ᱾ ᱯᱟᱱᱡᱟᱵ ᱟᱨ ᱥᱟᱢᱟᱝ ᱯᱤᱪᱷᱮ ᱵᱷᱟᱨᱚᱛ ᱨᱮ ᱟᱨᱡᱚ ᱥᱟᱶᱛᱟ ᱵᱷᱟᱜᱤ ᱛᱟᱦᱮᱸ ᱠᱟᱱᱟ ᱾ ᱢᱮᱱᱠᱷᱟᱱ ᱫᱚᱭᱟᱱᱚᱱᱫᱚ ᱜᱚᱡ ᱜᱩᱨ ᱛᱟᱭᱚᱢ ᱟᱨᱡᱚ ᱥᱟᱶᱛᱟ ᱦᱩᱞᱥᱟᱹᱭ ᱦᱤᱱᱫᱩ ᱞᱮᱠᱟ ᱵᱮᱱᱟᱣ ᱨᱟᱠᱟᱵ ᱞᱮᱱᱟ ᱾ᱵᱟᱝᱞᱟ ᱨᱮ ᱵᱟᱢᱲᱮ ᱱᱮᱛᱟ ᱨᱟᱡᱽ ᱱᱟᱨᱟᱭᱚᱱ ᱵᱚᱥᱩ ᱟᱨ ᱱᱚᱵᱚᱜᱳᱯᱟᱞ ᱢᱤᱛᱨᱟᱭᱟᱜ ᱥᱩᱫᱷᱟᱹᱣ ᱦᱩᱞᱥᱟᱹᱭ ᱨᱮ ᱦᱤᱱᱫᱩ ᱠᱚᱣᱟᱜ ᱯᱟᱹᱦᱤᱞ ᱠᱷᱚᱱᱟᱜ ᱛᱟᱦᱮᱱ ᱨᱮᱱᱟᱝ ᱪᱷᱟᱯ ᱧᱮᱞ ᱧᱟᱢᱚᱜᱼᱟ ᱾ ᱨᱟᱡᱽᱱᱟᱨᱚᱭᱚᱱ ᱵᱟᱥᱩᱭᱟᱜ ᱢᱚᱦᱚᱛ ᱥᱟᱯᱲᱟᱣ ᱫᱩᱯᱩᱲᱩᱵ ᱟᱨᱱᱚᱵᱚᱜᱳᱯᱟᱞ ᱢᱤᱛᱨᱚᱭᱟᱜ ᱡᱟᱹᱛᱤ ᱨᱮᱱᱟᱜ ᱢᱮᱞᱟ ᱛᱟᱭᱚᱢ ᱛᱮ ᱦᱤᱱᱫᱩ ᱢᱮᱞᱟᱨᱮ ᱧᱩᱛᱩᱢ ᱞᱮᱱᱟ ᱾ ᱦᱤᱱᱫᱩ ᱫᱷᱚᱨᱚᱢ ᱨᱮᱱᱟᱜ ᱛᱷᱟᱯᱚᱱ ᱥᱮ ᱢᱟᱹᱱᱢᱤ ᱭᱟᱜ ᱵᱟᱧᱪᱟᱣ ᱨᱩᱣᱟᱹᱲ ᱜᱮ ᱛᱟᱦᱮᱸ ᱠᱟᱱᱟ ᱦᱤᱱᱫᱩ ᱢᱮᱞᱟ ᱨᱮᱱᱟᱜ ᱫᱤᱥᱟᱹ ᱛᱟᱦᱮᱸ ᱠᱟᱱᱟ ᱾
ᱜᱤᱨᱟᱹᱵᱟᱹᱥᱤ ᱥᱟᱥᱚᱱ ᱨᱮᱱᱟᱜ ᱯᱨᱚᱛᱤᱠᱨᱤᱭᱟᱺ ᱜᱚᱲᱚᱣᱟᱱ ᱟᱨ ᱞᱟᱹᱲᱦᱟᱹᱭ
ᱯᱚᱨᱚᱢᱦᱚᱝᱥᱚ ᱟᱨ ᱥᱟᱢᱤ ᱵᱤᱵᱮᱠᱟᱱᱚᱱᱫᱭᱟᱜ ᱧᱩᱛᱩᱢ ᱡᱚᱯᱲᱟᱣ ᱢᱮᱱᱟᱜᱼᱟ ᱾ ᱜᱮ ᱟᱨᱮ ᱥᱟᱭ ᱥᱟᱶᱨᱮ ᱪᱟᱠᱨᱤ ᱠᱚᱣᱟᱜ ᱥᱟᱦᱟᱨ ᱨᱮ ᱥᱮᱪᱮᱫ ᱢᱟᱹᱱᱢᱤ ᱠᱚᱴᱷᱮᱱ ᱨᱟᱢ ᱠᱨᱤᱥᱱᱚ ᱢᱤᱫᱴᱟᱝ ᱱᱮᱦᱚᱨ ᱞᱮᱠᱟᱭ ᱵᱮᱱᱟᱣ ᱞᱮᱱᱟᱭ᱾ ᱑᱘᱙᱓ ᱠᱷᱨᱤᱥᱴᱟᱵᱫᱚᱨᱮ ᱨᱟᱢᱠᱨᱤᱥᱱᱚᱤᱡ ᱪᱮᱞᱟ ᱥᱟᱢᱤ ᱵᱤᱵᱮᱠᱟᱱᱚᱱᱫᱚ ᱥᱤᱠᱟᱜᱳ ᱫᱷᱚᱨᱚᱢ ᱦᱩᱞᱥᱟᱹᱭ ᱨᱮ ᱡᱚᱯᱲᱟᱣ ᱞᱮᱱᱟᱭ ᱾ ᱚᱸᱰᱮ ᱩᱱᱤ ᱨᱟᱹᱭᱞᱟᱹ ᱨᱮᱱᱟᱜ ᱥᱚᱨᱮᱥᱟᱱ ᱠᱚ ᱯᱨᱚᱢᱟᱱ ᱨᱮᱱᱟᱜ ᱮ ᱨᱤᱠᱟᱹ ᱞᱮᱫᱟᱭ ᱾ ᱵᱤᱵᱮᱠᱟᱱᱚᱱᱫᱚ ᱛᱤᱨᱞᱟᱹ ᱦᱚᱯᱚᱱ ᱠᱚᱣᱟᱜ ᱥᱟᱫᱷᱤᱱ ᱨᱮ ᱯᱟᱹᱛᱤᱭᱟᱹᱣ ᱛᱟᱦᱮᱸ ᱠᱟᱱ ᱛᱟᱭᱟ ᱾
ᱪᱩᱨᱤᱛ ᱟᱨ ᱥᱤᱢᱟ ᱢᱩᱫᱽᱨᱮ ᱛᱟᱦᱮᱱ
ᱜᱮ ᱜᱮ ᱟᱨᱮ ᱥᱟᱭ ᱥᱟᱶ ᱠᱷᱚᱱᱟᱜ ᱥᱟᱶᱛᱟ ᱨᱮᱱᱟᱜ ᱥᱩᱫᱷᱟᱹᱣ ᱠᱚ ᱯᱩᱭᱞᱩ ᱠᱷᱚᱱᱟᱜ ᱠᱟᱹᱴᱤᱡ ᱥᱤᱢᱟᱹ ᱢᱩᱫᱽᱨᱮ ᱟᱴᱠᱟᱣ ᱞᱮᱱᱟ ᱾ ᱮᱴᱟᱜ ᱫᱤᱥᱚᱢ ᱨᱮ ᱛᱟᱦᱮᱸᱱ ᱦᱚᱲ ᱠᱚᱣᱟᱜ ᱥᱟᱥᱚᱱ ᱞᱟᱹᱜᱤᱫ ᱫᱷᱚᱱ ᱤᱫᱤ ᱠᱟᱛᱮ ᱟᱨ ᱥᱮᱪᱮᱫᱟ ᱥᱩᱡᱳᱜ ᱥᱩᱵᱤᱫᱷᱟ ᱪᱮᱛᱟᱱ ᱛᱷᱚᱠ ᱨᱤᱱ ᱢᱟᱹᱱᱢᱤ ᱜᱮᱠᱚ ᱧᱟᱢ ᱠᱮᱫᱟ᱾ ᱱᱩᱠᱩ ᱢᱟᱹᱱᱢᱤ ᱜᱮᱠᱚ ᱵᱟᱢᱲᱮ ᱦᱩᱞᱥᱟᱹᱭ ᱞᱮᱠᱟᱱ ᱥᱩᱫᱷᱟᱹᱣ ᱦᱩᱞᱥᱟᱹᱭ ᱠᱚ ᱫᱮᱭᱟ ᱞᱮᱫᱟ ᱾ ᱠᱳᱞᱠᱟᱛᱟ ᱨᱮᱭᱟᱜ ᱵᱟᱦᱨᱮ ᱦᱚᱱᱚᱛ ᱨᱮ ᱯᱟᱥᱱᱟᱣ ᱞᱮᱱ ᱨᱮᱦᱚ ᱥᱟᱶᱛᱟ ᱨᱤᱱ ᱥᱟᱫᱷᱟᱨᱚᱱ ᱢᱟᱹᱱᱢᱤ ᱠᱚ ᱥᱟᱞᱟᱜ ᱵᱟᱢᱲᱮ ᱦᱩᱞᱥᱟᱹᱭ ᱨᱮᱱᱟᱜ ᱚᱱᱠᱟᱱ ᱥᱟᱹᱜᱟᱹᱭ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱪᱷᱟᱲᱤᱡ ᱥᱩᱫᱷᱟᱹᱣ ᱟᱱ ᱥᱟᱶᱛᱟ ᱥᱟᱱᱟᱢ ᱢᱟᱹᱱᱢᱤ ᱠᱚ ᱟᱛᱮ ᱵᱟᱝᱠᱚ ᱵᱷᱟᱵᱤᱛ ᱠᱮᱭᱟ ᱾ ᱵᱟᱝᱞᱟᱨᱤᱱ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱠᱚ ᱢᱩᱬ ᱞᱮᱠᱟᱛᱮ ᱤᱝᱨᱮᱡᱤ ᱟᱨ ᱥᱟᱝᱥᱠᱨᱤᱛ ᱜᱷᱟᱥᱟᱶ ᱵᱟᱝᱞᱟ ᱯᱟᱹᱨᱥᱤ ᱠᱚ ᱵᱮᱣᱦᱟᱨ ᱠᱮᱭᱟ ᱾ ᱯᱤᱪᱷᱮ ᱟᱨ ᱠᱚᱧᱮ ᱥᱤᱧᱚᱛ ᱨᱮᱦᱚᱸ ᱱᱮᱦᱚᱨ ᱥᱟᱶᱛᱟ ᱨᱮ ᱥᱟᱶᱛᱟ ᱠᱚ ᱢᱩᱫᱽᱨᱮ ᱥᱮᱪᱮᱫᱟᱱ ᱢᱟᱹᱱᱢᱤ ᱠᱚ ᱢᱩᱫᱽᱨᱮ ᱥᱤᱢᱟᱹ ᱛᱟᱦᱮᱸ ᱠᱟᱱᱟ ᱾ ᱟᱥᱯᱟᱥ ᱨᱮ ᱱᱟᱶᱟ ᱥᱩᱫᱷᱟᱹᱣ ᱦᱩᱞᱥᱟᱹᱭ ᱠᱚ ᱡᱟᱹᱛᱤ ᱵᱷᱮᱜᱟᱨ ᱤᱫᱤ ᱠᱟᱛᱮ ᱡᱩᱨ ᱟᱲᱟᱝ ᱛᱮ ᱵᱟᱝᱠᱚ ᱞᱟᱹᱭ ᱫᱟᱲᱮ ᱟᱠᱟᱫᱟ ᱾ ᱚᱡᱮ ᱫᱚ ᱦᱩᱭᱩᱜ ᱠᱟᱱᱟ ᱥᱩᱫᱷᱟᱹᱣ ᱠᱚᱨᱤᱱ ᱟᱭᱢᱟ ᱠᱚᱜᱮ ᱪᱮᱛᱟᱱ ᱡᱟᱹᱛᱤ ᱨᱤᱱ ᱯᱨᱚᱛᱤᱱᱤᱫᱷᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱱᱰᱤᱠ ᱣᱤᱠᱤ ᱤᱢᱯᱨᱩᱵᱷ-ᱟ-ᱛᱷᱚᱱ ᱒᱐᱒᱒
ᱥᱟᱱᱛᱟᱞᱤ ᱟᱲᱟᱝ
ᱥᱟᱱᱛᱟᱲᱤ ᱟᱲᱟᱝ ᱫᱚ Austro Asiatic ᱟᱲᱟᱝ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱩᱱᱰᱟᱹᱨᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱠᱟᱱᱟ ᱾ ᱦᱚ ᱟᱨ ᱢᱩᱱᱰᱟᱹᱨᱤ ᱟᱲᱟᱝ ᱥᱟᱶᱛᱮ ᱥᱟᱱᱛᱟᱲᱤ ᱟᱲᱟᱝ ᱨᱮᱱᱟᱜ ᱟᱹᱰᱤ ᱡᱩᱨᱤ ᱦᱮᱱᱟᱜ-ᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱞᱮᱠᱷᱟ ᱞᱮᱠᱟᱛᱮ ᱵᱷᱟᱨᱚᱛ ᱫᱤᱥᱚᱢ ᱨᱮ ᱕᱙ ᱞᱟᱠᱷ ᱔᱐ ᱦᱟᱡᱟᱨ ᱞᱮᱠᱟ ᱦᱚᱲ ᱥᱟᱱᱛᱟᱲᱤ ᱟᱲᱟᱝᱛᱮ ᱠᱟᱛᱷᱟ ᱠᱚ ᱨᱚᱲᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱞᱮᱠᱷᱟ ᱛᱮ ᱵᱟᱝᱞᱟ ᱫᱤᱥᱚᱢ ᱨᱮ ᱒ ᱞᱟᱠᱷ ᱒᱕ ᱦᱟᱡᱟᱨ ᱟᱨ ᱱᱮᱯᱟᱞ ᱨᱮ ᱔᱙ ᱦᱟᱡᱟᱨ ᱟᱨᱮ ᱥᱟᱭ ᱦᱚᱲ ᱥᱟᱱᱛᱟᱲᱤ ᱛᱮᱠᱚ ᱨᱚᱲᱟ ᱾ ᱥᱟᱱᱛᱟᱞᱤ ᱛᱮ ᱡᱟᱹᱥᱛᱤ ᱠᱚ ᱨᱚᱲᱟ ᱦᱚᱲ ᱠᱚᱫᱚ ᱵᱷᱟᱨᱚᱛ ᱨᱮ ᱡᱷᱟᱨᱠᱷᱚᱸᱰ, ᱟᱥᱟᱢ, ᱵᱤᱦᱟᱨ, ᱳᱰᱤᱥᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮᱜᱮᱠᱚ ᱨᱚᱲᱟ ᱾
ᱥᱟᱱᱛᱟᱲᱤ ᱟᱲᱟᱝ ᱨᱮᱱᱟᱜ ᱪᱤᱠᱤ ᱫᱚ ᱦᱩᱭᱩᱜ ᱠᱟᱱᱟ ᱚᱞ ᱪᱤᱠᱤ ᱾ ᱛᱚᱵᱮ ᱵᱟᱝᱞᱟ, ᱳᱰᱤᱭᱟ, ᱫᱮᱵᱱᱟᱜᱽᱨᱤ ᱟᱨ ᱨᱳᱢᱟᱱ ᱪᱤᱠᱤ ᱛᱮᱦᱚᱸᱠᱚ ᱚᱞ ᱜᱮᱭᱟ ᱾ ᱥᱟᱱᱛᱟᱲᱤ ᱛᱮᱠᱚ ᱨᱚᱲ ᱦᱚᱲ ᱠᱚᱫᱚ ᱱᱤᱛᱦᱚᱸ ᱚᱞᱚᱜ ᱯᱟᱲᱦᱟᱣ ᱨᱮ ᱫᱚᱠᱚ ᱛᱟᱭᱱᱚᱢ ᱟᱠᱟᱱᱟ ᱾ ᱥᱟᱱᱛᱟᱲᱤ ᱛᱮ ᱠᱚ ᱨᱚᱲ ᱦᱚᱲ ᱠᱚᱣᱟᱜ ᱥᱤᱠᱷᱱᱟᱹᱛ ᱢᱚᱡᱽᱛᱮ ᱵᱟᱝ ᱞᱮᱠᱷᱟ ᱦᱩᱭᱩᱜᱛᱮ ᱩᱱᱠᱩᱭᱟ ᱦᱤᱥᱟᱹᱵᱫᱚ ᱵᱟᱝ ᱞᱟᱹᱭᱚᱜ ᱠᱟᱱᱟ᱾
ᱡᱟᱵᱷᱟᱱᱤᱥ ᱯᱟᱹᱨᱥᱤ
ᱡᱟᱵᱷᱟᱱᱤᱥ ᱥᱮ ᱡᱟᱵᱷᱟ ᱯᱟᱹᱨᱥᱤ (ꦧꦱꦗꦮ, Basa Jawa, باسا جاوا, ᱵᱟᱥᱟ ᱡᱟᱣᱟ) ᱫᱚ ᱢᱤᱫ ᱚᱥᱴᱨᱱᱮᱥᱤᱭᱟᱱ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱤᱱᱫᱳᱱᱮᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱛᱟᱞᱢᱟ ᱟᱨ ᱥᱟᱢᱟᱝ ᱡᱟᱵᱷᱟ ᱫᱤᱯ ᱟᱨ ᱮᱴᱟᱜ ᱫᱤᱯ ᱨᱮᱱ ᱡᱟᱵᱷᱟᱱᱤᱥ ᱦᱚᱲ ᱠᱚᱣᱟᱜ ᱯᱟᱹᱨᱥᱤ ᱠᱟᱱᱟ ᱾ ᱡᱟᱵᱷᱟᱱᱤᱥ ᱯᱟᱹᱨᱥᱤ ᱙.᱘ ᱠᱳᱴᱤ ᱜᱟᱱ ᱦᱚᱲ ᱟᱜ ᱯᱳᱭᱞᱳ ᱯᱟᱹᱨᱥᱤ ᱠᱟᱱᱟ (ᱤᱱᱫᱳᱱᱮᱥᱤᱭᱟ ᱨᱮᱱ ᱞᱮᱠᱷᱟᱜᱩᱴ ᱦᱚᱲ ᱮᱞ ᱨᱮᱱ ᱔᱒% ᱦᱚᱸ ᱡᱟᱹᱥᱛᱤ) ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤᱠᱚ ᱛᱷᱚᱠ: ᱚᱥᱴᱨᱱᱮᱥᱤᱭᱟᱱ ᱯᱟᱹᱨᱥᱤ
ᱠᱟᱹᱴᱩᱵ
ᱢᱤᱫ ᱠᱟᱹᱴᱩᱵ ᱢᱟᱹᱱᱢᱤ ᱦᱚᱲᱢᱚ ᱨᱮᱱᱟᱜ ᱢᱤᱫ ᱯᱟᱨᱴ (part) ᱠᱟᱱᱟ ᱟᱨ ᱢᱤᱫ ᱞᱮᱠᱟᱱ ᱞᱮᱠᱷᱟ ᱠᱟᱱᱟ, ᱢᱟᱹᱱᱢᱤᱭᱟᱜ ᱟᱨ ᱮᱴᱟᱜ ᱯᱨᱟᱭᱢᱮᱴ (primate) ᱠᱚᱣᱟᱜ ᱛᱤ ᱛᱮ ᱮᱢ ᱟᱨ ᱠᱚᱭ ᱥᱮᱱᱥᱮᱥᱟᱱ (sensation) ᱨᱮᱱᱟᱜ ᱢᱤᱫ ᱯᱟᱨᱴ ᱠᱟᱱᱟ ᱾ ᱱᱚᱨᱢᱟᱞᱤ ᱨᱮ ᱢᱟᱹᱱᱢᱤᱭᱟᱜ ᱢᱤᱫ ᱛᱤ ᱨᱮ ᱢᱚᱬᱮ ᱜᱚᱴᱟᱝ ᱠᱟᱹᱴᱩᱵ ᱛᱟᱦᱮᱱ ᱠᱟᱱᱟ ᱾ ᱡᱟᱦᱟᱸ ᱫᱚ ᱡᱟᱝ ᱨᱮᱱᱟᱜ ᱥᱟᱱᱟᱢ ᱛᱤ ᱫᱚ ᱯᱷᱟᱞᱝᱜᱮᱥ ᱠᱚ ᱢᱮᱛᱟᱣᱟᱜ ᱠᱟᱱᱟ, ᱵᱷᱟᱞᱮ ᱟᱫᱷᱟᱱ ᱦᱚᱲ ᱠᱚ ᱫᱚ ᱡᱟᱱᱟᱢ ᱟᱠᱟᱱ ᱨᱮᱜᱮ ᱡᱮᱞᱮᱠᱟ ᱯᱳᱞᱤᱰᱮᱠᱴᱞᱤ ᱥᱮ ᱳᱞᱤᱜᱳᱰᱟᱭᱞᱤ ᱥᱮ ᱢᱮᱰᱤᱠᱟᱞ ᱮᱢᱯᱩᱴᱮᱥᱟᱱ ᱛᱮ ᱦᱩᱭ ᱟᱠᱟᱱ ᱛᱟᱠᱚᱣᱟ ᱾ ᱢᱟᱲᱟᱝᱟᱜ ᱫᱚ ᱦᱟᱲᱟᱢ ᱠᱟᱹᱴᱩᱵ, ᱚᱱᱟ ᱛᱟᱭᱚᱢ ᱩᱫᱩᱜ ᱠᱟᱹᱴᱩᱵ, ᱛᱟᱞᱟ ᱦᱟᱜ ᱫᱚ ᱰᱟᱹᱱ ᱠᱟᱹᱴᱩᱵ, ᱚᱱᱟ ᱛᱟᱭᱚᱢ ᱫᱚ ᱢᱩᱸᱫᱟᱢ ᱠᱟᱹᱴᱩᱵ ᱟᱨ ᱥᱟᱱᱟᱢ ᱠᱷᱚᱱ ᱠᱟᱹᱴᱤᱡᱟᱜ ᱫᱚ ᱥᱤᱜ ᱠᱟᱹᱴᱩᱵ ᱠᱚ ᱢᱮᱛᱟᱣᱟᱜ - ᱟ ᱾ ᱱᱚᱶᱟ ᱫᱚ ᱢᱟᱹᱱᱢᱤᱭᱟᱜ ᱛᱤ ᱨᱮᱱᱟᱜ ᱠᱟᱹᱴᱩᱵ ᱮ ᱞᱟᱹᱭ ᱮᱫᱟ, ᱚᱱᱠᱟ ᱜᱮ ᱟᱵᱚᱣᱟᱜ ᱡᱟᱝᱜᱟ ᱨᱮᱦᱚᱸ ᱵᱟᱱᱟᱨ ᱨᱮᱜᱮ ᱢᱚᱬᱮ ᱴᱟᱜ ᱠᱟᱛᱮ ᱢᱮᱱᱟᱜ - ᱟ ᱢᱮᱱᱠᱟᱷᱟᱱ ᱚᱱᱟ ᱨᱮᱫᱚ ᱚᱱᱠᱟ ᱢᱤᱢᱤᱫ ᱧᱩᱛᱩᱢ ᱟᱛᱮ ᱫᱚ ᱵᱟᱝ ᱞᱟᱸᱭ ᱵᱟᱲᱟ ᱟᱠᱟᱱᱟ ᱾ ᱡᱩᱫᱟᱹ - ᱡᱩᱫᱟᱹ ᱯᱟᱹᱨᱥᱤ ᱨᱮ ᱡᱩᱫᱟᱹ ᱡᱩᱫᱟᱹ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱟᱨ ᱱᱚᱶᱟ ᱨᱮᱱᱟᱜ ᱰᱮᱯᱷᱤᱱᱮᱥᱟᱱ ᱦᱚᱸ ᱡᱩᱫᱟᱹ-ᱡᱩᱫᱟᱹ ᱢᱮᱱᱟᱜ - ᱟ ᱢᱮᱱᱮᱛ ᱫᱚ ᱚᱱᱟ ᱜᱮ ᱦᱩᱭᱩᱜ ᱠᱟᱱᱟ ᱥᱮ ᱵᱟᱝ ᱦᱚᱸ ᱢᱮᱱᱟᱜ - ᱟ ᱾
ᱱᱟᱜᱟᱢ
ᱤᱝᱞᱤᱥ ᱰᱤᱠᱥᱱᱟᱨᱤ ᱨᱮ ᱠᱟᱹᱴᱩᱵ ᱨᱮᱱᱟᱜ ᱢᱮᱱᱮᱛ ᱫᱚ ᱠᱟᱱᱟ ᱡᱮ ᱦᱟᱲᱟᱢ ᱠᱟᱹᱴᱩᱵ ᱢᱮᱥᱟ ᱠᱟᱛᱮ ᱢᱚᱬᱮ ᱴᱟᱝ ᱨᱮ ᱢᱤᱫ, ᱥᱮ ᱦᱟᱲᱟᱢ ᱠᱟᱹᱴᱩᱵ ᱤᱠᱟᱹ ᱠᱟᱛᱮ ᱯᱩᱱᱭᱟᱹ ᱨᱮ ᱢᱤᱫ ( ᱡᱟᱦᱟᱸ ᱚᱱᱠᱟᱱ ᱚᱠᱛᱮ ᱑ ᱠᱷᱚᱱ ᱔ ᱦᱟᱹᱵᱤᱡ ᱠᱚ ᱞᱮᱠᱷᱟᱭᱟᱮ, ᱡᱟᱦᱟᱸ ᱴᱟᱜ ᱦᱟᱲᱟᱢ ᱠᱟᱹᱴᱩᱵ ᱠᱷᱚᱱ ᱥᱩᱨ ᱨᱮ ᱛᱟᱦᱮᱱ ᱩᱫᱩᱜ ᱠᱟᱹᱴᱩᱵ ᱠᱷᱚᱱ ᱞᱮᱠᱷᱟ ᱮᱦᱚᱵᱚᱜ ᱠᱟᱱᱟ ) ᱾
ᱯᱟᱹᱨᱥᱤ ᱞᱮᱠᱟᱛᱮ, ᱚᱱᱠᱟ ᱵᱟᱰᱟᱭᱚᱜ ᱠᱟᱱᱟ ᱡᱮ ᱟᱥᱚᱞ ᱵᱷᱟᱣ ᱦᱟᱲᱟᱢ ᱠᱟᱹᱴᱩᱵ ᱫᱚ ᱢᱤᱫ ᱠᱟᱹᱴᱩ ᱢᱮᱱᱛᱮ ᱢᱮᱥᱟ ᱞᱟᱹᱜᱤᱫ ᱛᱟᱦᱮᱸᱜ ᱠᱟᱱ; ᱱᱚᱶᱟ ᱨᱮᱱᱟᱜ ᱤᱝᱞᱤᱥ ᱟᱹᱲᱟᱹ ᱛᱷᱚᱢ (thumb) ᱠᱷᱚᱱ ᱦᱟᱛᱟᱣ ᱦᱩᱭ ᱟᱠᱟᱱᱟ ᱾ ᱤᱝᱞᱤᱥ ᱯᱟᱹᱨᱥᱤ ᱞᱮᱠᱟᱛᱮ ᱫᱚ ᱢᱤᱫ ᱡᱟᱝᱜᱟ ᱢᱤᱫ ᱯᱟᱨᱴ ᱨᱮᱱᱟᱜ ᱠᱟᱹᱴᱩᱵ ᱡᱩᱫᱟᱹ ᱧᱩᱛᱩᱢ ᱛᱮ ᱢᱮᱱᱟᱜ - ᱟ ᱾
ᱮᱴᱟᱜ ᱡᱟᱱᱣᱟ
ᱪᱤᱢᱯᱟᱧᱡᱤ ᱠᱚᱣᱟᱜ ᱞᱟᱛᱟᱨ ᱟᱝᱜᱽ ᱛᱟᱦᱮᱱ ᱛᱟᱠᱚᱣᱟ ᱡᱟᱦᱟᱸ ᱮᱢ ᱠᱚᱭ ᱞᱟᱹᱜᱤᱫ ᱵᱤᱥᱮᱥ ᱢᱮᱱᱟᱜ ᱛᱟᱠᱚᱣᱟ, ᱟᱨ ᱩᱱᱠᱩᱣᱟᱜ ᱞᱟᱛᱟᱨ ᱟᱝᱜᱽ ᱨᱮ ᱦᱚᱸ ᱠᱟᱹᱴᱩᱵ ᱛᱟᱦᱮᱱ ᱠᱟᱱᱟ ᱾ ᱠᱟᱹᱴᱩᱵ ᱟᱹᱲᱟᱹ ᱥᱩᱢᱩᱝ ᱡᱟᱱᱣᱟ ᱠᱚ ᱴᱷᱮᱱ ᱫᱚ ᱵᱟᱝ ᱞᱟᱹᱭᱚᱜ ᱠᱟᱱᱟ, ᱡᱮᱞᱮᱠᱟ ᱡᱮ ᱥᱮᱛᱟ, ᱯᱩᱥᱤ ᱦᱚᱯᱚᱱ, ᱮᱢᱟᱱ ᱠᱚᱣᱟᱜ ᱦᱚᱸ ᱡᱟᱦᱟᱸ ᱫᱚ ᱟᱠᱚ ᱨᱮᱱ ᱵᱚᱝᱥᱚ ᱥᱟᱶ ᱢᱤᱫ ᱯᱮᱚᱛᱷᱚᱠ ᱨᱩᱯ ᱛᱮ ᱱᱟᱯᱟᱭ ᱜᱮ ᱦᱩᱭ ᱫᱟᱲᱮᱭᱟᱜ - ᱟ ᱾
ᱚᱜᱚᱥᱴ
ᱡᱩᱞᱤᱭᱟᱱ ᱟᱨ ᱜᱨᱮᱜᱚᱨᱤᱭᱟᱱ ᱠᱟᱞᱮᱱᱰᱟᱨ ᱚᱝᱥᱟᱨ ᱚᱜᱚᱥᱴᱚ ᱫᱚ ᱥᱮᱨᱢᱟ ᱨᱮᱭᱟᱜ ᱤᱨᱟᱹᱞ ᱟᱱᱟᱜ ᱪᱟᱸᱫᱚ ᱠᱟᱱᱟ ᱾ ᱱᱚᱣᱟ ᱪᱟᱸᱫᱚ ᱫᱚ ᱡᱩᱞᱟᱭ ᱛᱟᱭᱚᱢ ᱟᱨ ᱥᱮᱯᱴᱮᱢᱵᱚᱨ ᱢᱟᱬᱟᱝ ᱨᱮ ᱦᱤᱡᱩᱜᱼᱟ ᱾ ᱱᱚᱣᱟ ᱪᱟᱸᱫᱚ ᱫᱚ ᱓᱑ ᱢᱟᱦᱟᱸ ᱛᱟᱦᱮᱸᱱᱟ ᱾
ᱯᱟᱨᱟᱵᱽ ᱯᱩᱱᱟᱹᱭ ᱠᱚ
ᱱᱚᱣᱟ ᱪᱟᱸᱫᱚ ᱨᱮ ᱟᱵᱚ​ ᱵᱷᱟᱨᱚᱛ ᱫᱤᱥᱚᱢ ᱯᱷᱩᱨ.ᱜᱟᱞ ᱞᱮᱱᱟ । ᱱᱚᱣᱟ ᱫᱚ ᱦᱩᱭ ᱞᱮᱱᱟ ᱑᱙᱔᱗ ᱥᱟᱞ ᱨᱮᱱᱟᱜ ᱑᱕ ᱟᱜᱚᱥᱴ ᱨᱮ, ᱱᱚᱣᱟ ᱠᱟᱛᱷᱟ ᱫᱚ ᱩᱭᱦᱟ.ᱨ ᱫᱚ ᱞᱮᱠᱟᱱᱟᱜ ᱠᱟᱛᱷᱟ ᱠᱟᱱᱟ ।
ᱥᱟᱹᱠᱷᱭᱟᱹᱛ
*08 ᱛᱷᱚᱠ:ᱟᱜᱚᱥᱴ ᱪᱟᱸᱫᱚ ᱛᱷᱚᱠ:ᱪᱟᱸᱫᱚ ᱧᱩᱛᱩᱢ
ᱥᱮᱯᱴᱮᱢᱵᱚᱨ
ᱡᱩᱞᱤᱭᱟᱱ ᱟᱨ ᱜᱨᱮᱜᱚᱨᱤᱭᱟᱱ ᱠᱟᱞᱮᱱᱰᱟᱨ ᱚᱝᱥᱟᱨ ᱥᱮᱯᱴᱮᱢᱵᱚᱨ ᱫᱚ ᱥᱮᱨᱢᱟ ᱨᱮᱭᱟᱜ ᱟᱨᱮᱭᱟᱜ ᱪᱟᱸᱫᱚ ᱠᱟᱱᱟ ᱾ ᱱᱚᱶᱟ ᱪᱟᱸᱫᱚ ᱫᱚ ᱚᱜᱚᱥᱴ ᱛᱟᱭᱚᱢ ᱟᱨ ᱚᱠᱴᱚᱵᱚᱨ ᱢᱟᱬᱟᱝ ᱦᱤᱡᱩᱜᱼᱟ ᱾ ᱱᱚᱶᱟ ᱪᱟᱸᱫᱚ ᱨᱮᱭᱟᱜ ᱢᱟᱦᱟᱸ ᱮᱞ ᱫᱚ ᱓᱐ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱝᱨᱟᱹᱡᱤ ᱪᱟᱸᱫᱚ ᱧᱩᱛᱩᱢ
ᱥᱟᱵᱟᱨᱢᱟᱛᱤ ᱠᱮ ᱥᱟᱱᱛ ᱛᱩᱱᱮ ᱠᱭᱟ ᱠᱟᱨ ᱫᱤᱭᱟ ᱠᱟᱢᱟᱞ
ᱥᱟᱵᱟᱨᱢᱟᱛᱤ ᱠᱮ ᱥᱟᱱᱛ ᱛᱩᱱᱮ ᱠᱭᱟ ᱠᱟᱨ ᱫᱤᱭᱟ ᱠᱟᱢᱟᱞ ᱥᱮ ᱫᱮ ᱫᱤ ᱦᱟᱢᱮ ᱟᱡᱟᱫᱤ ᱦᱤᱱᱫᱤ ᱯᱷᱤᱞᱢ ᱡᱟᱜᱽᱨᱤᱛᱤ (᱑᱙᱕᱔) ᱨᱤᱱᱤᱡ ᱚᱱᱚᱬᱦᱤᱭᱟ ᱯᱨᱟᱫᱤᱯ ᱦᱚᱛᱮᱛᱮ ᱢᱤᱫ ᱥᱮᱨᱮᱧ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱭᱟᱜ ᱯᱩᱭᱞᱩ ᱞᱟᱭᱤᱱ ᱱᱚᱶᱟ ᱨᱮᱭᱟᱜ ᱯᱨᱚᱠᱟᱨ ᱢᱮᱱᱟᱜᱼᱟ: ᱫᱮ ᱫᱤ ᱟᱡᱟᱫᱤ ᱵᱤᱱᱥ ᱰᱷᱟᱞ, ᱥᱟᱵᱟᱨᱢᱟᱛᱤ ᱠᱮ ᱥᱟᱱᱛ ᱛᱩᱱᱮ ᱠᱭᱟ ᱠᱟᱨ ᱫᱤᱭᱟ ᱠᱟᱢᱟᱞ" ᱾  ᱱᱚᱶᱟ ᱢᱤᱫ ᱫᱮᱥᱵᱷᱟᱠᱛᱤ ᱥᱮᱨᱮᱧ ᱠᱟᱱᱟ ᱡᱟᱦᱟᱸ ᱫᱚ ᱢᱟᱦᱟᱛᱢᱟ ᱜᱟᱱᱫᱷᱤ ᱟᱨ ᱩᱱᱤᱭᱟᱜ ᱟᱦᱤᱱᱥᱟᱠ ᱥᱣᱟᱵᱷᱟᱣ ᱨᱮ ᱥᱟᱢᱟᱨᱯᱤᱛ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱱᱰᱤᱠ ᱣᱤᱠᱤ ᱤᱢᱯᱨᱩᱵᱷ-ᱟ-ᱛᱷᱚᱱ ᱒᱐᱒᱒
ᱚᱠᱴᱚᱵᱚᱨ
ᱡᱩᱞᱤᱭᱟᱱ ᱟᱨ ᱜᱨᱮᱜᱚᱨᱤᱭᱟᱱ ᱠᱟᱞᱮᱱᱰᱟᱨ ᱚᱝᱥᱟᱨ ᱚᱠᱴᱚᱵᱚᱨ ᱫᱚ ᱥᱮᱨᱢᱟ ᱨᱮᱭᱟᱜ ᱜᱮᱞᱟᱜ ᱪᱟᱸᱫᱚ ᱠᱟᱱᱟ ᱾ ᱱᱚᱶᱟ ᱪᱟᱸᱫᱚ ᱫᱚ ᱥᱮᱯᱴᱮᱢᱵᱚᱨ ᱛᱟᱭᱚᱢ ᱟᱨ ᱱᱚᱵᱷᱮᱢᱵᱚᱨ ᱢᱟᱬᱟᱝ ᱦᱤᱡᱩᱜᱼᱟ ᱾ ᱱᱚᱶᱟ ᱪᱟᱸᱫᱚ ᱫᱚ ᱓᱑ ᱢᱟᱦᱟᱸ ᱛᱟᱦᱮᱸᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱝᱨᱟᱹᱡᱤ ᱪᱟᱸᱫᱚ ᱧᱩᱛᱩᱢ ᱛᱷᱚᱠ:ᱪᱟᱸᱫᱚ
ᱡᱟᱱᱩᱢ ᱥᱤᱝ ᱥᱚᱭ
ᱡᱟᱱᱩᱢ ᱥᱤᱝ ᱥᱚᱭ (ᱡᱟᱱᱟᱢ: ᱘ ᱟᱜᱚᱥᱴ ᱑᱙᱕᱐) (ᱦᱳ: 𑢮𑣁𑣓𑣃𑣖 𑢾𑣂𑣊 𑢾𑣉𑣈) ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱠᱚᱞᱦᱟᱱ ᱨᱮᱱ ᱢᱤᱫ ᱢᱟᱪᱮᱫ ᱟᱨ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱰᱨ. ᱥᱚᱭ ᱫᱚ ᱒᱐᱒᱓ ᱥᱮᱨᱢᱟ ᱨᱮ 'ᱦᱳ ᱯᱟᱹᱨᱥᱤ ᱨᱮᱭᱟᱜ ᱥᱟᱶᱦᱮᱫ' ᱨᱮ ᱟᱡᱟᱜ ᱥᱚᱨᱮᱥ ᱮᱱᱮᱢ ᱞᱟᱹᱜᱤᱫ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱯᱚᱫᱽᱢᱚᱥᱨᱤ ᱢᱟᱹᱱ ᱛᱮᱠᱚ ᱢᱟᱱᱚᱛ ᱟᱠᱟᱫᱮᱭᱟ᱾ ᱩᱱᱤ ᱫᱚ ᱯᱩᱱ ᱜᱮᱞ ᱥᱮᱨᱢᱟ ᱠᱷᱚᱱ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱵᱟᱧᱪᱟᱣ ᱟᱨ ᱯᱟᱥᱱᱟᱣ ᱞᱟᱹᱜᱤᱫ ᱛᱮᱭ ᱠᱟᱹᱢᱤ ᱠᱟᱱᱟ᱾ ᱩᱱᱤ ᱫᱚ ᱦᱳ ᱟᱨ ᱦᱤᱱᱫᱤ ᱵᱟᱱᱟᱨ ᱯᱟᱹᱨᱥᱤ ᱛᱮ ᱱᱟᱦᱟᱜ ᱚᱱᱚᱬᱦᱮᱸ ᱥᱟᱶᱛᱮ ᱛᱩᱨᱩᱭ ᱜᱚᱴᱟᱱ ᱯᱩᱛᱷᱤ ᱮ ᱚᱞ ᱟᱠᱟᱫᱟ᱾ ᱒᱐᱑᱒ ᱥᱮᱨᱢᱟ ᱦᱟᱹᱵᱤᱫ ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱦᱤᱱᱫᱤ ᱵᱤᱵᱷᱟᱜᱽ ᱨᱮᱱ ᱢᱩᱬᱩᱛ ᱢᱟᱪᱮᱫ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ᱾
ᱡᱤᱭᱚᱱ
ᱡᱟᱱᱩᱢ ᱥᱤᱝ ᱥᱚᱭ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱳᱠᱪᱳ ᱯᱟᱧᱪᱟᱭᱟᱛ ᱮᱞᱟᱠᱟ ᱨᱮᱭ ᱡᱟᱱᱟᱢ ᱞᱮᱱᱟ ᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱜᱷᱟᱴᱥᱤᱞᱟᱹ ᱨᱮᱭ ᱛᱟᱦᱮᱱ ᱠᱟᱱᱟ᱾
ᱥᱮᱪᱮᱫ
ᱪᱟᱭᱵᱟᱥᱟ ᱴᱟᱴᱟ ᱠᱚᱞᱮᱡᱽ ᱠᱷᱚᱱ ᱦᱤᱱᱫᱤ ᱛᱮ ᱵᱤ.ᱮ ᱯᱟᱥ ᱛᱟᱭᱚᱢ, ᱩᱱᱤ ᱫᱚ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱢ.ᱮ ᱯᱩᱨᱟᱹᱣ ᱞᱮᱫᱟᱭ᱾ ᱑᱙᱗᱗ ᱥᱮᱨᱢᱟ ᱨᱮ ᱩᱱᱤ ᱜᱷᱟᱴᱥᱤᱞᱟᱹ ᱠᱚᱞᱮᱡᱽ ᱨᱮᱭᱟᱜ ᱦᱤᱱᱫᱤ ᱵᱤᱵᱷᱟᱜᱽ ᱨᱮᱱ ᱢᱩᱬᱩᱛ ᱢᱟᱪᱮᱫ ᱞᱮᱠᱟᱛᱮᱭ ᱵᱚᱦᱟᱞ ᱞᱮᱱᱟ᱾ ᱒᱐᱑᱒ ᱥᱮᱨᱢᱟ ᱨᱮ ᱥᱚᱭ ᱜᱚᱢᱠᱮ ᱫᱚ ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱡᱤᱨᱟᱹᱣ ᱮ ᱦᱟᱛᱟᱣ ᱞᱮᱫᱟ᱾
ᱢᱟᱹᱱ ᱟᱨ ᱥᱤᱨᱯᱷᱟᱹ
ᱡᱟᱱᱩᱢ ᱥᱤᱝ ᱥᱚᱭ ᱫᱚ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱵᱟᱧᱪᱟᱣ ᱟᱨ ᱯᱟᱥᱱᱟᱣ ᱞᱟᱹᱜᱤᱫ ᱟᱡᱟᱜ ᱞᱮᱛᱟᱲ ᱠᱩᱨᱩᱢᱩᱴᱩ ᱠᱷᱟᱹᱛᱤᱨ ᱒᱐᱒᱓ ᱥᱮᱨᱢᱟ ᱨᱮ ᱫᱤᱥᱚᱢ ᱜᱚᱢᱠᱮ ᱫᱨᱚᱣᱯᱚᱫᱤ ᱢᱩᱨᱢᱩ ᱴᱷᱮᱱ ᱠᱷᱚᱱ ᱯᱚᱫᱽᱢᱚᱥᱨᱤ ᱢᱟᱹᱱ ᱛᱮᱭ ᱢᱟᱱᱚᱛ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱤᱣᱮᱫ ᱦᱚᱲ ᱛᱷᱚᱠ: ᱦᱳ ᱛᱷᱚᱠ: ᱯᱚᱫᱽᱢᱚᱥᱨᱤ
ᱞᱤᱭᱟᱝᱢᱟᱭ ᱯᱟᱹᱨᱥᱤ
ᱞᱤᱭᱟᱝᱢᱟᱭ ᱫᱚ ᱥᱤᱧᱚᱛ ᱨᱮᱱ ᱞᱤᱭᱟᱝᱢᱟᱭ ᱱᱟᱜᱟ ᱦᱚᱲ ᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱫᱚ ᱠᱣᱳᱭᱨᱮᱝ ᱠᱚ ᱢᱮᱛᱟᱜ ᱠᱟᱱᱟ ᱟᱨ ᱡᱮᱢᱮ ᱟᱨ ᱨᱳᱝᱢᱮᱭ ᱯᱟᱹᱨᱥᱤ ᱥᱟᱶ ᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ᱾
ᱞᱤᱭᱟᱝᱢᱟᱭ ᱫᱚ ᱱᱟᱜᱟᱞᱮᱱᱰ ᱨᱮᱭᱟᱜ ᱯᱮᱨᱮᱱ ᱦᱚᱱᱚᱛ ᱟᱨ ᱢᱟᱱᱤᱯᱩᱨ ᱨᱮᱭᱟᱜ ᱛᱟᱢᱮᱝᱞᱚᱝ ᱟᱨ ᱥᱮᱱᱟᱯᱚᱛᱤ ᱦᱚᱱᱚᱛ ᱨᱮᱠᱚ ᱨᱚᱲᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱢᱟᱱᱤᱯᱩᱨ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ:ᱡᱮᱢᱮ ᱯᱟᱹᱨᱥᱤ
ᱛᱟᱭᱣᱟᱱ
thumb|ᱪᱤᱱ ᱨᱮᱱᱟᱜ ᱡᱷᱟᱹᱱᱰᱤ ᱛᱟᱭᱣᱟᱱ (ᱤᱝᱞᱤᱥᱛᱮ-Taiwan) ᱥᱚᱨᱠᱟᱨᱤ ᱞᱮᱠᱟᱛᱮ ᱫᱚ ᱪᱤᱱ ᱯᱨᱚᱡᱟᱛᱚᱱᱛᱨᱚ ᱜᱤ ᱞᱮᱠᱷᱟᱜᱼᱟ ᱾ ᱱᱤᱭᱟᱹ ᱫᱚ ᱯᱩᱨᱩᱵᱽ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱟᱝ ᱫᱷᱤᱯ ᱠᱟᱱᱟ ᱾ ᱚᱠᱟ ᱫᱚ ᱛᱟᱭᱣᱟᱱ ᱯᱨᱚᱱᱟᱞᱤ ᱨᱮᱱᱟᱜ ᱯᱩᱨᱩᱵᱽ ᱨᱮ ᱪᱤᱱ ᱨᱮᱱᱟᱜ ᱫᱟᱠᱷᱤᱱ-ᱯᱩᱨᱩᱵᱽ ᱩᱯᱚᱠᱩᱞ ᱨᱮ ᱢᱮᱱᱟᱜᱼᱟ ᱾ ᱛᱟᱭᱣᱟᱱ ᱫᱚ ᱦᱚᱭᱩᱜ ᱠᱟᱱᱟ ᱤᱣᱨᱳᱯ ᱮᱥᱤᱭᱟ ᱯᱞᱮᱴ ᱞᱮᱠᱟᱛᱮ ᱛᱮᱭᱟᱨ ᱚᱛ ᱟᱨ ᱯᱷᱤᱞᱤᱯᱟᱭᱤᱱ ᱠᱷᱚᱱ ᱫᱟᱠᱷᱤᱱ ᱨᱮ ᱢᱮᱱᱟᱜᱼᱟ ᱾ ᱫᱚᱥᱟᱨ ᱢᱟᱨᱟᱝ ᱞᱟᱹᱲᱦᱟᱹᱭ ᱛᱟᱭᱚᱢ ᱱᱤᱭᱟᱹ ᱫᱤᱯ ᱠᱚ ᱪᱤᱱ ᱟᱜ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱞᱮᱠᱟᱛᱮ ᱯᱨᱚᱡᱟᱛᱚᱱᱛᱨᱤ ᱪᱤᱱ ᱢᱮᱱᱛᱮ ᱦᱚᱸ ᱛᱟᱭᱣᱟᱱ ᱵᱟᱰᱟᱭᱚᱜᱼᱟ ᱾ ᱯᱨᱚᱡᱟᱛᱚᱱᱛᱨᱤ ᱪᱤᱱ ᱯᱨᱚᱥᱟᱱᱛᱚ ᱢᱚᱦᱟᱫᱚᱨᱮᱭᱟ ᱨᱮᱱᱟᱜ ᱛᱟᱭᱣᱟᱱ ᱫᱷᱤᱯ, ᱚᱨᱠᱤᱰ ᱟᱭᱞᱟᱱᱰ, ᱜᱨᱤᱱ ᱟᱭᱞᱟᱱᱰ ᱮ ᱥᱟᱥᱚᱱ ᱮᱫ ᱛᱟᱦᱮᱸ ᱠᱟᱱᱟ ᱾ ᱚᱱᱟᱵᱟᱝ ᱠᱟᱛᱮᱜ ᱦᱚᱸ ᱯᱤᱥᱠᱟᱫᱳᱨᱤᱥ, ᱠᱤᱱᱢᱮᱱ, ᱯᱷᱩᱪᱤᱭᱮᱱ ᱛᱤᱨ ᱨᱮᱱᱟᱜ ᱢᱟᱛᱥᱩ ᱟᱭᱞᱟᱱᱰ ᱮᱢᱟᱱ ᱫᱤᱯ ᱦᱚᱸ ᱠᱚ ᱥᱟᱥᱚᱱ ᱟᱠᱟᱫᱼᱟ ᱾ ᱛᱟᱭᱣᱟᱱ ᱟᱨ ᱯᱷᱮᱝᱦᱩ ᱫᱚ ᱯᱨᱚᱡᱟᱛᱚᱱᱛᱨᱤ ᱪᱤᱱ ᱨᱮᱱᱟᱜ ᱛᱟᱭᱣᱟᱱ ᱯᱨᱚᱫᱮᱥ ᱞᱮᱠᱟᱛᱮ ᱥᱟᱥᱚᱱᱚᱜ ᱠᱟᱱᱟ ᱾ thumb|ᱡᱟᱹᱛᱤ ᱪᱤᱠᱷᱱᱟᱹ ᱛᱟᱭᱣᱟᱱ ᱫᱤᱯ ᱨᱮᱱᱟᱜ ᱚᱛ ᱫᱚ ᱯᱷᱩᱨᱢᱳᱡᱟ ᱧᱤᱛᱩᱢ ᱛᱮᱦᱚᱸ ᱢᱮᱱᱚᱜᱼᱟ ᱾ ᱚᱠᱟᱫᱚ ᱯᱩᱨᱩᱵᱽ ᱮᱥᱤᱭᱟ ᱨᱮᱱᱟᱜ ᱪᱤᱱ ᱢᱩᱞ ᱚᱛ ᱨᱮᱱᱟᱜ ᱟᱲᱮ ᱨᱮ ᱟᱨ ᱡᱟᱯᱟᱱ ᱨᱮᱱᱟᱜ ᱚᱛ ᱨᱮᱱᱟᱜ ᱫᱟᱠᱷᱤᱱ-ᱯᱟᱹᱪᱷᱤᱢ ᱨᱮ ᱢᱮᱱᱟᱜᱼᱟ ᱾ ᱡᱟᱯᱟᱱ ᱨᱮᱱᱟᱜ ᱨᱤᱣᱠᱤᱴ ᱫᱤᱯ ᱨᱮᱱᱟᱜ ᱴᱷᱤᱠ ᱯᱟᱹᱪᱷᱤᱢ ᱨᱮ ᱛᱟᱭᱣᱟᱱ ᱫᱚ ᱢᱮᱱᱟᱜᱼᱟ ᱾ ᱱᱤᱭᱟᱹ ᱨᱮᱱᱟᱜ ᱯᱩᱨᱩᱵᱽ ᱨᱮ ᱫᱚ ᱯᱨᱚᱥᱟᱱᱛᱚ ᱢᱚᱦᱟᱫᱚᱨᱮᱭᱟ, ᱫᱟᱹᱠᱷᱤᱱ ᱨᱮ ᱫᱟᱹᱠᱷᱤᱱ ᱪᱤᱱ ᱜᱟᱝᱜᱟ ᱟᱨ ᱞᱩᱡᱚᱱ ᱠᱷᱟᱹᱲᱤ, ᱯᱟᱹᱪᱷᱤᱢ ᱨᱮ ᱛᱟᱭᱣᱟᱱ ᱠᱷᱟᱹᱲᱤ ᱟᱨ ᱯᱩᱨᱩᱵᱽ ᱨᱮ ᱫᱚ ᱯᱩᱨᱩᱵᱽ ᱪᱤᱱ ᱜᱟᱝᱜᱟ ᱢᱮᱱᱟᱜᱼᱟ ᱾ ᱱᱤᱭᱟᱹ ᱫᱤᱯ ᱫᱚ ᱓᱙᱔ ᱠᱤᱞᱳᱢᱤᱴᱟᱨ (᱒᱔᱕ ᱢᱟᱭᱤᱞ) ᱡᱤᱞᱤᱧ ᱟᱨ ᱑᱔᱔ ᱠᱤᱞᱳᱢᱤᱴᱟᱨ (᱘᱙ ᱢᱟᱭᱤᱞ) ᱜᱟᱱᱰᱮ ᱛᱮ ᱱᱚᱱᱰᱮ ᱫᱚ ᱠᱟᱲᱟ ᱵᱩᱨᱩ ᱟᱨ ᱴᱨᱚᱯᱤᱠᱟᱞ ᱵᱤᱨ ᱢᱮᱱᱟᱜᱼᱟ ᱾
ᱛᱟᱭᱣᱟᱱ ᱨᱮᱱ ᱢᱟᱱᱣᱟ ᱮᱞ ᱫᱚ ᱒᱐,᱓᱐,᱐᱐,᱐᱐᱐ ᱞᱮᱠᱟ ᱢᱮᱱᱟᱜ ᱠᱚᱣᱟ ᱾ ᱱᱚᱱᱰᱮ ᱦᱳᱠᱞᱳ ᱡᱟᱹᱛᱤ ᱠᱚ ᱰᱷᱮᱨᱼᱟ ᱟᱨᱦᱚᱸ ᱢᱮᱱᱟᱜ ᱠᱚᱣᱟ ᱦᱟᱠᱠᱟ, ᱥᱮᱫᱟᱭ ᱛᱟᱭᱣᱟᱱ ᱵᱟᱥᱤ, ᱪᱤᱱ ᱛᱟᱭᱣᱟᱱ ᱵᱟᱥᱤ, ᱯᱨᱚᱵᱟᱥᱤ ᱛᱟᱭᱣᱟᱱ ᱵᱟᱥᱤ ᱮᱢᱟᱱ ᱡᱟᱹᱛᱤ ᱢᱮᱱᱟᱜ ᱠᱚᱣᱟ ᱾ ᱱᱚᱱᱰᱮ ᱨᱮᱱᱟᱜ ᱢᱟᱨᱟᱝ ᱟᱱ ᱯᱟᱹᱨᱥᱤ ᱫᱚ ᱢᱟᱱᱫᱟᱨᱤᱱ ᱠᱟᱱᱟ ᱟᱨ ᱦᱩᱰᱤᱧ ᱯᱟᱹᱨᱥᱤ ᱠᱚ ᱫᱚ ᱦᱩᱭᱩᱜᱼᱠᱟᱱᱟ ᱛᱟᱭᱣᱟᱱᱤ (ᱱᱤᱱᱚᱱᱟᱱ ᱩᱯᱚᱵᱷᱟᱥᱟ), ᱦᱟᱠᱠᱟ ᱯᱟᱹᱨᱥᱤ ᱮᱢᱟᱱᱟᱜ ᱠᱚ ᱾ ᱦᱟᱭᱟᱨ ᱴᱮᱠᱱᱳᱞᱚᱡᱤ, ᱠᱨᱤᱥᱤ ᱡᱤᱱᱤᱥ ᱞᱮᱠᱟᱱ ᱮᱢᱟᱱᱟᱜ ᱵᱟᱦᱨᱮ ᱫᱤᱥᱚᱢ ᱛᱮ ᱟᱹᱠᱷᱽᱨᱤᱧ ᱠᱟᱛᱮᱜ ᱜᱮ ᱟᱭᱢᱟ ᱵᱤᱫᱮᱥᱤ ᱠᱟᱹᱣᱰᱤ ᱠᱚ ᱧᱟᱢᱟ ᱾ ᱱᱮᱱᱚᱴᱮᱠᱱᱚᱞᱚᱡᱤ, ᱚᱯᱴᱳ ᱤᱞᱮᱠᱴᱨᱚᱱᱤᱠ, ᱴᱩᱨᱤᱥᱴ ᱞᱮᱠᱟᱱ ᱮᱢᱟᱱ ᱠᱟᱨᱜᱟᱲ ᱜᱮ ᱛᱟᱭᱣᱟᱱ ᱨᱮᱱᱟᱜ ᱟᱨᱡᱟᱣ ᱦᱚᱨᱰᱟᱦᱟᱨ ᱠᱟᱱᱟ ᱾
ᱱᱟᱜᱟᱢ
ᱫᱚᱥᱟᱨ ᱢᱟᱨᱟᱝ ᱞᱟᱹᱲᱦᱟᱹᱭ ᱚᱠᱛᱮ ᱜᱚᱱᱚ ᱪᱤᱱ ᱨᱮ ᱡᱟᱯᱟᱱᱤ ᱠᱚᱣᱟᱜ ᱦᱟᱢᱞᱟ ᱫᱟᱨᱟᱢ ᱞᱟᱹᱜᱤᱛ ᱛᱮ ᱪᱤᱱ ᱨᱮᱱ ᱠᱩᱣᱢᱤᱱᱛᱟᱝ ᱯᱟᱨᱴᱤ ᱪᱤᱱ ᱨᱮᱱ ᱠᱚᱢᱤᱣᱱᱤᱥᱴ ᱯᱟᱹᱨᱴᱤ ᱥᱟᱶ ᱠᱚ ᱢᱤᱫ ᱞᱮᱱᱟ ᱾ ᱡᱟᱯᱟᱱ ᱫᱟᱨᱟᱢ ᱡᱤᱛᱠᱟᱹᱨ ᱛᱟᱭᱚᱢ ᱪᱤᱭᱟᱝ ᱠᱟᱭᱥᱮᱠ ᱟᱜ ᱟᱹᱭᱩᱨ ᱛᱮ ᱢᱩᱣᱢᱤᱱᱛᱟᱝ ᱜᱳᱥᱴᱷᱤ ᱟᱢᱮᱨᱤᱠᱟ ᱨᱮᱱᱟᱜ ᱩᱥᱠᱟᱹᱣ ᱛᱮ ᱫᱤᱥᱟᱹᱢ ᱨᱮ ᱚᱲᱟᱜ ᱞᱟᱹᱲᱦᱟᱹᱭ ᱠᱚ ᱮᱦᱚᱵ ᱠᱮᱫᱟ ᱾ ᱪᱤᱱ ᱨᱮᱱ ᱠᱚᱢᱤᱣᱱᱤᱥᱴ ᱯᱟᱨᱴᱤ ᱨᱮᱱᱟᱜ ᱟᱹᱭᱩᱨ ᱛᱮ ᱪᱤᱱ ᱨᱮᱱ ᱦᱚᱲ ᱠᱚ ᱯᱮ ᱥᱮᱨᱢᱟ ᱠᱷᱚᱱ ᱰᱷᱤᱨ ᱚᱠᱛᱮ ᱠᱚ ᱞᱟᱹᱲᱦᱟᱹᱭᱮᱱᱟ ᱤᱱᱟᱹ ᱚᱠᱛᱚ ᱨᱮᱱ ᱠᱩᱣᱢᱤᱱᱛᱟᱝ ᱜᱳᱥᱴᱤᱭᱟᱜ ᱯᱟᱸᱡᱟ ᱟᱹᱨᱤ ᱫᱚ ᱡᱚᱛᱚ ᱦᱚᱲ ᱞᱟᱹᱜᱤᱫ ᱦᱟᱨᱚᱱ ᱜᱤ ᱛᱟᱦᱮ ᱠᱟᱱᱟ ᱾ ᱚᱱᱟᱛᱮ ᱡᱚᱛᱚ ᱦᱚᱲ ᱜᱮ ᱱᱩᱠᱩ ᱜᱳᱥᱴᱤ ᱠᱩ ᱦᱤᱨᱠᱷᱟᱹᱣᱟᱠᱩ ᱠᱟᱱ ᱛᱟᱦᱮᱱᱟ ᱾ ᱚᱱᱟᱛᱮ ᱠᱩᱣᱢᱩᱱᱛᱟᱝ ᱯᱟᱨᱴᱤᱭᱟᱜ "ᱪᱤᱱ ᱯᱨᱚᱡᱟᱛᱚᱱᱛᱨᱚ" (ᱨᱤᱯᱟᱵᱞᱤᱠ ᱚᱵᱽ ᱪᱟᱭᱱᱟ) ᱥᱚᱨᱠᱟᱨ ᱫᱚ ᱯᱟᱹᱴᱩᱵ ᱮᱱᱟ ᱾ ᱑᱙᱔᱙ ᱥᱮᱨᱢᱟ ᱨᱮᱱᱟᱜ ᱑ ᱚᱠᱴᱚᱵᱚᱨ ᱪᱤᱱ ᱜᱚᱱᱚ ᱯᱨᱚᱡᱟᱛᱚᱱᱛᱨᱚ ᱵᱮᱨᱮᱫ ᱮᱱᱟ ᱟᱨ ᱪᱤᱱ ᱨᱮ ᱡᱚᱛᱚ ᱦᱚᱲ ᱢᱟᱱᱟᱣ ᱞᱮᱠᱟ ᱥᱚᱨᱠᱟᱨ ᱦᱚᱸᱭ ᱛᱮᱭᱟᱨ ᱮᱱᱟ ᱾ ᱢᱩᱣᱢᱤᱱᱛᱟᱝ ᱜᱳᱥᱴᱷᱤ ᱨᱮᱱ ᱛᱤᱱᱟᱹᱜ ᱜᱟᱱ ᱯᱷᱚᱳᱡᱤ ᱵᱟᱦᱤᱱᱤ ᱟᱨ ᱥᱚᱨᱠᱟᱨᱤ ᱠᱟᱹᱢᱤᱭᱟᱹ ᱠᱚ ᱫᱚ ᱚᱪᱚᱜ ᱠᱟᱛᱮ ᱛᱟᱭᱣᱟᱱ ᱨᱮ ᱠᱚ ᱥᱟᱵ ᱠᱮᱴᱮᱡ ᱮᱱᱟ ᱾ ᱩᱱᱠᱩ ᱫᱚ ᱤᱱᱟ ᱚᱠᱛᱚ ᱨᱮᱱ ᱢᱟᱨᱠᱤᱱ ᱥᱚᱨᱠᱟᱨᱟᱜ ᱜᱚᱲᱚ ᱥᱚᱯᱚᱦᱚᱜ ᱛᱮ ᱛᱟᱭᱣᱟᱱ ᱯᱨᱚᱱᱟᱞᱤ ᱨᱮᱱᱟᱜ ᱵᱟᱱᱟᱨ ᱟᱲᱮ ᱠᱚ ᱦᱟᱹᱴᱤᱧ ᱠᱮᱫᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱤᱥᱟᱹᱢ ᱛᱷᱚᱠ:ᱮᱥᱤᱭᱟ ᱨᱮᱱᱟᱜ ᱫᱤᱥᱟᱹᱢᱠᱩ ᱛᱷᱚᱠ:ᱪᱤᱱ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱨᱩᱜᱩᱲᱤᱰᱤ
ᱨᱩᱜᱲᱤᱰᱤ ᱟ.ᱛᱩ ᱨᱩᱜᱲᱤᱰᱤ ᱟ.ᱛᱩ ᱫᱚ ᱢᱤᱫ ᱱᱤᱨᱚᱲ ᱥᱟᱱᱛᱟᱲ ᱟ.ᱛᱩ ᱠᱟᱱᱟ ᱾ ᱱᱚᱶᱟ ᱟ.ᱛᱩ ᱫᱚ ᱵᱤᱥᱳᱤ ᱡᱟᱯᱟᱜ, ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ,ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱝ ᱟ.ᱛᱩ ᱠᱟᱱᱟ᱾ ᱒᱐᱑᱑ ᱥᱟ.ᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱨᱩᱜᱲᱤᱰᱤ ᱟ.ᱛᱩ ᱨᱮ ᱕᱑᱘ ᱦᱚᱲ ᱢᱮᱱᱟᱜ ᱠᱚᱣᱟ᱾ᱱᱚᱶᱟ ᱟ.ᱛᱩ ᱨᱮ ᱑᱐᱒ ᱜᱚᱴᱟᱝ ᱜᱷᱟᱨᱚᱡ ᱢᱮᱱᱟᱜ-ᱟ᱾ ᱥᱟᱢᱟᱝ ᱥᱮᱦᱮᱫ ᱨᱮ ᱩᱯᱟ.ᱨᱵᱷᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱚᱡᱷᱤᱜᱟᱸ ᱮᱛᱚᱢ ᱟᱨ ᱠᱚᱸᱡᱮ ᱥᱮᱦᱮᱫ ᱨᱮ ᱟᱥᱚᱱᱵᱟ.ᱱᱤ ᱟᱨ ᱠᱤᱱᱫᱩᱢᱟᱨᱟ ᱟ.ᱛᱩ ᱠᱚ ᱥᱟᱱᱟᱢ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱟ.ᱛᱩ ᱫᱚ ᱨᱟ.ᱥᱤ ᱜᱮᱭᱟ, ᱱᱚᱶᱟ ᱨᱩᱜᱲᱤᱰᱤ ᱟ.ᱛᱩ ᱨᱤᱱ ᱦᱚᱲ ᱥᱟᱱᱟᱢ ᱠᱚ ᱥᱟᱱᱛᱟᱲ ᱛᱮᱠᱚ ᱨᱚᱲ-ᱟ ᱾
'''
ᱴᱚᱞᱟ
'''
᱑-ᱢᱟᱨᱟᱝ ᱴᱚᱞᱟ᱾
᱓-ᱠᱟᱨᱜᱟᱞᱮ ᱴᱚᱞᱟ᱾
᱔-ᱠᱟᱬᱵᱮ ᱫᱤᱲᱦᱟ. ᱴᱚᱞᱟ᱾
ᱨᱩᱜᱩᱲᱤᱰᱤ ᱢᱟᱨᱟᱝ ᱴᱚᱟ ᱨᱮ ᱡᱟᱦᱮᱨ ᱢᱮᱱᱟᱜ-ᱟ,ᱚᱱᱟ ᱢᱟᱨᱟᱝ ᱴᱚᱞᱟ ᱨᱮᱜᱮ ᱚᱝᱜᱚᱱᱣᱟ.ᱰᱤ ᱟᱨ ᱵᱤᱨᱫᱟ.ᱜᱟᱲ ᱦᱚᱸ ᱢᱮᱱᱟᱜ-ᱟ, ᱑ ᱠᱷᱚᱱ ᱕ ᱪᱟᱱᱚᱪ ᱫᱷᱟ.ᱵᱤᱡ ᱠᱚ ᱯᱟᱲᱦᱟᱣᱜ-ᱟ ᱾ ᱚᱱᱟ ᱵᱤᱨᱫᱟ.ᱜᱟᱲ ᱨᱮ ᱒᱐᱑᱘ ᱥᱮᱥᱟᱭ ᱠᱷᱚᱱ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾ᱥᱟᱱᱛᱟᱲᱤ ᱢᱟᱪᱮᱛ ᱞᱮᱠᱟᱛᱮ ᱢᱚᱦᱮᱱᱫᱨᱚᱱᱟᱛᱷ ᱢᱟᱺᱨᱰᱤ ᱛᱤᱠᱤᱱ ᱳᱰᱤᱥᱟ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ Santali Language Instructor ᱢᱟᱪᱮᱛ ᱟ.ᱪᱩ ᱠᱤᱱ ᱧᱟᱢ ᱟᱠᱟᱜᱼᱟ 2007 ᱥᱟᱞᱮ ᱨᱮ ᱾ ᱢᱟ.ᱦᱤᱛ ᱑᱐|᱑᱐|᱒᱐᱐᱗ ᱥᱮᱨᱢᱟ ᱨᱮ ᱾ ᱚᱱᱟ ᱛᱟᱭᱚᱢ ᱒᱐᱑᱔ ᱥᱟᱞᱮ ᱨᱮ ᱵᱟ.ᱣᱛᱤᱵᱮᱰᱟ ᱟ.ᱛᱩ ᱨᱤᱱᱤᱡ ᱢᱟᱲᱚᱛᱤ ᱵᱟᱥᱠᱮ ᱛᱤᱠᱤᱱ ᱫᱚ 2014 ᱥᱟᱞᱮ ᱨᱮ MLE ᱥᱟᱱᱛᱟᱲᱤ ᱢᱟᱪᱮᱛ ᱞᱮᱠᱟᱛᱮ ᱟ.ᱪᱩ ᱠᱤᱱ ᱧᱟᱢ ᱟᱠᱜ-ᱟ᱾ ᱢᱟᱨᱟᱝ ᱴᱚᱞᱟ ᱨᱮᱫᱚ ᱢᱤᱫ ᱚᱝᱜᱚᱱᱣᱟ.ᱰᱤ ᱢᱮᱱᱟᱜ-ᱟ, ᱚᱱ ᱚᱝᱜᱚᱱᱣᱟ.ᱰᱤ ᱜᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱞᱟ.ᱜᱤᱫ ᱯᱚᱠᱛᱟ ᱥᱮᱪᱮᱫ ᱒᱐᱑᱘ ᱨᱮ ᱠᱚ ᱧᱟᱢ ᱟᱠᱟᱜ-ᱟ᱾ᱢᱟᱨᱟᱝ ᱴᱚᱞᱟ ᱨᱮᱫᱚ ᱢᱤᱫ ᱵᱤᱫᱩ ᱪᱟᱱᱫᱟᱱ ᱢᱟᱨᱥᱟᱞ ᱜᱟᱶᱟ ᱢᱮᱱᱟᱜ-ᱟ᱾ ᱢᱤᱫ ᱦᱤᱨᱞᱟ. ᱟᱠᱷᱲᱟ ᱧᱩᱛᱩᱢᱟᱱ ᱫᱷᱚᱨᱚᱢ ᱟᱠᱷᱲᱟ ᱢᱮᱱᱟᱜ-ᱟ᱾ᱚᱸᱰᱮ ᱟ.ᱰᱤᱜᱟᱱ ᱴᱚᱞᱟ ᱨᱤᱱ ᱦᱚᱲ ᱢᱟᱱᱮᱛ ᱠᱚ ᱥᱚᱦᱮᱛ ᱠᱚ ᱢᱮᱱᱟᱜ ᱠᱚᱣᱟ᱾
ᱰᱮᱢᱚᱜᱨᱟᱯᱷᱤᱠ
'''
᱒᱐᱑᱑ ᱥᱟᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟ.ᱛᱩ ᱨᱮ ᱕᱑᱘ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱐-᱕ ᱥᱮᱨᱢᱟ ᱢᱩᱫ ᱨᱤᱱ ᱜᱤᱫᱨᱟ. ᱫᱚ ᱗᱔ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱞᱮᱠᱷᱟ ᱜᱩᱴ ᱟ.ᱛᱩ ᱦᱚᱲ ᱨᱤᱱ ᱕᱕.᱔% ᱟ.ᱛᱩ ᱨᱮᱱᱟᱝ ᱮᱵᱷᱚᱨᱮᱡ ᱡᱟᱱᱟᱝ ᱡᱟ.ᱱᱤ (Sex Ratio) ᱫᱚ ᱓᱒᱐ ᱡᱟᱦᱟ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱝ ᱮᱵᱷᱚᱨᱮᱡᱽ ᱙᱗᱙ ᱠᱷᱚᱱ ᱦᱚᱸ ᱠᱚᱢ ᱜᱮᱭᱟ ᱾ ᱚᱱᱟ ᱢᱩᱫ ᱠᱷᱚᱱ ᱠᱚᱲᱟ ᱥᱤᱠᱷᱱᱟ.ᱛ ᱫᱚᱨ (Literacy Rate) ᱕᱕% ᱟᱨ ᱠᱩᱲᱤ ᱖᱖% ᱛᱟᱦᱮᱸ ᱠᱟᱱᱟ᱾
ᱚᱠᱟᱞᱮᱠᱟᱛᱮ ᱨᱩᱜᱲᱤᱰᱤ ᱟ.ᱛᱩ ᱵᱚᱱ ᱥᱮᱴᱮᱨᱚᱜ-ᱟ
᱑ ᱨᱮᱞ ᱜᱟ.ᱰᱤ ᱛᱮ''' ᱨᱩᱜᱲᱤᱰᱤ ᱟ.ᱛᱩ ᱠᱷᱚᱱᱟᱜ ᱑᱐ᱠ.ᱢ. ᱥᱟᱦᱟᱨᱮ ᱨᱮᱞ ᱨᱮᱱᱟᱝ ᱥᱩᱵᱤᱫᱷᱟ ᱵᱟ.ᱱᱩᱜ ᱟᱠᱟᱱᱟ ᱨᱩᱜᱲᱤᱰᱤ ᱥᱮᱴᱮᱨᱚᱜ ᱞᱟᱜᱟᱱ ᱛᱮ᱾
᱒ ᱵᱚᱥ ᱜᱟ.ᱰᱤ ᱛᱮ ᱢᱚᱴᱚᱨ ᱜᱟ.ᱰᱤ ᱢᱮᱱᱢᱟ ᱵᱚᱥ ᱛᱮ ᱥᱮᱴᱮᱨᱚᱜ ᱞᱟᱜᱟᱱ ᱛᱮ ᱠᱷᱟᱱ ᱢᱚᱡᱷᱤᱜᱟ ᱪᱷᱚᱠᱚ ᱢᱮᱱᱛᱮ ᱢᱤᱫ ᱪᱷᱚᱠᱚ ᱢᱮᱱᱟᱜ-ᱟ, ᱚᱱᱟ ᱪᱷᱚᱠᱚ ᱠᱷᱚᱱᱟᱜ ᱜᱮ ᱒.᱕ ᱠᱤᱞᱚᱢᱤᱴᱚᱨ ᱥᱟ.ᱜᱤᱧ ᱪᱟᱞᱟᱣ ᱦᱩᱭᱩᱜ-ᱟ ᱨᱩᱜᱩᱲᱤᱰᱤ ᱟ.ᱛᱩ᱾
'''
ᱨᱩᱜᱲᱤᱰᱤ ᱟ.ᱛᱩ ᱥᱩᱨ ᱥᱩᱯᱩᱨ ᱠᱚᱨᱮᱱᱟᱜ ᱵᱤᱨᱫᱟ.ᱜᱟᱲ ᱧᱩᱛᱩᱢ
ᱨᱩᱜᱲᱤᱰᱤ ᱟ.ᱛᱩ ᱥᱩᱨ ᱥᱩᱯᱩᱨ ᱠᱚᱨᱮ ᱢᱮᱱᱟᱜ ᱟᱠᱟᱫ ᱠᱚᱞᱮᱡ ᱨᱮᱱᱟᱝ ᱴᱷᱟᱶ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱞᱚᱠᱷᱢᱤᱠᱟᱱᱛᱚ ᱠᱚᱞᱮᱡ ᱵᱟᱝᱨᱤᱯᱚᱥᱤ,ᱜᱚᱣᱨᱤ ᱥᱚᱝᱠᱚᱨ ᱠᱚᱞᱮᱡ ᱠᱷᱟᱰᱮᱭᱟᱥᱚᱲ ᱡᱟᱢᱵᱤᱞᱟ.᱾
ᱯᱨᱚᱫᱮᱥ ᱮᱞ ᱑
ᱯᱨᱚᱫᱮᱥ ᱮᱞ ᱑ ᱱᱮᱯᱟᱞ ᱨᱮᱱᱟᱜ ᱥᱚᱸᱵᱤᱫᱷᱟᱱ ᱵᱮᱱᱟᱣ ᱛᱟᱭᱚᱢ ᱱᱮᱯᱟᱞᱤ ᱢᱟᱹᱦᱤᱛ ᱞᱮᱠᱟᱛᱮ ᱵᱤᱠᱨᱚᱢ ᱥᱚᱸᱵᱚᱛ ᱒᱐᱗᱒ ᱚᱥᱳᱡᱽ ᱓ ᱢᱟᱦᱟᱸ ᱦᱤᱞᱟᱹ ᱨᱟᱡᱽᱭᱚ ᱯᱟᱥᱴᱟ ᱠᱷᱚᱱ ᱮᱭᱟᱭ ᱜᱚᱴᱟᱝ ᱯᱨᱚᱫᱮᱥ ᱢᱩᱫᱽ ᱨᱮ ᱢᱤᱫ ᱯᱨᱚᱫᱮᱥ ᱠᱟᱱᱟ |ᱫᱤᱥᱚᱢ ᱨᱮᱱᱟᱜ ᱥᱚᱸᱜᱷᱤᱭᱚ ᱵᱮᱱᱟᱣ ᱞᱮᱠᱟᱛᱮ ᱱᱩᱣᱟ ᱯᱨᱚᱫᱮᱥ ᱮᱞ ᱑ ᱫᱚ ᱱᱮᱯᱟᱞ ᱨᱮᱱᱟᱜ ᱯᱩᱨᱩᱵ (ᱥᱟᱢᱟᱝ) ᱱᱟᱠᱷᱟ ᱨᱮ ᱢᱮᱱᱟᱜ- ᱟ|
ᱱᱤᱨᱵᱟᱪᱚᱱ ᱮᱨᱮᱭᱟ ᱥᱤᱢᱟᱹ ᱟᱭᱚᱡᱚᱱᱟ ᱨᱤᱯᱳᱴ ᱞᱮᱠᱟᱛᱮ ᱯᱷᱚᱨᱴ ᱫᱚ ᱯᱚᱥᱴ ᱢᱚᱛᱫᱟᱱ ᱯᱨᱚᱬᱟᱞᱤ ᱛᱚᱦᱚ ᱞᱮᱠᱟᱛᱮ ᱱᱩᱣᱟ ᱯᱨᱚᱫᱮᱥ ᱮᱞ ᱑ ᱨᱮ ᱒᱘ ᱜᱚᱴᱟᱝ ᱯᱨᱚᱛᱤᱱᱤᱛᱤ ᱥᱚᱵᱷᱟ ᱱᱤᱨᱵᱟᱪᱚᱱ ᱮᱨᱮᱭᱟ ᱟᱨ ᱖᱕ ᱜᱚᱴᱟᱝ ᱯᱨᱚᱰᱮᱥ ᱥᱚᱵᱷᱟ ᱢᱮᱱᱟ-ᱟ । ᱑᱙ ᱡᱟᱱᱣᱟᱹᱨᱤ ᱒᱐᱑᱘ ᱦᱤᱞᱟᱹ ᱦᱩᱭᱞᱮᱱ ᱢᱚᱱᱴᱨᱤᱢᱚᱱᱰᱚᱞ ᱵᱟᱹᱭᱴᱷᱚᱠ ᱨᱮ ᱵᱤᱨᱟᱴᱱᱚᱜᱚᱨ ᱯᱨᱚᱫᱮᱥ ᱮᱞ ᱑ ᱨᱮᱱᱟᱜ ᱨᱟᱡᱽᱫᱦᱟᱱᱤ ᱰᱚᱦᱚ ᱦᱩᱭᱱᱟ |
ᱜᱮᱞ ᱢᱤᱫ ᱫᱷᱟᱣ ᱡᱚᱱᱚᱜᱚᱬᱚᱱᱟ ᱒᱐᱖᱗ (एघारौं राष्ट्रिय जनगणना २०६८) ᱨᱮᱱᱟᱜ ᱡᱚᱱᱚᱜᱚᱬᱚᱱᱟ ᱞᱮᱠᱟᱛᱮ ᱱᱩᱣᱟ ᱯᱨᱚᱫᱮᱥ ᱨᱮ ᱞᱚᱜᱽᱵᱚᱠ ᱔᱕ ᱞᱟᱠᱷ ᱦᱚᱲ ᱠᱚ ᱑᱖᱕ᱹ᱖ ᱯᱨᱚᱛᱤ ᱵᱚᱨᱜᱚ ᱠᱤᱞᱳᱢᱤᱴᱚᱨ (१७५.६ प्रतिवर्ग किमी) ᱡᱚᱱᱚᱸᱥᱚᱠᱷᱭᱟ ᱡᱚᱱᱚᱜᱷᱟᱱᱚᱛᱣᱚ ᱛᱟᱦᱮᱱ ᱠᱟᱱᱟ ᱠᱚ।
ᱱᱟᱜᱟᱢ
ᱠᱤᱨᱟᱸᱛ ᱡᱟᱹᱛᱤ ᱠᱚᱣᱟᱜ ᱢᱟᱲᱟᱝ ᱛᱟᱦᱮᱠᱟᱱᱟ । ᱵᱟᱵᱩᱨᱟᱱ ᱟᱪᱟᱨᱭᱚ ᱣᱟᱜ ᱞᱮᱠᱟᱛᱮ ᱩᱱᱤᱭᱟ ᱗᱐᱐ ᱤᱥᱟ ᱞᱟᱦᱟ ᱨᱮ ᱱᱮᱯᱟᱞ ᱨᱮᱱᱟᱜ ᱯᱩᱨᱩᱵ ᱱᱟᱠᱷᱟ ᱨᱮ ᱟᱹᱰᱤ ᱰᱷᱤᱨ ᱠᱤᱨᱟᱸᱛ ᱡᱟᱹᱛᱤ ᱛᱟᱦᱮᱠᱟᱱᱟ। ᱩᱱᱠᱩᱣᱟ ᱠᱤᱨᱟᱸᱛ, ᱞᱤᱢᱵᱩ ᱡᱟᱹᱛᱤ, ᱭᱟᱠᱦᱟ ᱡᱟᱹᱛᱤ, ᱥᱩᱱᱩᱣᱟᱨ ᱡᱟᱹᱛᱤ, ᱨᱟᱤ ᱡᱟᱹᱛᱤ,ᱠᱩᱞᱩᱝ ᱡᱟᱹᱛᱤ, ᱛᱷᱩᱞᱩᱝ ᱡᱟᱹᱛᱤ ᱟᱨ ᱭᱮᱞᱞᱩᱝ ᱡᱟᱹᱛᱤ ᱞᱮᱠᱟᱱ ᱡᱟᱹᱛᱤ ᱞᱟᱦᱟ ᱠᱷᱚᱱ ᱛᱟᱦᱮᱠᱟᱱᱟ ।
ᱠᱤᱨᱟᱸᱛ ᱨᱟᱡᱟ ᱭᱚᱢᱵᱚᱨ ᱣᱟᱜ ᱚᱦᱤᱨ ᱵᱚᱸᱥᱚ ᱨᱮᱱ ᱟᱱᱛᱤᱢ ᱨᱟᱡᱟ ᱵᱦᱩᱣᱚᱱ ᱥᱤᱸᱦᱚ ᱣᱟᱜ ᱦᱩᱞ ᱨᱮ ᱟᱫᱽ ᱛᱟᱭᱚᱢ ᱠᱟᱴᱢᱟᱸᱰᱩ ᱨᱮ ᱠᱤᱨᱟᱸᱛ ᱟᱜ ᱨᱟᱡᱽᱭᱚ ᱵᱮᱱᱟᱣ ᱞᱮᱱᱟ । ᱩᱱᱠᱩᱣᱟ ᱨᱟᱡᱭᱚ ᱛᱟᱭᱚᱢ ᱴᱤᱥᱴᱟ ᱜᱟᱰᱟ ᱟᱨ ᱯᱟᱪᱮ ᱨᱮ ᱛᱤᱨᱥᱩᱞᱩ ᱫᱦᱟᱹᱨᱤ ᱯᱟᱥᱱᱟᱣ ᱠᱟᱱᱟ। ᱛᱟᱭᱚᱢ ᱠᱤᱨᱟᱸᱛ ᱠᱩᱣᱟᱜ ᱟᱭᱢᱟ ᱦᱩᱰᱤᱝ ᱨᱟᱡᱽᱭᱚ ᱨᱮᱱᱟᱜ ᱴᱩᱠᱨᱳ ᱠᱟᱛᱮ ᱯᱩᱨᱩᱵ ᱨᱮ ᱨᱟᱡᱽᱭᱚ ᱵᱮᱱᱟᱣ ᱞᱤᱫᱟ । ᱞᱤᱱᱵᱩᱣᱚᱱ ᱦᱩᱰᱤᱝ ᱦᱩᱰᱤᱝ ᱨᱟᱡᱽᱭᱚ ᱫᱚᱦᱚ ᱞᱮᱫᱟ।
᱑᱗᱗᱑ ᱤᱥᱟ ᱠᱷᱚᱱ ᱑᱗᱘᱙ ᱤᱥᱟ ᱛᱟᱞᱟ ᱨᱮ ᱜᱳᱨᱠᱷᱟ ᱨᱮᱱᱟᱜ ᱨᱟᱡᱽᱭᱚ ᱛᱟᱠᱩ ᱦᱩᱰᱤᱝ ᱦᱩᱰᱤᱝ ᱠᱤᱨᱟᱸᱛ ᱨᱟᱡᱽᱭᱚ ᱠᱚ ᱱᱮᱯᱟᱞ ᱨᱮ ᱠᱚ ᱢᱤᱫ ᱴᱷᱮᱱ ᱵᱮᱱᱟᱣ ᱠᱤᱫᱟ | ᱒᱐ ᱥᱮᱯᱴᱚᱢᱵᱚᱨ ᱒᱐᱑᱕ ᱨᱮ ᱱᱟᱶᱟ ᱥᱚᱸᱵᱤᱫᱷᱟᱱ ᱞᱟᱦᱟ ᱨᱮ ᱫᱚ ᱵᱤᱠᱟᱥ ᱪᱮᱛᱨᱚ ᱛᱟᱦᱮᱠᱟᱱᱟ, ᱢᱚᱬᱮ ᱵᱤᱠᱟᱥ ᱪᱮᱛᱨᱚ ᱢᱩᱫᱽ ᱨᱮ ᱯᱩᱨᱵᱟᱱᱪᱚᱞ ᱵᱤᱠᱟᱥ ᱪᱮᱛᱨᱚ ᱛᱟᱦᱮᱠᱟᱱᱟ | ᱩᱱᱟ ᱵᱤᱠᱟᱥ ᱪᱮᱛᱨᱚ ᱨᱮ ᱫᱚ ᱑᱖ ᱜᱚᱴᱟᱝ ᱡᱤᱞᱟᱹ ᱛᱟᱦᱮᱠᱟᱱᱟ, ᱱᱤᱛ ᱯᱨᱚᱫᱮᱥ ᱮᱞ ᱑ ᱨᱮ ᱑᱔ ᱡᱤᱞᱟᱹ ᱢᱮᱱᱟᱜ-ᱟ, ᱥᱤᱨᱟᱦᱟ ᱡᱤᱞᱟᱹ ᱟᱨ ᱥᱚᱯᱛᱚᱨᱤ ᱡᱤᱞᱟᱹ ᱯᱨᱚᱫᱮᱥ ᱮᱞ ᱒ ᱨᱮ ᱢᱮᱱᱟᱜ-ᱟ|ᱟᱨ ᱯᱩᱨᱵᱟᱱᱪᱚᱞ ᱵᱤᱠᱟᱥ ᱪᱮᱛᱨᱚ ᱨᱮ ᱯᱮᱭᱟ ᱟᱱᱪᱚᱞ ᱛᱟᱦᱮᱠᱟᱱᱟ,ᱥᱚᱜᱚᱨᱢᱟᱛᱷᱟ ᱚᱱᱪᱚᱞ ᱟᱨ ᱠᱳᱥᱤ ᱚᱱᱪᱚᱞ ᱨᱮ ᱖-᱖ ᱡᱤᱞᱟᱹ ᱠᱚ ᱛᱟᱦᱮᱠᱟᱱᱟ ᱟᱨ ᱢᱮᱪᱤ ᱚᱱᱪᱚᱞ ᱨᱮ ᱫᱚ ᱔ ᱡᱤᱞᱟᱹ ᱠᱚ ᱛᱟᱦᱮᱠᱟᱱᱟ । ᱵᱤᱠᱟᱥ ᱪᱮᱛᱨᱚ ᱨᱮᱱᱟᱜ ᱪᱮᱛᱨᱚᱯᱷᱚᱞ ᱫᱚ ᱒᱘,᱔᱕᱖ ᱠᱤᱢᱤ २   ᱛᱟᱦᱮᱠᱟᱱᱟ |
ᱯᱨᱚᱫᱮᱥ ᱮᱞ ᱑ ᱨᱮᱱᱟᱜ ᱡᱤᱞᱟᱹ ᱠᱚ
ᱦᱚᱲ ᱔᱕,᱓᱔,᱙᱔᱓ ᱡᱟᱭᱜᱟ ᱒᱕,᱙᱐᱕ sq km
ᱢᱚᱩᱥᱚᱢ
ᱦᱤᱢᱟᱞᱤ ᱡᱤᱞᱟᱹ ᱠᱚ ᱥᱳᱞᱞᱤᱠᱷᱩᱢᱵᱩ,ᱥᱚᱸᱠᱷᱩᱣᱟᱥᱚᱵᱷᱟ ᱡᱤᱞᱟᱹ ᱟᱨ ᱛᱟᱯᱞᱮᱡᱩᱝ ᱡᱤᱞᱟᱹ ᱞᱮᱠᱟᱱ ᱡᱤᱞᱟᱹ ᱠᱚᱨᱮ ᱟᱹᱰᱤ ᱡᱳᱨ ᱨᱟᱵᱟᱝᱜᱟ, ᱩᱫᱚᱭᱯᱩᱨ ᱡᱤᱞᱟᱹ, ᱠᱷᱳᱴᱟᱝ, ᱳᱠᱷᱚᱞᱰᱷᱩᱸᱜᱟ, ᱵᱷᱳᱡᱽᱯᱩᱨ ᱡᱤᱞᱟᱹ, ᱫᱷᱚᱱᱠᱩᱴᱟ ᱡᱤᱞᱟᱹ, ᱛᱮᱦᱨᱚᱛᱷᱩᱢ ᱡᱤᱞᱟᱹ, ᱯᱟᱸᱪᱛᱷᱚᱨ ᱡᱤᱞᱟᱹ, ᱤᱞᱟᱢ ᱡᱤᱞᱟᱹ ᱥᱟᱶᱛᱮ ᱤᱞᱟᱹᱞ ᱡᱤᱞᱟᱹ ᱛᱤᱥ ᱛᱤᱥ ᱨᱟᱵᱟᱝ ᱴᱤᱥ ᱦᱤᱞᱟᱹ  ᱨᱤᱭᱟᱲ ᱦᱩᱭᱩ-ᱟ, ᱡᱷᱟᱯᱟ ᱡᱤᱞᱟᱹ, ᱢᱳᱨᱚᱝ ᱡᱤᱞᱟᱹ ᱟᱨ ᱥᱩᱱᱥᱚᱨᱤ ᱡᱤᱞᱟᱹ ᱛᱚᱨᱟᱭ ᱡᱤᱞᱟᱹ ᱠᱟᱱ ᱛᱮ ᱩᱫᱽᱜᱟᱹᱨ ᱵᱩᱡᱷᱟᱹ-ᱟ |
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱱᱮᱯᱟᱞ ᱨᱮᱱᱟᱜ ᱦᱚᱱᱚᱛ ᱠᱚ
ᱱᱳᱨᱢᱟᱱ ᱯᱟᱹᱨᱥᱤ
ᱱᱳᱨᱢᱟᱱ ᱥᱮ ᱱᱳᱨᱢᱟᱱ ᱯᱷᱨᱮᱸᱪ (Normaund, ᱯᱷᱨᱮᱸᱪ: Normand) ᱫᱚ, ᱦᱟᱹᱴᱤᱧ ᱞᱮᱠᱟᱛᱮ ᱯᱷᱨᱮᱸᱪ ᱨᱮᱱᱟᱜ ᱪᱟᱸᱜᱟ ᱯᱟᱹᱨᱥᱤ ᱟᱨ ᱵᱟᱝᱠᱷᱟᱱ ᱨᱳᱢᱟᱱᱥ ᱯᱟᱹᱨᱥᱤ ᱠᱚ, ᱯᱷᱨᱮᱸᱪ, ᱯᱤᱠᱟᱨᱰ ᱟᱨ ᱣᱟᱞᱩᱱ ᱯᱟᱹᱨᱥᱤ ᱠᱚ ᱥᱟᱶᱛᱮ ᱢᱤᱫ ᱳᱣᱤᱞ ᱯᱟᱹᱨᱥᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱯᱷᱨᱟᱱᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱮᱞᱮᱫ ᱫᱤᱥᱟᱹᱢ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱴᱟᱞᱤᱠ ᱯᱟᱹᱨᱥᱤ
ᱥᱤᱣᱟᱱ, ᱵᱤᱦᱟᱨ
ᱚᱛᱱᱚᱜ
ᱥᱤᱣᱟᱱ ᱥᱚᱦᱚᱨ ᱠᱚᱣᱟᱨᱰᱤᱱᱮᱴ 26.22°N, 84.36°W ᱚᱥᱟᱨ ᱟᱨ ᱫᱤᱥᱟᱱᱛᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱗᱒ ᱢᱤᱴᱚᱨ (᱒᱓᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱫᱟᱦᱟ ᱜᱟᱰᱟ, ᱱᱚᱣᱟ ᱢᱤᱫ ᱦᱩᱰᱤᱧ ᱜᱟᱰᱟ ᱠᱟᱱᱟ, ᱱᱚᱣᱟ ᱡᱟᱯᱩᱫ ᱨᱤᱛᱩ ᱨᱮ ᱰᱚᱸᱵᱚᱞ ᱥᱚᱦᱚᱨ ᱨᱮᱱᱟᱜ ᱯᱟᱪᱮ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱜᱟᱰᱟ ᱥᱤᱛᱩᱝ ᱚᱠᱛᱚ ᱨᱚᱦᱚᱲ ᱨᱚ ᱟ ᱾ ᱫᱟᱦᱟ ᱜᱟᱰᱟ ᱥᱤᱣᱟᱱ ᱦᱚᱱᱚᱛ ᱨᱮᱱᱟᱜ ᱯᱨᱚᱫᱩᱥᱟᱱ ᱜᱟᱰᱟ ᱦᱚᱸ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱣᱟᱱ ᱨᱤᱱ ᱜᱩᱴ ᱦᱚᱲ ᱮᱞ ᱑᱓᱕,᱐᱖᱖ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ. ᱚᱱᱰᱮ ᱠᱷᱚᱱ ᱗᱐,᱗᱕᱖ ᱠᱚᱲᱟ ᱟᱮ ᱖᱔,᱓᱑᱐ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱦᱚᱲ ᱮᱞ ᱑᱘,᱒᱘᱒ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱤᱣᱟᱱ ᱨᱮ ᱜᱩᱴ ᱥᱮᱪᱮᱫ ᱙᱒,᱙᱖᱗ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱖᱘.᱘% ᱦᱚᱲ ᱮᱞ ᱗᱓.᱖% ᱠᱚᱲᱟ ᱟᱜ ᱥᱮᱪᱮᱫ ᱟᱨ ᱖᱓.᱖% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱥᱤᱣᱟᱱ ᱨᱤᱱ ᱗+ ᱦᱚᱲ ᱮᱞ ᱨᱤᱱ ᱥᱮᱪᱮᱫ ᱫᱚᱨ ᱗᱓.᱖% ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱕.᱒% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱓.᱕% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱘,᱒᱔᱔ ᱟᱨ ᱑,᱕᱑᱔ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮ ᱥᱤᱣᱟᱱ ᱨᱮ ᱒᱑᱒᱒᱓ ᱫᱟᱠᱟ ᱫᱚᱠᱟᱱ ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱤᱱ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱣᱟᱱ ᱨᱤᱱ ᱦᱚᱲ ᱑᱐᱘,᱑᱗᱒ ᱜᱟᱱ ᱠᱚ ᱛᱟᱦᱮᱸ, ᱚᱱᱰᱮ ᱕᱗,᱒᱒᱓ ᱠᱚᱲᱟ ᱟᱨ ᱕᱐,᱙᱔᱙ ᱛᱤᱨᱞᱟᱹ ᱛᱟᱦᱮᱸ ᱠᱚ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ ᱕᱓᱑ ᱥᱤᱣᱟᱱ ᱫᱚ ᱜᱚᱯᱟᱞᱜᱚᱸᱡᱽ ᱟᱨ ᱪᱷᱟᱯᱨᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱕᱓᱑ ᱜᱚᱯᱟᱞᱜᱚᱸᱡᱽ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱒᱗ ᱡᱚᱲᱟᱣ ᱟᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱡᱤᱞᱤᱧ ᱥᱚᱲᱚᱠ ᱢᱮᱱᱟᱜᱼᱟ ᱾ ᱵᱤᱦᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱼ᱔᱗ ᱵᱚᱨᱦᱟᱨᱤᱭᱟ, ᱢᱮᱭᱨᱣᱟ ᱟᱨ ᱜᱩᱴᱷᱱᱤ ᱫᱚ ᱥᱤᱣᱟᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱼ᱗᱓ ᱟᱨ ᱘᱙ ᱦᱚᱸ ᱥᱤᱣᱟᱱ ᱫᱚ ᱥᱩᱨ ᱨᱮᱱᱟᱜ ᱥᱚᱦᱚᱨ ᱟᱨ ᱟᱹᱛᱩ ᱠᱷᱚᱱ ᱡᱚᱨᱟᱣ ᱢᱮᱱᱟᱜᱼᱟ ᱾
ᱥᱤᱣᱟᱱ ᱨᱮ ᱢᱤᱫ ᱥᱤᱣᱟᱱ ᱡᱚᱸᱠᱥᱟᱱ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣᱟ ᱾
ᱥᱤᱣᱟᱱ ᱨᱮ ᱩᱰᱟᱹᱱ ᱰᱟᱹᱦᱤ ᱵᱟᱱᱩᱜᱼᱟ ᱾ ᱡᱚᱭ ᱯᱨᱚᱠᱟᱥ ᱱᱟᱨᱟᱭᱚᱱ ᱩᱰᱟᱹᱱ ᱰᱟᱹᱦᱤ ᱱᱚᱣᱟ ᱯᱟᱴᱱᱟ ᱨᱮ ᱢᱮᱱᱟᱜᱼᱟ, ᱥᱤᱣᱟᱱ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾
ᱚᱡᱚᱭ ᱠᱩᱢᱟᱨ
᱑᱕ ᱟᱱᱟᱜ ᱞᱚᱠᱥᱳᱵᱷᱟ ᱨᱮ ᱡᱟᱢᱥᱮᱫᱽᱯᱩᱨ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱥᱤᱧᱚᱛᱤᱭᱟᱹ ᱯᱩᱞᱤᱥ ᱥᱮᱵᱟ (IPS) ᱨᱤᱱᱤᱡ ᱢᱟᱲᱟᱝ ᱟᱹᱢᱟᱹᱞᱤ, ᱚᱡᱚᱭ ᱠᱩᱢᱟᱨ ᱫᱚ ᱥᱚᱸᱥᱚᱫᱽ (ᱥᱚᱸᱥᱚᱫᱽ ᱢᱮᱢᱵᱟᱨ) ᱨᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱟᱢ ᱟᱫᱽᱢᱤ ᱫᱚᱞ ᱨᱤᱱᱤᱡ ᱥᱚᱦᱮᱫ ᱦᱚᱸ ᱢᱮᱱᱟᱭᱟ ᱾
ᱨᱟᱡᱽᱟᱹᱨᱤ ᱵᱮᱯᱟᱨ
ᱢᱮᱰᱤᱭᱟᱢ ᱯᱚᱥᱴ ᱵᱟᱪᱷᱱᱟᱣ ᱨᱮ ᱡᱟᱢᱥᱮᱫᱽᱯᱩᱨ ᱞᱳᱠᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱩᱱᱤ ᱑᱕ ᱟᱱᱟᱜ ᱞᱳᱠᱥᱚᱵᱷᱟ ᱨᱤᱱᱤᱡ ᱢᱮᱢᱵᱟᱨ ᱨᱮ ᱵᱟᱪᱷᱱᱟᱣ ᱞᱮᱱᱟ ᱾ ᱱᱚᱣᱟ ᱡᱷᱟᱨᱠᱷᱚᱸᱰ ᱵᱤᱠᱟᱥ ᱢᱚᱨᱪᱟ (ᱯᱨᱟᱡᱟᱛᱟᱱᱛᱨᱤᱠ) (JVM) ᱫᱚᱞ ᱠᱷᱚᱱ ᱢᱮᱱᱟᱭᱟ, ᱒᱐᱑᱑ ᱨᱮ ᱡᱟᱢᱥᱮᱫᱽᱯᱩᱨ ᱩᱯ ᱵᱟᱪᱷᱱᱟᱣ ᱨᱮᱱᱟᱜ ᱚᱠᱛᱚ ᱑ ᱡᱩᱞᱟᱭ ᱒᱐᱑᱑ ᱨᱮ ᱦᱩᱭ ᱞᱮᱱᱟ, ᱚᱱᱟ ᱞᱟᱹᱜᱤᱫ ᱨᱤᱡᱟᱞᱴ ᱫᱚ ᱔ ᱡᱩᱞᱟᱭ ᱨᱮ ᱛᱷᱟᱯᱚᱱ ᱮᱱᱟ ᱾ ᱩᱱᱤᱫᱚ ᱟᱡᱟᱜ ᱥᱩᱨ ᱨᱮ ᱨᱤᱵᱷᱟᱞ (Rival), ᱵᱤ.ᱡᱮ.ᱯᱤᱹ ᱨᱤᱱᱤᱡ ᱫᱤᱱᱮᱥᱟᱱᱟᱸᱫᱽ ᱜᱚᱥᱣᱟᱢᱤ ᱫᱚ ᱑.᱕᱕ ᱞᱟᱠᱷ ᱠᱷᱚᱱ ᱰᱮᱦᱮᱨ ᱵᱷᱚᱴ ᱨᱮᱱᱟᱜ ᱟᱱᱛᱟᱨ ᱛᱮ ᱦᱟᱨᱟᱭ ᱠᱮᱫᱮᱭᱟ ᱾ ᱡᱮᱵᱤᱮᱢ ᱟᱜ ᱞᱤᱰᱟᱨᱥᱤᱯ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱢᱟᱲᱟᱝ ᱥᱤᱨᱟᱹ ᱢᱚᱱᱛᱨᱤ ᱵᱟᱹᱵᱩᱞᱟᱞ ᱢᱟᱨᱟᱱᱰᱤ ᱠᱟᱹᱢᱤ ᱮᱭᱟ ᱾ ᱑᱙᱘᱖ ᱵᱭᱮᱪ (Batch) ᱨᱮᱱᱟᱜ ᱢᱤᱫᱴᱟᱹᱝ ᱢᱟᱲᱟᱝ IPS ᱟᱹᱢᱟᱹᱞᱤ, ᱠᱩᱢᱟᱨ ᱫᱚ ᱡᱟᱢᱥᱮᱫᱽᱯᱩᱨ ᱨᱮ ᱯᱩᱞᱤᱥ ᱳᱯᱷᱤᱥᱟᱨ ᱨᱮ ᱠᱟᱹᱢᱤ ᱟᱠᱟᱫᱟ (᱑᱙᱙᱔-᱙᱖), ᱚᱱᱟ ᱛᱟᱭᱚᱢ ᱩᱱᱤᱫᱚ ᱯᱩᱞᱤᱥ ᱥᱮᱵᱟ ᱟᱲᱟᱜ ᱟᱠᱟᱫᱼᱟ ᱟᱨ ᱢᱤᱫ ᱥᱤᱱᱤᱭᱟᱨ ᱮᱠᱥᱠᱭᱩᱴᱤᱵᱽ ᱨᱮ ᱴᱟᱴᱟ ᱢᱚᱴᱚᱨᱥ ᱨᱮ ᱥᱮᱞᱮᱫ ᱮᱱᱟ ᱾
᱒᱐᱑᱔ ᱥᱟᱞ ᱨᱮ, ᱱᱚᱣᱟ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱑᱖ ᱟᱱᱟᱜ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱵᱤ.ᱡᱮ.ᱯᱤ ᱠᱟᱱᱰᱤᱰᱮᱴ ᱵᱤᱫᱭᱩᱛ ᱵᱟᱨᱟᱱ ᱢᱟᱦᱛᱚ ᱥᱟᱞᱟᱜ ᱑᱐᱐,᱐᱐᱐ ᱵᱷᱚᱴ ᱠᱷᱚᱱ ᱵᱟᱪᱷᱱᱟᱣ ᱨᱮ ᱦᱟᱨᱟᱣ ᱮᱱᱟ ᱾
ᱱᱚᱣᱟ ᱒᱓ ᱚᱜᱚᱥᱴ, ᱒᱐᱑᱔ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱮ ᱥᱮᱞᱮᱫ ᱮᱱᱟ ᱾ ᱟᱡᱟᱜ ᱛᱟᱦᱮᱱ ᱟᱥᱲᱟ ᱯᱚᱱᱚᱛ ᱠᱚᱨᱱᱟᱴᱚᱠ ᱠᱷᱚᱱ ᱨᱟᱡᱽᱥᱚᱵᱷᱟ (ᱩᱥᱩᱞ ᱚᱲᱟᱜ) ᱨᱤᱱᱤᱡ ᱥᱚᱸᱥᱚᱫᱽ (MP) ᱨᱮ ᱧᱩᱛᱩᱢ ᱫᱚᱦᱚ ᱮᱱᱟ ᱟᱹᱰᱤ ᱜᱟᱱ ᱟᱱᱩᱢᱟᱱ ᱛᱟᱭᱚᱢ, ᱩᱱᱤᱫᱚ ᱒᱖ ᱥᱮᱯᱴᱮᱢᱵᱚᱨ, ᱒᱐᱑᱔ ᱨᱮ ᱠᱚᱸᱜᱽᱨᱮᱥ ᱯᱟᱨᱴᱤ ᱨᱮ ᱡᱟᱹᱛᱤᱭᱟᱹᱨᱤ ᱞᱮᱠᱪᱟᱨᱟᱨ ᱞᱮᱠᱟᱛᱮ ᱵᱟᱦᱟᱞ ᱮᱱᱟ ᱾
ᱱᱚᱣᱟ ᱑᱙ ᱥᱮᱯᱴᱮᱢᱵᱚᱨ, ᱒᱐᱑᱙ ᱨᱮ ᱟᱢ ᱟᱫᱽᱢᱤ ᱯᱟᱨᱴᱤ ᱨᱮ ᱫᱤᱞᱞᱤ ᱯᱟᱨᱴᱤ ᱦᱮᱰᱠᱩᱣᱟᱴᱚᱨ ᱨᱮ ᱯᱟᱨᱴᱤ ᱨᱤᱱᱤᱡ ᱥᱤᱱᱭᱟᱨ ᱞᱤᱰᱟᱹᱨ ᱢᱚᱱᱤᱥ ᱥᱤᱥᱚᱫᱤᱭᱟ, ᱥᱚᱣᱨᱟᱵᱷ ᱵᱷᱟᱨᱫᱣᱟᱡᱽ ᱟᱨ ᱫᱩᱨᱜᱮᱥ ᱯᱟᱴᱷᱟᱠ ᱟᱜ ᱨᱮ ᱥᱮᱞᱮᱫ ᱮᱱᱟ ᱾
ᱯᱩᱭᱞᱩ ᱡᱟᱱᱟᱢ ᱟᱨ ᱮᱰᱢᱤᱱᱤᱥᱴᱨᱟᱴᱤᱵ ᱠᱮᱨᱤᱭᱟᱨ
ᱰᱨ. ᱚᱡᱚᱭ ᱠᱩᱢᱟᱨᱟᱜ ᱡᱟᱱᱟᱢ ᱫᱚ ᱚᱡᱚᱭ ᱠᱩᱢᱟᱨ ᱵᱷᱚᱱᱰᱟᱨᱤ ᱞᱮᱠᱟᱛᱮ ᱢᱟᱸᱜᱽᱞᱳᱨ ᱨᱮ ᱵᱷᱟᱛᱷᱥᱚᱞᱟ ᱟᱨ ᱠᱮ.ᱮᱥ. ᱵᱷᱟᱸᱰᱟᱨᱤ ᱾ ᱟᱡᱟᱜ ᱡᱟᱱᱟᱢ ᱯᱟᱹᱨᱥᱤ ᱫᱚ ᱛᱩᱞᱩ ᱯᱟᱹᱨᱥᱤ ᱠᱟᱱᱟ ᱾ ᱩᱱᱤᱫᱚ ᱟᱡᱟᱜ ᱟᱥᱲᱟ ᱥᱮᱪᱮᱫ ᱦᱟᱭᱫᱽᱨᱟᱵᱟᱫᱽ ᱯᱟᱵᱽᱞᱤᱠ ᱟᱥᱲᱟ ᱠᱷᱚᱱ ᱾ ᱠᱩᱢᱟᱨ ᱫᱚ ᱡᱟᱢᱥᱮᱫᱽᱯᱩᱨ ᱨᱮ ᱢᱤᱫ ᱟᱭᱤᱯᱤᱮᱥ ᱟᱹᱢᱟᱹᱞᱮᱛ (᱑᱙᱘᱖-᱑᱙᱙᱖) ᱨᱮᱦᱚᱸ ᱠᱟᱹᱢᱤ ᱟᱠᱟᱫᱟ ᱾ ᱱᱚᱣᱟ ᱥᱟᱞ ᱑᱙᱙᱔ ᱠᱷᱚᱱ ᱑᱙᱙᱖ ᱥᱟᱞ ᱫᱷᱟᱹᱵᱤᱡ ᱥᱤᱴᱤ ᱮᱥᱯᱤ ᱛᱟᱦᱮᱸ ᱠᱟᱱᱟ, ᱚᱱᱟ ᱚᱠᱛᱚ ᱩᱱᱤᱫᱚ ᱢᱤᱰᱤᱭᱟ ᱫᱚ ᱮᱱᱠᱟᱣᱩᱸᱴᱟᱨ ᱥᱯᱮᱥᱞᱤᱥᱴ ᱠᱟᱹᱢᱤ ᱟᱠᱟᱫᱟ ᱾ ᱱᱚᱣᱟ ᱢᱟᱲᱟᱝ ᱠᱩᱢᱟᱨ ᱫᱚ ᱡᱟᱢᱥᱮᱫᱽᱯᱩᱨ ᱨᱤᱱᱤᱡ ᱮᱥᱯᱤ ᱨᱮ ᱧᱟᱢ ᱞᱮᱜᱼᱟ ᱛᱟᱦᱮᱸᱫ, ᱩᱱᱤᱫᱚ ᱯᱟᱱᱴᱟ ᱨᱤᱱᱤᱡ ᱥᱤᱴᱤ ᱮᱥᱯᱤ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱑᱙᱙᱐ ᱥᱟᱞ ᱨᱮᱱᱟᱜ ᱚᱠᱛᱚ ᱡᱟᱢᱥᱮᱫᱽᱯᱩᱨ ᱨᱮ ᱞᱚᱠᱟᱞ ᱜᱩᱸᱰᱚᱸ ᱟᱜ ᱥᱟᱥᱚᱱᱮᱜᱼᱟ ᱛᱟᱦᱮᱸᱫ, ᱟᱨ ᱥᱚᱦᱚᱨ ᱨᱮ ᱠᱨᱤᱢ ᱯᱤᱠ ᱨᱮ ᱛᱟᱦᱮᱸ ᱠᱟᱱᱟᱭ, ᱴᱟᱴᱟ ᱥᱴᱤᱞ ᱨᱤᱱᱤᱡ ᱮᱢᱰᱤ ᱡᱮᱡᱮ ᱤᱨᱟᱱᱤ ᱨᱤᱱᱤᱡ ᱨᱮᱠᱭᱩᱡᱽ ᱨᱮ ᱵᱤᱦᱟᱨ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱟᱞᱩ ᱯᱨᱚᱥᱟᱫᱽ ᱭᱟᱫᱚᱵᱽ ᱫᱚ ᱠᱩᱢᱟᱨ ᱫᱚ ᱥᱤᱴᱤ ᱮᱥᱯᱤ ᱨᱮ ᱠᱩᱞ ᱞᱮᱫᱮᱭᱟ ᱑᱙᱙᱔ ᱥᱟᱞ ᱨᱮ ᱾ ᱠᱟᱹᱡ ᱚᱠᱛᱚ ᱨᱮᱜᱮ ᱱᱚᱣᱟ ᱡᱟᱢᱥᱮᱫᱽᱯᱩᱨ ᱨᱮ ᱠᱨᱤᱢ ᱫᱚᱨ ᱫᱚ ᱠᱚᱱᱴᱨᱚᱞᱞᱮᱰ ᱟᱨ ᱠᱟᱹᱢᱤ ᱨᱮ ᱱᱟᱯᱟᱭ ᱠᱮᱫᱟ ᱾
ᱥᱮᱪᱮᱫ
ᱠᱩᱢᱟᱨ ᱫᱚ ᱑᱙᱘᱕ ᱨᱮ ᱯᱩᱰᱩᱪᱮᱨᱤ ᱨᱮ ᱡᱚᱵᱟᱨᱦᱚᱨᱞᱟᱞ ᱤᱱᱥᱴᱤᱴᱭᱩᱴ ᱳᱯᱷ ᱯᱚᱥᱴᱜᱨᱮᱡᱩᱮᱴ ᱢᱮᱰᱤᱠᱟᱞ ᱮᱡᱩᱠᱮᱥᱟᱱ ᱮᱱᱰ ᱨᱤᱥᱨᱪ ᱠᱷᱚᱱ ᱮᱢᱵᱤᱵᱤᱮᱥ ᱟᱠᱟᱫᱟ ᱾ ᱑᱙᱘᱖ ᱨᱮ IPS ᱨᱮ ᱥᱮᱞᱮᱫ ᱠᱟᱛᱮ ᱛᱟᱭᱚᱢ, ᱩᱱᱤ ᱫᱚ ᱑᱙᱘᱖ ᱥᱟᱞ ᱨᱮ "ᱨᱟᱥᱴᱨᱟᱯᱟᱛᱤ ᱟᱣᱟᱨᱰ ᱠᱷᱚᱱ ᱢᱟᱹᱱ ᱥᱟᱨᱦᱟᱣ ᱧᱟᱢ ᱠᱮᱫᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱡᱚᱭ ᱠᱩᱢᱟᱨ
ᱱᱚᱵᱷᱮᱢᱵᱚᱨ
ᱡᱩᱞᱤᱭᱟᱱ ᱟᱨ ᱜᱨᱮᱜᱚᱨᱤᱭᱟᱱ ᱠᱟᱞᱮᱱᱰᱟᱨ ᱚᱝᱥᱟᱨ ᱱᱚᱵᱷᱮᱢᱵᱚᱨ ᱫᱚ ᱥᱮᱨᱢᱟ ᱨᱮᱭᱟᱜ ᱜᱮᱢᱤᱫᱟᱜ ᱪᱟᱸᱫᱚ ᱠᱟᱱᱟ ᱾ ᱱᱚᱶᱟ ᱪᱟᱸᱫᱚ ᱫᱚ ᱚᱠᱴᱚᱵᱚᱨ ᱛᱟᱭᱚᱢ ᱟᱨ ᱰᱤᱥᱮᱢᱵᱚᱨ ᱢᱟᱬᱟᱝ ᱦᱤᱡᱩᱜᱼᱟ ᱾ ᱱᱚᱶᱟ ᱪᱟᱸᱫᱚ ᱫᱚ ᱓᱐ ᱢᱟᱦᱟᱸ ᱛᱟᱦᱮᱸᱱᱟ ᱾
ᱥᱟᱱᱛᱟᱞᱤ ᱥᱤᱱᱮᱢᱟ
ᱥᱟᱱᱛᱟᱲ (Santal Cinema) ᱫᱚ ᱥᱚᱞᱤᱣᱩᱰ (Sollywood Flim Industry) ᱥᱤᱱᱮᱢᱟ ᱡᱚᱜᱚᱛ (Cinema) ᱢᱮᱱᱛᱮᱦᱚᱸ ᱵᱚᱱ ᱵᱟᱰᱟᱭᱟ ᱥᱤᱧᱚᱛ ᱫᱤᱥᱚᱢ ᱨᱮᱜᱮ ᱚᱸᱰᱚᱠ ᱵᱟᱲᱟᱜ ᱠᱟᱱᱟ ᱾ ᱳᱰᱤᱥᱟ, ᱡᱷᱟᱨᱠᱷᱚᱸᱰ, ᱯᱚᱪᱷᱤᱢ ᱵᱟᱸᱜᱽᱞᱟ, ᱟᱥᱟᱢ ᱱᱤᱭᱟᱹ ᱠᱚᱨᱮᱜᱮ ᱵᱮᱥ ᱠᱤᱪᱷᱩ ᱥᱟᱱᱛᱟᱲᱤ ᱥᱤᱱᱮᱢᱟ ᱚᱸᱰᱚᱠ ᱟᱠᱟᱱᱟ ᱾ ᱱᱮᱯᱟᱞ ᱨᱮᱸᱦᱚ ᱥᱟᱱᱛᱟᱲᱤ ᱥᱤᱱᱮᱢᱟ ᱚᱸᱰᱚᱠ ᱞᱟᱹᱜᱤᱫ ᱠᱚ ᱠᱩᱨᱩᱢᱩᱴᱩᱭᱮᱜᱼᱟ ᱾ ᱱᱤᱛ ᱫᱷᱟᱹᱵᱤᱡ ᱢᱤᱫᱴᱟᱹᱝ ᱥᱤᱱᱮᱢᱟ ᱱᱮᱯᱟᱞ ᱠᱷᱚᱱ ᱚᱸᱰᱚᱠ ᱟᱠᱟᱱᱟ ᱾ ᱟᱨ ᱵᱟᱝᱞᱟᱫᱤᱥᱚᱢ ᱨᱮᱸᱦᱚ ᱥᱤᱱᱮᱢᱟ ᱛᱮᱭᱟᱨ ᱨᱮᱱᱟᱜ ᱠᱚ ᱠᱩᱨᱩᱢᱩᱴᱩᱭᱮᱫᱟ ᱾
ᱱᱟᱜᱟᱢ (History)
ᱪᱟᱸᱫᱚ ᱞᱤᱠᱷᱚᱱ (᱒᱐᱐᱑) ᱜᱮ ᱥᱟᱱᱛᱟᱲᱤ ᱛᱮ ᱚᱸᱰᱚᱠ ᱟᱠᱟᱱ ᱯᱟᱹᱦᱤᱞ ᱥᱤᱱᱮᱢᱟ ᱠᱟᱱᱟ ᱡᱟᱦᱟᱸ ᱫᱚ ᱥᱤᱱᱮᱢᱟ ᱦᱚᱞ ᱨᱮᱠᱚ ᱩᱫᱩᱜ ᱟᱠᱟᱫᱟ ᱾ ᱤᱱᱟᱹ ᱯᱚᱨᱮ ᱥᱟᱹᱜᱩᱱ ᱮᱱᱟ ᱥᱚᱦᱟᱜ ᱫᱩᱞᱟᱹᱲ (᱒᱐᱐᱓) ᱩᱰᱩᱝ ᱮᱱᱟ ᱡᱟᱦᱟᱸ ᱫᱚ Bollywood ᱥᱤᱱᱮᱢᱟ Nadiya Ke Paar ᱨᱮᱱᱟᱜ ᱠᱟᱹᱦᱤᱱᱤ ᱥᱟᱶ ᱟᱹᱰᱤ ᱢᱤᱞ ᱛᱟᱦᱮᱸ ᱠᱟᱱᱟ ᱾ ᱡᱤᱭᱤ ᱡᱩᱨᱤ (᱒᱐᱐᱙) ᱥᱤᱱᱮᱢᱟ ᱫᱚ ᱢᱤᱫ ᱥᱟᱶᱛᱮ ᱡᱷᱟᱨᱠᱷᱚᱸᱰ, ᱳᱰᱤᱥᱟ ᱟᱨᱦᱚᱸ ᱮᱴᱟᱜ ᱯᱚᱱᱚᱛ ᱨᱮ ᱩᱰᱩᱝ ᱞᱮᱱᱟ ᱾ ᱟᱥᱚᱞᱮ ᱯᱚᱱᱚᱛ ᱥᱚᱨᱠᱟᱨ ᱦᱚᱸ ᱥᱟᱱᱛᱟᱲᱤ ᱥᱤᱱᱮᱢᱟ ᱩᱪᱷᱱᱟᱣ ᱞᱟᱹᱜᱤᱫ ᱟᱹᱰᱤ ᱜᱚᱨᱚᱡ ᱫᱚ ᱵᱟᱱᱩᱜ ᱛᱟᱭᱟ ᱾ ᱚᱱᱟ ᱠᱷᱟᱹᱛᱤᱨ ᱥᱤᱱᱮᱢᱟ ᱵᱮᱱᱟᱣ ᱞᱟᱹᱜᱤᱫ ᱯᱟᱭᱥᱟ ᱦᱚᱸ ᱵᱟᱹᱠᱚ ᱵᱟᱡᱮᱴ ᱫᱟ ᱾ ᱒᱐᱑᱓ ᱥᱮᱨᱢᱟ ᱫᱷᱟᱹᱵᱤᱡ ᱪᱮᱛᱟᱱ ᱨᱮ ᱚᱞ ᱟᱠᱟᱱ ᱯᱮᱭᱟ ᱥᱤᱱᱮᱢᱟ ᱜᱮ ᱩᱰᱩᱝ ᱟᱠᱟᱱᱟ ᱾ ᱛᱚᱵᱮ ᱥᱤᱰᱤ, ᱰᱤᱵᱷᱤᱰᱤ ᱠᱚᱨᱮ ᱫᱚ ᱟᱭᱢᱟ ᱥᱤᱱᱮᱢᱟ ᱜᱮ ᱩᱰᱩᱝ ᱟᱠᱟᱱᱟ ᱾
ᱯᱷᱮᱰᱟᱛ
ᱛᱷᱚᱠ: ᱥᱤᱱᱮᱢᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱤᱱᱮᱢᱟ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱥᱤᱱᱮᱢᱟ ᱛᱷᱚᱠ: ᱥᱟᱱᱛᱟᱲᱤ ᱥᱤᱱᱮᱢᱟ
ᱰᱤᱥᱮᱢᱵᱚᱨ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱝᱨᱟᱹᱡᱤ ᱪᱟᱸᱫᱚ ᱧᱩᱛᱩᱢ
ᱰᱤᱯᱛᱷᱤᱨᱤᱭᱟ
ᱰᱤᱯᱛᱷᱤᱨᱤᱭᱟ ᱥᱮ ᱨᱚᱦᱤᱬᱤ (Diphtheria) ᱩᱜᱽᱨᱚ ᱥᱚᱸᱠᱨᱚᱢᱚᱠ ᱨᱚᱜᱽ ᱠᱚ ᱠᱟᱱᱟ, ᱡᱟᱦᱟᱸ ᱒ ᱠᱷᱚᱱ ᱥᱮ ᱑᱐ ᱥᱮᱨᱢᱟ ᱦᱟᱹᱵᱤᱡ ᱨᱤᱱ ᱵᱚᱪᱷᱚᱨ ᱨᱤᱱᱤᱡ ᱠᱚᱲᱟᱠᱚ ᱵᱟᱬᱛᱤ ᱦᱩᱭ ᱟᱠᱚ ᱠᱟᱱᱟ, ᱢᱮᱱᱛᱮᱫᱚ ᱥᱟᱱᱟᱢ ᱦᱚᱲ ᱵᱚᱪᱷᱚᱨ ᱟᱱ ᱠᱚ ᱱᱚᱶᱟ ᱨᱚᱜᱽ ᱦᱩᱭ ᱫᱟᱲᱮ ᱟᱠᱚᱣᱟ᱾ ᱱᱚᱶᱟ ᱨᱮᱱᱟᱜ ᱩᱫᱷᱵᱷᱚᱣ ᱱᱟᱝ (incubation period) ᱵᱟᱨ ᱠᱷᱚᱱ ᱥᱮ ᱯᱩᱱ ᱫᱤᱱ ᱦᱟᱹᱵᱤᱡ ᱛᱟᱦᱮᱱ ᱠᱟᱱᱟ᱾ ᱱᱚᱶᱟ ᱨᱚᱜᱽ ᱵᱟᱬᱛᱤ ᱫᱚ ᱡᱚᱦᱟ ᱨᱮ ᱛᱟᱦᱮᱱ ᱠᱟᱱᱟ ᱟᱨ ᱴᱟᱹᱥᱤᱸᱠ ᱦᱚᱸ ᱟᱠᱨᱟᱸᱛ ᱦᱩᱭᱩᱜ ᱠᱟᱱᱟ᱾ ᱟᱲᱟᱝ ᱨᱟᱦᱟ, ᱱᱟᱸᱰᱨᱤ, ᱢᱮᱫ ᱟᱨ ᱵᱟᱦᱨᱮ ᱡᱟᱱᱱᱮᱸᱫᱽᱨᱤᱭᱚ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ᱾ ᱥᱟᱹᱨᱤ ᱛᱮᱢᱟ ᱡᱟᱭᱜᱟ ᱨᱚᱜᱽ ᱠᱟᱱᱟ, ᱢᱮᱱᱠᱷᱟᱱ ᱛᱤᱡᱩ ᱮᱢᱟᱱ ᱞᱮᱠᱟᱱ ᱡᱤᱱᱤᱥ ᱠᱚᱨᱮ ᱠᱷᱚᱱ ᱥᱤᱨᱡᱟᱣ ᱟᱠᱟᱱ ᱡᱤᱭᱟᱞᱤ ᱵᱤᱥ ᱟᱜ ᱦᱚᱲᱢᱚ ᱨᱮ ᱣᱭᱟᱯᱛᱮ ᱦᱩᱭ ᱞᱮᱱᱠᱷᱟᱱ ᱴᱚᱠᱥᱤᱢᱟ(Toxemia) ᱨᱮᱱᱟᱜ ᱞᱟᱪᱷᱚᱱ ᱨᱟᱠᱟᱵᱚᱜ ᱠᱟᱱᱟ᱾ ᱡᱮᱚᱨ, ᱵᱟᱝ ᱢᱚᱱ, ᱵᱚᱦᱚᱜ ᱟᱨ ᱦᱚᱲᱢᱚ ᱨᱮ ᱯᱤᱲᱟ ᱮᱢᱟᱱ ᱡᱤᱭᱟᱞᱤ ᱵᱤᱥ ᱨᱮᱱᱟᱜ ᱠᱩᱲᱟᱹᱭ ᱢᱮᱱᱟᱜ-ᱟ᱾ ᱱᱚᱶᱟ ᱨᱮᱱᱟᱜ ᱵᱤᱥᱮᱥ ᱵᱟᱹᱲᱤᱡ ᱯᱨᱚᱵᱷᱟᱣ ᱨᱤᱫᱟᱹᱭ ᱨᱮ ᱯᱟᱲᱟᱜ ᱠᱟᱱᱟ᱾ ᱟᱫᱷᱟᱱ ᱨᱚᱜᱤ ᱠᱚᱴᱷᱮᱱ ᱫᱚ ᱱᱚᱶᱟ ᱠᱟᱨᱚᱱ ᱨᱤᱫᱟᱹᱭ ᱴᱷᱟᱠᱮᱜ  (heart failure) ᱠᱷᱚᱱ ᱜᱩᱡᱩᱜ ᱠᱟᱱᱟ ᱠᱚ᱾